
Înaintînd în şir indian în întuneric, cei şase bărbați 
străbătuseră deja aproape cinci kilometri. Aproape pe bijbiite, 
căci noaptea aceasta de 23 spre 24 decembrie 1941 pare, pe 
măsură ce trece timpul, din ce în ce mai neagră: nici o 
lumină de Ajun de Crăciun pe coasta Tripolitană, aflată în 
plin război. 

Deodată, colosul înfofolit care merge în frunte ridică o 
mînă şi opreşte micul grup. Drept în față, în noapte, se 
distinge, dacă deschizi ochii larg, o aliniere de forme mai 
întunecoase. Barăci. Cele care se ridică pe o latură a 
aerodromului germano-italian de la Tamit. 

Cîteva şuşoteli, o scurtă punere de acord în noapte şi cei 
şase bărbați şi-au reluat înaintarea tăcută, în lungul 
clădirilor. O nouă oprire: pe sub uşa unei barăci se filtrează o 
rază de lumină. Zgomot de voci şi risete răzbat din interior. 
Nu pentru multă vreme. 

Cu o lovitură de picior amintind meciurile de rugby, 
colosul din frunte a dărimat uşa. Fără să piardă o secundă, 
cu mitraliera sa grea „Ihompson” la coapsă, mătură 
interiorul barăcii, cu ultimele cartuşe ale încărcătorului 
făcînd țăndări becurile electrice, înainte de a se retrage din 
două salturi. 

În interiorul barăcii — popota ofițerilor aerodromului, cum 
se va afla mai tirziu — exclamațţiile de stupoare şi strigătele de 
durere au înlocuit conversațiile plăcute. Reacția urmează 
după primul moment de uluire: izbucnesc împuşcături 
izolate, urmate curind de un adevărat tir de baraj. 

Cu cîteva ordine scurte, atleticul şefal grupului asediator 
a desemnat patru din tovarăşii săi pentru a-i „fixa” pe 
ocupanții barăcilor. Şi, în timp ce mitralierele „Ihompson” 
încep să păcăne drept răspuns la tirul venit din interior, 
două siluete întunecate, îndoite sub greutatea unor tolbe, se 
precipită spre pista de zbor unde se disting vag contururile a 
vreo treizeci de avioane aliniate. Locotenentul „Paddy” 
(Irlandezul) Mayne şi caporalul Seekings, din „Detaşamentul 

L” al Brigăzii 1 „Special Air Service” (SAS) *, se grăbesc să 
treacă la o treabă serioasă. Care constă pur şi simplu în a 
fixa pe fiecare avion cîte o bombă explozivă-incendiară 
„Lewes”, special concepută pentru acest gen de operaţiune. 

„Paddy” Mayne, şeful uriaş al grupului, şi tovarăşul său 
nu pierd vremea. În timp ce, la oarecare distanță, 
împuşcăturile se întețesc, ei „incarcă” douăzeci şi trei de 
avioane în mai puţin de un sfert de oră - un sfert de oră care 
putea părea un sfert de secol. Odată parcursul încheiat, se 
opresc, perplecşi: mai există un al douăzeci şi patrulea avion, 
dar nici o bombă. Ezitarea lui Mayne durează doar o clipă. 
Cu un mormăit de mulțumire, sare în aparat şi se strecoară 
în cabină. 

— Am crezut întîi că înnebunise, va povesti mai tirziu 
Seekings. Apoi l-am văzut smulgînd cu mîinile goale tabloul 
de bord. Cum a reuşit, nimeni n-o să ştie niciodată. 

În timpul acesta, situaţia pare să se deterioreze pentru 
grupul de acoperire. Tirul apărătorilor aerodromului se 
întețe şte şi se distinge clar zgomotul caracteristic 
mitralierelor uşoare germane, arme cu care e bine să nu ai 
de-a face. Mayne lansează ordinul retragerii generale: 

— And now run !* 

Continuînd să tragă pentru a-şi acoperi retragerea, 
oamenii din comando aleargă de-a binelea, opriți doar o clipă 
de un strigăt neliniştit: 

— I-am pierdut pe McDonald şi White ! 

Sergentul McDonald, care conducea grupul de acoperire, 
şi soldatul White au rămas în urmă şi sînt departe de 
camarazii lor. Dar nu pentru mult timp: ceilalți revin alergînd 
şi îi recuperează. 

Apoi, în timp ce apărătorii aerodromului continuă să 
tragă sporadic asupra umbrelor, se desfăşoară retragerea în 
marş forțat spre punctul de întîlnire, la cîțiva kilometri, 
depărtare, unde aşteaptă cele trei camioane uşoare ale lui 


* Special Air Service — Serviciul aerian special, creat în timpul 
războiului, desființat la sfirşitul acestuia şi reînființat la scurt timp; în 
vigoare şi astăzi (Notele cu asterisc aparțin traducătorului). 

* Acum fugiți (engl.) 


„Long Range Desert Group”*. Înainte ca oamenii să ajungă 
acolo, o mare lumină roşie aprinde orizontul în timp ce 
exploziile se succed, seci şi rapide: douăzeci şi trei, cîte una 
de avion. 

Fără nici un ucis sau rănit, grupul SAS format cu cinci 
luni mai devreme de căpitanul David Stirling obținea primul 
mare succes pe cîmpul de luptă. 

Mai rămîne acum să ajungă la celălalt detaşament SAS 
care acționează în această noapte, sub comanda lui Stirling 
însuşi, şi, împreună, să se întoarcă la baza de la Jalo, la 560 
kilometri sud-est, în linie dreaptă. Locul de întîlnire cu 
grupul lui Stirling — transportat şi el de camionetele 
„Chevrolet” ale lui „Long Range Desert Group” — se află la 
vreo 130 kilometri de Tamit. La 24 decembrie, aproape de 
orele 11 dimineața, cele trei camioane ale comandoului lui 
Mayne ajung la locul de întîlnire. Soarele s-a ridicat demult şi 
temperatura s-a îmbliînzit considerabil. 

Oamenii lui Stirling, care aşteaptă de opt ore şi jumătate 
şi au aflat deja, auzind exploziile, de succesul lui Mayne, sînt 
primii care îşi reperează camarazii, salutindu-i cu focuri de 
armă trase în aer. Din „Chevrolet”-ul său aflat în frunte, 
Mayne zăreşte curînd, sprijinită de unul din vehiculele care 
aşteaptă, o siluetă înaltă şi foarte distinctă: este David 
Stirling, în haina sa pe trei sferturi moltonată şi cu capişon, 
care contemplă totul de la înălțimea sa de 1,96 metri. 

Stirling este cu atit mai fericit să-l vadă venind victorios 
pe Mayne cu cît el însuşi a avut mai puţin noroc în 
operațiunea sa. Plecat cu sergentul Brough, caporalul Cooper 
şi soldatul Cattoll pentru „a ocupa” aerodromul de la Sirta, 
aflat tot pe coastă, a fost blocat vreme de şapte-opt ore de 
trecerea permanentă a unor convoaie de blindate inamice pe 
drumul care îl separa de obiectiv. Iar cînd a putut ajunge la 
acesta, împreună cu Brough, a văzut decolindu-i de sub nas 
cele treizeci de bombardiere „Caprioni” ce se găseau acolo. 
Nu rămăsese nici un avion de distrus. Stirling s-a consolat 
totuşi minînd drumul şi aruncînd în aer cîteva vehicule 


* Grup cu rază mare de acțiune în deşert (engl.) (LRDG). 

italiene. Or, era imperios pentru însuşi viitorul grupului SAS 
ca măcar una din cele două operațiuni să reuşească pe 
deplin. Succesul lui Mayne, anunţat în plină noapte de 
zgomotul exploziilor, a fost o imensă uşurare pentru Stirling. 

Chiar înainte de a porni spre Jalo, la bordul vehiculelor 
LRDG, oamenii din „Special Air Service” ştiu deja că vor avea 
un cuvint în statul major şi că ideilor îndrăzneţe ale şefului 
lor nu li se mai poate contesta eficiența. 


Totul a început la Cairo, în luna iulie a aceluiaşi an, cînd 
un sublocotenent al Gărzii scoțiene, detaşat la grupul de 
comando al generalului Laycock”, a reuşit să forțeze uşa 
statului major. Sublocotenentul are un nume scoțian ilustru: 
îl cheamă David Stirling şi multă vreme îşi adusese la 
disperare vechea familie aristocrată **, înrudită direct cu acei 
Fraser of Lovat, primii care s-au alăturat prințului Charles- 
Edward, în timpul revoltei jacobine din 1745. Cel mai virstnic 
dintre descendenții lor, lord Lovat, general de comando, va 
considera şi el al doilea război mondial ca pe o afacere 
personală şi un sport individual, pînă într-atit încât va 
debarca în Normandia la 6 iunie 1944 într-un pulover alb cu 
guler pe gît, sub braţ cu o puşcă de vinătoare cu țeava 
retezată, însoțit de cimpoierul personal tradițional care se 
căznea să cînte Cock of the North ** cu apa pînă la pîntece. 

Această trăsătură de mare senior al vechii Scoţii există şi 


* Robert E. Laycock, care va fi şefal operațiilor combinate în timpul 
Zilei „Z” (debarcarea în Franța, din iunie 1944), era specialist în grupurile 
de comando. Organizase primele unităţi de aces tip în iunie 1940, la 
solicitarea lui Churchill şi a amiralului Sir Geoffrey Keyes. În 1941 i s-a 
încredințat comanda unei brigăzi speciale pe lingă armata din Orientul 
Mijlociu a generalului Wavell. Forțele sale aveau misiunea să acționeze în 
spatele liniilor inamice. 

* Este vorba despre familia omului politic scoțian Lord Simon Fraser 
Lovat (cca. 1676 — 1747). 

”* Imn tradițional scoțian. 


la David Stirling, dar în anii dinaintea războiului amenință 
să-l ducă pe drumuri ciudate. Ajuns la universitatea din 
Cambridge după serioase studii secundare la colegiul din 
Ampleforth, drăguțul băiat de bani gata arată o atracție de 
temut pentru traiul pe picior mare şi mai ales pentru jocurile 
de noroc. Părinţii săi trebuie să intervină în mai multe 
rinduri pentru a-i limita cheltuielile şi a-l ruga să-şi aleagă o 
carieră. Hărțuit, el optează pentru... alpinism, pe care îl va 
practica aproape fără întrerupere vreme de peste doi ani, din 
Alpi pînă în munții Stincoşi, aşteptind să-şi realizeze visul, de 
a cuceri Everestul 1. Este de asemenea un mare vinător şi un 
trăgător remarcabil. 

La izbucnirea războiului, se alătură Gărzii scoțiene unde, 
în ciuda unei reputațţii serioase de „farsor” şi de chefliu, 
obține gradul de sublocotenent. Dar pe cînd somnolează între 
rutina instrucției şi cîteva ieşiri formidabile în localurile de 
noapte ale Londrei, îi parvine ştirea formării primelor unități 
de comando. Reuşeşte fără greutate să se alăture 
Comandoului nr. 8, pe care îl formează căpitanul de gărzi 
Robert Laycock, curînd colonel, apoi general. 

„Layforce” (forța lui Lay), cum e numit comandoul, care 
număra curînd 2000 de oameni aleşi pe sprinceană, pare să 
aibă un frumos viitor în război. La începutul lui 1941, forța 
este trimisă în Egipt pentru promițătoare operaţiuni în 
bazinul mediteranean. Dar, în afara cîtorva unități care 
intervin în Creta, în Siria şi la Tobruk, ea rămîne cea mai 
mare parte din vreme inactivă, iar impetuoşii tineri care i s- 
au alăturat încep să simtă că timpul trece încet. Prea încet. 

Unul din cei mai nerăbdători este chiar sublocotenentul 
Stirling. Mai cu seamă că o idee din ce în ce mai precisă 
începe să-l preocupe: operaţiunea aeropurtată. În Olanda şi 
în Creta, germanii arătaseră toate avantajele militare ce 
puteau fi obținute din intervențiile paraşutiştilor, dar nimeni 


1 Să semnalăm în trecere că David Stirling a servit de model 
compatriotului său scoțian Alistair McLean pentru personajul Mallory din 
Tunurile din Navarone. De asemenea, personajul caporalului artificier, 
interpretat în film de David Niven, a fost în mod evident inspirat de Bill 
Cumper, cu care vom face cunoştinţă ulterior. 

nu părea să țină cont de ele în Marea Britanie. Un centru de 
antrenament fusese creat la Ringway, lingă Manchester, dar 
nici o unitate operațională nu fusese încă formată. 

Un alt ofițer din „Layforce” se interesează îndeaproape de 
ideea operațiunilor aeropurtate: Jock Lewes, care îl va urma 
curînd pe Stirling şi care, recurgînd la toate mijloacele, 
reuşeşte cu istețime să deturneze un lot de cincizeci de 
paraşute aparținînd lui Royal Air Force *. Cu ajutorul 
generalului Laycock, el reuşeşte să facă rost de un avion 
pentru a organiza un exercițiu de sărituri împreună cu 
Stirling şi alți şase membri ai comandourilor. 

Avionul este un vechi aparat de transport „Valentia”, 
bineînțeles lipsit de cel mai neînsemnat echipament de 
lansare. Cablurile paraşutelor sînt pur şi simplu ataşate de 
spătarul scaunelor. Cu toate acestea, pentru şapte din cei 
opt paraşutişti amatori totul se desfăşoară cît se poate de 
bine. Cel de-al optulea, Stirling, oricum încurcat de înălțimea 
sa, are nenoroc. Paraşuta i se agaţă de coada aparatului, se 
sfişie şi urmează o cădere accelerată şi un şoc groaznic la 
contactul cu pămîntul. Rămîne inert şi trebuie transportat la 
spital. Coloana vertebrală pare atinsă şi un moment există 
teama că membrele inferioare i-au fost paralizate. Din fericire 
nu e nimic grav şi, după cîteva zile, învinge robusta 
constituție scoțiană a sublocotenentului. El va rămîne totuşi 
imobilizat mai mult de două luni. 

Lenea nefiind una din calitățile sale, el profită să-şi pună 
la punct teoriile şi să alcătuiască un adevărat plan pentru 
operațiile aeropurtate destinate să lovească inamicul în 
spate, acolo unde el se aşteaptă cel mai puţin. Curînd el 
redactează un memoriu în toată regula, al cărui rezumat 
oficial nu e inutil să-l reproducem: 

„a — Inamicul se arată extrem de vulnerabil pe linia sa de 
comunicații de coastă şi în punctele sale diverse de 
transport, aerodromuri şi alte obiective repartizate de-a 
lungul coastei. Rolul comandoului nr. 8, care a încercat 
raiduri asupra acestor obiective, este deci de cel mai mare 


* Forţele aeriene regale (engl.) — aviația militară britanică. 

interes. 

b — Scara la care aceste raiduri de comando au fost 
concepute pînă acum, atit în ce priveşte efectivele angajate, 
cât şi importanța materialului, exclude surpriza. În plus, 
colaborarea cu Marina care asigura transportul forței 
atacatoare, ajungea să pună în pericol unităţi navale de o 
valoare disproporţionată în raport cu rezultatele scontate din 
operaţiune. 

c — Ar rezulta deci un avantaj considerabil din formarea 
unei unități combinînd minimum de efective şi maximum de 
potenţial de surpriză. Astfel, cinci oameni 1, ar putea acoperi 
un obiectiv ce necesita mai înainte intervenția a patru 
grupuri de comando, adică aproape 200 de oameni. Dacă un 
aerodrom sau un parc de automobile se întimplă să fie 
obiectivul unei operațiuni, distrugerea a 50 de avioane sau 
50 de vehicule va fi mai uşor de efectuat de un grup de cinci 
oameni decît de o forță de 200 de oameni. 200 de oameni 
corect aleşi, antrenați şi echipați, organizați în subgrupe de 
cîte cinci membri, trebuie să fie în măsură să atace cel puțin 
30 de obiective diferite în aceeaşi noapte, în loc de unul 
singur, dacă se ține cont de tehnica actuală a comandourilor. 
În plus, un succes de numai 25 la sută în noua formulă 
avută în vedere depăşeşte cu mult rezultatul optim ce poate fi 
aşteptat într-o operaţie clusică. 

O unitate care acționează după aceste principii trebuie să 
fie antrenată în aşa fel încît să poată ajunge la locul operaţiei 
pe orice cale posibilă, pe pămînt, pe mare sau prin aer. Dacă, 
pentru o operaţie dată, un subgrup trebuie lansat cu 
paraşuta, antrenamentul său trebuie să-i permită să sară din 
orice fel de model de avion imediat disponibil fără vreo 
modificare a aparatului. Dacă apropierea de obiectiv se face 
pe mare, subgrupul trebuie să poată fi transportat fie cu 
submarinul, fie cu caiacele şi trebuie să cunoască utilizarea 
bpărcilor gonflabile. Dacă operaţia are loc pe cale terestră, 
unitatea trebuie să fie în măsură să se infiltreze pe jos sau să 
fie transportată de «Long Range Desert Group». 


1 După reflectări, Stirling va reduce numărul la patru. 

d- Unitatea trebuie să fie răspunzătoare de 
antrenamentul şi planurile sale de operații şi, în consecinţă, 
şeful unităţii trebuie să fie direct legat de comandament”. 

Acest memoriu are şi o ultimă parte cu o propoziție foarte 
precisă: 

„Prima operaţie ar consta în a lansa cu paraşuta cinci 
grupuri cu puţin înaintea ofensivei avute în vedere, cu scopul 
de a ataca cele cinci aerodromuri principale avansate de la 
Tmimi şi Gazala. Zonele de paraşutare ale acestor unități ar 
fi în deşert, la vreo douăzeci de kilometri sud de obiectivul 
lor. Fiecare grup ar transporta un total de 60 de bombe 
explozive-incendiare dotate cu detonatoare reglate să 
acționeze în decurs de două ore, o jumătate de oră şi zece 
minute, cît şi detonatoare care să explodeze în douăsprezece 
secunde, în aşa fel încît să se poată combina exploziile 
simultane ale bombelor”. 

Rămiîne ca această notă să fie transmisă — dar în aşa fel 
încît să ajungă direct la noul comandant şef al teatrului de 
operaţii, generalul Auchinleck*, singurul care putea lua o 
decizie în legătură cu un proiect atit de revoluționar. Stirling 
n-are nici o încredere în sacrosancta cale ierarhică şi metoda 
sa pentru a o evita va fi directă şi cît mai puţin dogmatică. 

Abia ieşit din spital, într-o frumoasă zi de iulie 1941, el se 
prezintă la sediul statului major general din Cairo. În acea 
vreme arăta a fi un tînăr deşelat, foarte înalt, umblind 
întotdeauna uşor aplecat — „ca şi cum s-ar scuza că este atit 
de înalt”, după expresia prietenilor săi. Are într-adevăr 
maniere alese care scot şi mai mult în evidenţă o voce foarte 
blindă, cu accentul cultivat. Dar sub această aleasă bună 
educaţie se ascund o voinţă crincenă, o tenacitate de 
nezdruncinat şi o îndrăzneală foarte greu de egalat. 

Sprijinit în cîrje, pentru că încă mai merge cu greutate, 
încearcă să ignore santinela de la intrarea statului major. 


* Comandant al forțelor britanice din Orientul Mijlociu (iulie 1941), 
Sir Claude Auchinleck a lansat în Cirenaica ofensiva din noiembrie- 
decembrie 1941, care a deblocat Tobrukul; în ianuarie următor se retrage 
în fața atacului lui Rommel, iar în august va fi înlocuit cu generalul 
Alexander. 

Aceasta îl reperează şi îl opreşte. E constrîns, din lipsă de 
documente, să se întoarcă, dar nu se descurajează doar 
pentru atîta lucru. Îndepărtindu-se câteva zeci de metri, 
descoperă o spărtură în gardul de sîrmă. Nu-i rămîne decît 
să aştepte momentul potrivit. Care i se oferă odată cu sosirea 
unei maşini a statului major, cînd santinelele sînt obligate să 
controleze actele celor aflați în automobil. Lăsîndu-şi cîrjele 
sprijinite de un copac, Stirling se strecoară prin spărtură şi, 
deşi şchioapătă, se îndreaptă cît poate de repede spre 
clădirea care adăposteşte birourile comandantului şef. 
Întorcînd privirea, o santinelă îl zăreşte, încearcă să-l cheme 
înapoi, dar e deja prea tirziu: fostul şchiop a ţişnit înăuntru, 
a pătruns într-un coridor şi a deschis prima uşă întilnită. 

Nu putea să nimerească mai rău. Biroul în care intră este 
ocupat de un maior cu mină irascibilă a cărui primă 
întrebare, în fapt legitimă, este: 

— N-aţi fost învățat niciodată să ciocăniți la uşă? 

Stirling se scuză repede — mult prea repede după gustul 
maiorului — şi începe să-i explice, fără să-şi risipească 
vorbele, scopul vizitei şi marile linii ale planului său. 
Expozeul nu pare să-l calmeze deloc pe ascultătorul său care 
îl întrerupe brusc întrebîndu-l: 

— Nu vă amintiți de mine, Stirling? 

Stirling nu-şi aminteşte de maior, dar reciproca nu-i 
adevărată. În cîteva vorbe tăioase, ofițerul superior îi 
reaminteşte sublocotenentului că a avut ocazia să-i predea 
lecţii de tactică la batalionul de instrucție al Gărzii scoțiene şi 
că a fost deosebit de ofensat văzîndu-şi elevul adormind cu 
regularitate la mijlocul acelor cursuri. Stirling este prin 
urmare poftit afară cu cîteva amenințări precise privind 
viitorul său militar. lese chiar în clipă în care, culmea 
ghinionului, postul de pază telefonează semnalind că un 
sublocotenent foarte înalt a reuşit să înşele vigilenta 
santinelelor. 

Dornic să se pună cît mai repede la adăpost, Stirling 
deschide altă uşă şi se află față în față cu... generalul 


Ritchie *, adjunctul şefului de stat-major al forțelor britanice 
din Orientul Mijlociu. Ritchie este la fel de siderat ca maiorul, 
dar e mai binevoitor. Gifiind, Stirling îşi expune din nou 
motivul demersului şi reuşeşte, de această dată, să scoată 
din buzunar memoriul redactat pe patul spitalului. 

Ritchie parcurge textul, apoi, spre marea bucurie a 
sublocotenentului, declară: 

— Interesant. Acest plan ne-ar putea conveni foarte mult. 
Am să-l discut cu comandantul şef şi vă vom face cunoscută 
hotărîrea noastră în patruzeci şi opt de ore. 

Satisfacţia lui Stirling va atinge culmea cînd Ritchie îl va 
chema, pentru prezentările oficiale, pe maiorul irascibil, care 
înghite bobirnacul fără nici o plăcere şi îl previne discret pe 
tînărul scoțian, la sfirşitul întrevederii, că, oricît l-ar avea de 
partea sa pe general, să „nu se aştepte la cadouri” de la el. 
Dar Stirling nici nu se aştepta. 

Două zile mai tîrziu, modestul sublocotenent din 
„Layforce” se va afla în fața comandantului şef, generalul 
Auchinleck. lar Auchinleck îi explică, una peste alta, că 
planul său este acceptat, că el este imediat avansat căpitan 
şi că e autorizat să-şi recruteze cum crede de cuviință şase 
ofițeri şi şaizeci de subofițeri şi soldaţi care vor forma o 
unitate specială al cărei şef — chiar el adică - va fi direct 
răspunzător în fața comandantului şef. 

Unitatea ia numele de „Detaşamentul L” din „Special Air 
Service”. Pentru că Stirling nu ştie ce este „Special Air 
Service”, Auchinleck începe să-i explice şi explicaţia este 
surprinzătoare chiar şi pentru un spirit atit de îndrăzneț ca 
David Stirling. „Special Air Service” era pe atunci o unitate 
fantomă. Produsul pur al „încercărilor de intoxicare” la care 
britanicii, dotați întotdeauna în timp de război cu o 
imaginație fertilă şi dispreţuind stereotipia, vor recurge de 


* Neil Methuen Ritchie l-a înlocuit, din 26 noiembrie 1941, pe 
generalul Cunningham la comanda Armatei 8 britanice care, începînd din 
ianuarie 1942, se va retrage în fața ofensivei lui Rommel. La 5 iunie acel 
an, în zona Tobrukului, Armata 8 de sub comanda generalului Ritchie a 
pierdut brigăzile 32 tancuri şi 10 independentă. Peste 6.000 de militari 
britanici au murit, au fost răniți sau dați dispăruți. 

mai multe ori pe seama germanilor. 

Operaţiunea imaginată de generalul Dudley Clarke, a 
avut drept scop pur şi simplu să-l convingă pe inamic că 
Marea Britanie poseda o brigadă de paraşutişti gata să intre 
în luptă cînd, de fapt, nu dispunea încă de nici o unitate 
operațională de acest fel. Pentru a fi convingători, britanicii 
imprimaseră documente cu antetul „Brigada 1 Special Air 
Service”, confecționaseră note de serviciu „confidenţiale” care 
au fost lăsate cu neglijență la îndemiîna celor suspecți. S-a 
mers pînă într-acolo încît au fost paraşutate manechine în 
apropierea lagărelor de prizonieri germani din Marea 
Britanie, în eventualitatea că unii captivi ar fi comunicat pe 
ascuns cu țara lor. 

Stirling punea deci pe tavă interlocutorilor săi 
posibilitatea de a da carne şi oase acestei brigăzi fantomă din 
Orientul Mijlociu. 


Tabăra de antrenament a „Detaşamentului L” se 
instalează la Kebrit, lingă Marele Lac Amer, la vreo 160 
kilometri de Cairo. O tabără foarte modestă la început, căci 
maiorul irascibil răspunzător de intendență a făcut în aşa fel 
încît să-i furnizeze lui Stirling doar minimum de material. 
Oricum, proaspătul căpitan, care a căpătat peste noapte 
obiceiuri de şef de bandă, înțelege de minune să se descurce 
de unul singur. 

La scurt timp de la sosirea la Kebrit, el îşi trimite cu calm 
oamenii să prade o tabără neo-zeelandeză, pe care o golesc 
aproape complet, ducînd cu ei pînă şi barul şi pianul, 
considerate de ei ca obiecte de primă necesitate. 

Între timp, recrutarea merge bine. Primul ofițer ales de 
Stirling a fost bineînţeles colegul său de sărituri cu paraşuta, 
Jock Lewes. Lewes este un australian care, înainte de a se 
angaja în Garda galeză, la începutul războiului, fusese vedetă 
la universitatea din Oxford. Mai întîi pentru că se numărase 

printre studenții cei mai străluciți în filosofie, ştiinţe politice 
şi ştiinţe economice, dar mai ales pentru că a contribuit la 
victoria împotriva echipei vecine din Cambridge. 

Au urmat ca ofițeri scoțianul Bill Fraser, fiul unui sergent 
din Gordon Highlanders, irlandezul McGonigal, englezii 
Thomas şi Bonnington şi, în sfirşit, un formidabil recrut pe 
care l-am văzut deja la lucru: R.B. Mayne, zis „Paddy”. 

Irlandez originar din Nord, avocat, un fost strălucit 
internațional de rugby şi boxeur amator foarte competent, 
„Paddy” Mayne este un colos cu înfăţişare liniştită, dar ale 
cărui izbucniri se arată deosebit de redutabile. Astfel, el a 
avut citeva necazuri în armata regulată pentru că îşi doborise 
şeful. 

De unde şi acest avertisment prealabil al lui Stirling: 

— Aici, nu ne vom bate decît cu duşmanul. 

Judecător priceput, Mayne a suris şi, deşi mai virstnic şi, 
la origine, cu un grad mai mare decit viitorul său şef, a 
răspuns: 

— Bine, sînt de acord. 

Antrenamentul a început imediat, nemilos. Stirling 
solicită totul şi la cote maxime: respectarea perfectă a 
regulilor simultan cu performanţe militare şi fizice ieşite din 
comun. „În ce priveşte ţinuta şi prezentarea, a precizat el 
oamenilor săi, nivelul va fi cel din Brigada Gărzii”. 

Cît despre rest, nu se mai văzuse încă aşa ceva, nici în 
cele mai dure centre de instrucție pentru comandouri. 
Stirling, întotdeauna curtenitor dar formal şi obstinat, vrea 
să-şi constrîngă oamenii să se autodepăşească în mod 
constant. Toţi trebuie să se transforme în ființe imune la 
oboseală şi la teamă, incapabile de o clipă de relaxare sau de 
neatenție, oameni pentru care exercițiile cele mai cumplite 
sau cele mai complexe au devenit rutină plăcută, ba chiar 
reflexe condiționate. 

Oamenii „Detaşamentului L” efectuează aproape zilnic 
marşuri în deşert cum n-a făcut pînă acum nici un alt soldat 
din lume - nici o fiară din lume, am fi aproape tentaţi să 
scriem. 

Ziua şi noaptea ei sînt în acțiune, mărşăluiesc, aleargă, 

aprofundind simultan tragerea instinctivă şi topografia, toate 
lucruri esenţiale pentru îndeplinirea viitoarelor lor misiuni. 
Studiază şi încearcă toate armele uşoare folosite pe frontul 
din Orientul Mijlociu, fie ele britanice, germane sau italiene. 
Trebuie să fie în măsură să folosească instantaneu o armă 
„MP 40” sau un pistol-mitralieră „Beretta” care le-ar cădea în 
mînă, cu aceeaşi uşurinţă cu care folosesc armele obişnuite 
ale țării lor. 

Apoi există antrenamentul prealabil săriturii cu paraşuta, 
artizanal, chiar rudimentar, dar atît de feroce încît devine 
destul de costisitor. Începe prin sărituri cu rostogolire 
înaintea, apoi înapoia unor camioane rulind cu 50 km pe oră. 
Fracturile se succed entorselor, dar nu înfrîng ardoarea 
participanților, cărora Stirling reuşeşte de la început să le 
insufle un adevărat spirit de corp de elită. 

După camioane, se trece la platforme de lemn, special 
construite, care sînt lansate pe tăvălugi în lungul unei pante 
şi reținute de un cablu. Şi ele se arată doar cu puţin mai 
periculoase. 

La capătul unor multiple demersuri — şi, mai ales, al unor 
apeluri de ajutorare, rămase fără urmări, lansate spre 
Ringway, singurul centru de instruire pentru paraşutism ce 
funcționa pe atunci în Marea Britanie — Stirling şi Lewes, 
care a devenit principalul său adjunct pentru probleme de 
antrenament, reuşesc să obțină ca Royal Air Force să le 
împrumute cîteva ore pe zi un bimotor „Bristol - Bombay”. 

Demodat deja la declararea războiului, acest bombardier 
a fost destinat în principal misiunilor de transport pe frontul 
din Orient. Nu depăşeşte 320 km pe oră şi poate fi echipat 
pentru lansarea paraşutiştilor cu deschidere automată. Cel 
obținut de Stilling este de acest tip — sau cel puţin pare să fie. 

În „sticks” (grupuri de paraşutişti lansați din acelaşi 
avion) de doisprezece oameni, soldații SAS încep să sară. 
Stirling însuşi însoţeşte primele două grupuri. Dar în cazul 
celui de-al treilea se produce drama. În timp ce primul soldat 
sare în spațiu, inelul paraşutei sale se smulge brusc din 

muscheton"* şi nefericitul cade cu paraşuta închisă 
zdrobindu-se de sol sub privirile îngrozite ale lui Stirling, 
rămas pe pămînt să observe săriturile. Înainte ca sergentul 
însărcinat cu săriturile să poată interveni, un alt soldat s-a 
aruncat în gol — pentru a se zdrobi şi el de sol, în acelaşi fel. 
Abia au timp să-l rețină pe cel de-al treilea care ar fi avut 
aceeaşi soartă. 

La aterizarea avionului, Stirling, cu chipul negru şi capul 
virît între umeri mai mult ca de obicei, înaintează şi anunţă 
pe un ton neutru: 

— Exerciţiile sînt anulate pentru astăzi. Vom cerceta ce 
n-a mers şi va trebui să fim în măsură să ne reluăm 
săriturile mîine dimineaţă la orele cinci şi jumătate. 

În orele ce urmează, mecanicii caută şi găsesc: de vină 
sint muschetoanele, de un model inadecvat, care se îndoaie 
şi pînă la urmă cedează la tracțiune. Sînt schimbate şi, a 
doua zi dimineaţa, la orele cinci şi jumătate, întreg 
detaşamentul reîncepe săriturile, cu Stirling în frunte. 

Brevetul de paraşutist nu există încă, dar s-a convenit ca 
fiecare din oamenii „Detaşamentului L” să realizeze cel puțin 
şase sărituri cu paraşuta pentru a fi considerat „operaţional”. 
Această dispoziţie va fi menţinută chiar şi atunci cînd Stirling 
va fi renunțat la operaţiunile aeropurtate pentru a se 
consacra raidurilor terestre. Pentru el, este o chestiune de 
principiu. 

Rămiîne de soluționat o problemă esenţială: cea a 
explozibilelor care urmau să fie utilizate în raidurile pe 
aerodromuri. Timpul presează, deoarece planul lui Stirling 
cuprinde o trecere la acţiune în luna noiembrie a acestui an 
1941 pe cinci terenuri de aviație inamică, iar acum ne găsim 
deja în septembrie. 

În cele din urmă, Jock Lewes va lua problema în mînă — 
şi va găsi soluția. 

Dar problema aceasta este, la plecare, tot atît de simplu 
de pus, pe cât de dificil de rezolvat: cum să obţii o bombă 


* Sistem de agățare rapidă, constituit dintr-o lamă metalică ce 
formează un inel cu arc; inelul paruşutei se prinde de acest cârlig. 

deopotrivă explozivă şi incendiară ? Stirling şi Lewes sînt de 
acord asupra faptului că dacă, în atacurile asupra 
aerodromurilor, vor fi utilizate doar explozibile care distrug, 
nu poți fi sigur de distrugerea completă a avioanelor. Pentru 
a avea certitudinea că le-ai scos definitiv din luptă, trebuie să 
le şi incendiezi în acelaşi timp. Dar, dacă fiecare om trebuie 
să transporte atît bombe explozive cu gelinită”, cît şi bombe 
incendiare cu termit” va fi supraîncărcat şi posibilitățile sale 
de acțiune vor scădea pe măsură. 

— E simplu, încheie imuabil Lewes, încruntat şi cu un 
aer obstinat, trebuie ca pirotehniştii să ne pregătească o 
bombă explozivă-incendiară. Trebuie. Şi, în plus, această 
bombă trebuie să fie cît mai uşoară cu putinţă. 

Dar specialiştii în pirotehnie nu sînt de aceeaşi părere. 
Pentru ei, sau cel puţin pentru cei veniți pentru consultări la 
Kebrit, combinaţia cerută este imposibilă. 

— Am încercat cu toate produsele imaginabile, afirmă ei, 
dar n-a mers deloc. Ne cereţi luna de pe cer. Bomba pe care o 
vreți va fi ori incendiară, ori explozivă, dar nu şi una şi alta. 

— Trebuie să fie posibil, replică Lewes. Nu există vreun 
motiv ştiinţific să nu se poată. E destul să afli dozarea cea 
bună. 

Dar afirmaţia îl face pe maiorul de la Geniu însărcinat cu 
soluționarea acestei probleme să ridice din umeri cu un aer 
compătimitor. 

— Poate că n-o fi vreun motiv ştiinţific, spune el cu un 
rinjet discret, dar există o rațiune practică. Ar trebui să 
meargă, cum spuneți, dar fapt e că nu merge. O să fie posibil 
poate într-o zi, dar cu siguranţă nu acum. 

Îndată ce demnul tehnician a întors spatele, Jock Lewes 
nu-şi mai reține furia. 

— Ce brută! îi zice el lui Stirling. Poate într-o zi ! De 
preferință cînd se va fi sfirşit războiul... 

— Pe mine, făcu Stirling placid, mă fac deosebit de 


* Gelinită — varietate de dinamită gelatinată. 
* Termit- amestec de oxizi metalici şi pulbere de aluminiu care 
degajă la aprindere o mare căldură. 

alergic, de cîtva timp, toți maiorii de pe lume. 

Dar Lewes nu-i omul să se lase descurajat, fie şi de 
ofițerii genişti cei mai distinşi. 

— Cu plasticul pe care l-am primit şi care are avantajul 
de a fi stabil am putea face ceva. O să încerc. Singur şi fără 
maiori. 

Încă de a doua zi, Jock Lewes s-a închis într-o 
magherniță din apropierea terenului de tir. Şi vreme de 
cincisprezece zile tovarăşii săi vor putea crede că a sosit 
sfişitul lumii. Exploziile urmau detunăturilor şi, în mai multe 
rînduri, acoperişul colibei a sărit în aer, în timp ce afară 
țişnea un Lewes înnegrit şi asurzit, dar imperturbabil. 

După cincisprezece zile, a urmat drama. Lewes a făcut 
mult zgomot, şi-a riscat viața de mai multe ori pe zi, dar n-a 
găsit încă acea combinaţie adecvată de plastic şi termit 
capabilă să producă explozia şi, simultan, să incendieze. A 
ajuns la concluzia că îi lipseşte un element, dar care ? 

După perioada sa de excitație explozivă, fosta vedetă a 
Oxfordului pare să fi intrat într-o fază de depresiune totală. 
Cufundat într-un fotoliu sub cortul său, rămîne inert şi 
tăcut. De fapt, continuă să reflecteze: lipseşte un element 
pentru a lega şi combina plasticul şi termitul. Legenda vrea 
ca în acel moment privirea să i se oprească pe o sticluță cu 
ulei pentru armă şi să se producă iluminarea. 

Sigur este că s-a întors în grabă în atelierul său 
improvizat şi răvăşit încă de precedentele isprăvi, unde a 
început să frămînte, cum frămîntă un brutar pîinea, un 
bulgăre de plastic şi termit cu ulei, în care a viriît un 
detonator şi experienţa i-a reuşit din plin. Bomba uşoară 
explozivă-incendiară se născuse. 

— O avem ! îi urlă Lewes lui Stirling sosit în fugă. 
Funcţionează, cîntăreşte mai puţin de o livră* şi fiecare 
soldat poate lua cu el douăzeci sau treizeci. 

Experienţa este refăcută imediat şi se arată la fel de 
convingătoare ca şi prima oară. 

Cu o satisfacție pe undeva sadică, Stirling şi Lewes îl 


* O livră = 453 gr. 

invită pe maiorul disprețuitor de la Geniu să facă cunoştinţă 
cu noul produs. Dar maiorul are un spirit sportiv. 

— Frumoasă maşinărie, spune el după demonstraţie. 
Foarte practică. N-aş fi crezut să fie posibil. 

— Îi vom spune bomba „Lewes”, zice atunci Stirling. Vreo 
obiecție ? 

— Nici una, spune maiorul. La o adică avem mitraliera 
„Lewis”, nu văd de ce n-am avea şi o bombă „Lewes”. 

— Hai să bem un pahar ca să sărbătorim succesul, 
încheie filosofic şeful „Departamentului L”. 

Dar în prima „operaţiune” a grupului Stirling nu s-a 
recurs la bombele „Lewes”, pentru că intervenţia era 
demonstrativă şi rezulta dintr-un pariu pe care aproape toată 
lumea din afara detaşamentului îl considerase la început 
stupid. 

În timpul lunilor august şi septembrie, pe o căldură 
toridă şi în mijlocul mugştelor care abundă la Kabrit — aceste 
muşte încăpăținate din Africa de Nord de care parcă-i 
imposibil să scapi — nemilosul antrenament al soldaților din 
SAS a continuat sub privirea aproape sarcastică a unităților 
staționate în împrejurimi, situație ce avea darul să-l enerveze 
oarecum pe Stirling. 

Enervarea aceasta a atins culmea odată cu vizita în 
tabără a unui group-captain* de la RAF, care şi-a făcut 
cunoscute, în particular, cele mai mari rezerve în legătură cu 
şansele „Detaşamentului L” de a-şi atinge scopurile pe 
aerodromurile inamice. 

— Aerodromurile sînt întotdeauna prost păzite, a 
răspuns cu răceală Stirling. 

Remarca l-a lovit puternic pe group-captain în orgoliul 
său că aparține unei mari unități. 

— Nu ştiu cum stă situaţia la duşman, a răspuns el. Dar 
în ce ne priveşte pe noi, nu văd vreun comando capabil să se 
strecoare fără să fie lovit. 

David Stirling a dat din cap. 


* Group-captain - colonel de aviaţie în Marea Britanie (în engl. în 
original). 

— Ai noştri — sau mai degrabă ai dumneavoastră — sînt la 
fel. Uite, pariez pe zece lire că vom merge la Heliopolis în 
oricare noapte, fără să fim interceptați. Vă vom face 
demonstrația lăsînd etichete pe avioane, în loc de bombe. 

Heliopolis era principalul aerodrom din Cairo şi în 
principiu cel mai bine păzit de britanici. 

— Facem pariu, făcu aviatorul. 

— La sfirşitul lui octombrie, preciză Stirling. Şi nu vă 
jenațţi să-i preveniţi: chestia asta nu ne va deranja cîtuşi de 
puţin. Dimpotrivă... 

Afacerea e încheiată. „Repetiţia generală” are loc la data 
prevăzută. Patruzeci de oameni repartizaţi în patru grupuri 
părăsesc Kabritul îndreptîndu-se spre Heliopolis, situat la 
vreo 15 kilometri în linie dreaptă. Mergind noaptea şi 
dormind ziua, cînd căldura e înnebunitoare, cele patru 
comandouri scurtează drumul prin deşert. În trei zile, ei vor 
ajunge la aerodrom. Primul grup, cel condus de „Paddy” 
Mayne, soseşte în apropiere spre miezul nopții. 

Tăind sîrma ghimpată, soldații pătrund în tăcere pe piste 
şi, fără să fie tulburaţi, lipesc o etichetă pe fiecare avion, 
pentru a-şi semnala trecerea. Putea la fel ce bine să fie şi o 
bombă. 45 de aparate vor avea etichete, înainte ca grupul să 
se retragă. Celelalte trei grupuri îi urmează tot fără 
dificultăți, în aşa fel încît, în zori, vor fi găsite pe unele 
avioane pînă la patru etichete. 

Stirling este foarte mulțumit. RAF — mai puţin. Dar cele 
zece lire ale pariului sînt plătite cu punctualitate. 


IV 


Marea ofensivă hotărită de Auchinleck în direcţia Tobruk 
trebuie să se declanşeze la 18 noiembrie 1941. Stirling 
doreşte să lovească în noaptea de 17 cele cinci aerodromuri 
ale inamicului din sectorul Tmimi - Gazala. Cu obiectivul 
ambițios şi mărturisit de „a curăța întreaga aviație de 

vinătoare a lui Rommel””. 

Îmbarcarea trebuie să aibă loc pe 16, la începutul serii, la 
bordul a cinci avioane „Bristol - Bombay”, pentru o 
paraşutare pe timp de noapte. Bombele, detonatoarele, 
armele şi proviziile sînt deja în containere care vor fi lansate 
din avioane în acelaşi timp cu oamenii. 

Din nefericire, încă din dimineaţa lui 16 condiţiile 
meteorologice devin îngrozitoare şi toată ziua situația nu 
încetează să se înrăutățească. După-amiaza, vintul se 
transformă în furtună şi suflă cu peste 40 km pe oră. 

Cu toate condiţiile proaste, Stirling n-a încetat să 
întrețină moralul oamenilor săi, toți pe picior de război, 
afirmîndu-le mai ales că sint „soldații cei mai norocoşi ai 
armatei britanice”. Toată lumea pare, de altfel, de acord 
asupra acestui punct. 

La sfirşitul zilei, perspectivele par extrem de sumbre. 
Condiţiile meteorologice sînt din ce în ce mai proaste, 
aviatorii sînt pesimişti şi comandamentul sugerează de-a 
dreptul anularea operației. O paraşutare în condițiile 
prezente pare o nebunie pură. Dar statul major acceptă jocul: 
doar Stirling, numai el, va decide. 

Către orele 18,30, în timp ce soldaţii cinează, el îi cheamă 
pe ofițeri, şi mai ales pe Lewes şi Mayne, pentru a le expune 
fără menajamente situaţia. Îşi dă perfect seama de riscuri, 
dar crede că anularea operaţiei ar da o lovitură foarte dură 
moralului unității. 

Lewes este de părerea sa: 

— Dacă nu plecăm acum, nu vom pleca niciodată, spuse 
el. 

Cît despre Mayne, e aproape superfluu să i se pună 
întrebarea. 

— Dacă nu fac ceva exerciții cu duşmanul, precizează el 
surizind, o să ajung să mă enervez şi să fac ținte din cîțiva 


* Erwin Rommel, felămare şal german (1891-1944). Comandant al 
cartierului generat al lui Hitler în 1939, s-a distins în Libia şi în Egipt 
(1941-1943), în fruntea lui Afrika Korps, dupe care a comandat un timp 
frontul occidental. Simpatia arătată conjuraților împotriva lui Hitler, în 
1944, a dus la arestarea sa şi la sinucidere, la ordinul Fuhrerului. 

tipi din statul major. 

— Deci problema e hotărită, proclamă atunci Stirling. 
Operația continuă. Decolarea la 19,30, cum s-a prevăzut. 

O oră mai tirziu, avioanele încărcate cu oameni şi 
material părăsesc pista. Furtuna nu a încetat şi zborul se 
arată extrem de dificil. Revenite spre coastă după o buclă 
deasupra mării, avioanele par să se repereze din ce în mai 
greu. Deasupra deşertului s-a pornit vintul de nisip. Piloții 
zboară foarte jos, cu toate tragerile rare ale artileriei 
antiaeriene, şi se învirt în cerc vrînd să-şi localizeze 
obiectivul. În interiorul aparatelor, paraşutiştii încep să se 
plictisească. 

În sfîrşit, sergentul însărcinat cu lansarea din avionul în 
care se află Stirling anunţă că au ajuns deasupra 
obiectivului. Lumina roşie se aprinde, urmată, două minute 
mai tirziu, de lumina verde. „Go !”* 

Stirling sare primul. Paraşuta i se deschide fără 
probleme, dar, curios, coborirea i se pare interminabilă. 
Obscuritatea e totală. Imposibil să distingi solul. După o 
clipă, atunci cînd ar fi trebuit în mod normal să atingă 
pămîntul, are impresia unei abateri de la direcţie. Apoi, 
brusc, urmează un şoc groaznic, care îl face să-şi piardă 
cunoştinţa. Paraşuta îl tirăşte pe nişte pietre ascuţite, pînă 
reuşeşte să se elibereze din legături. Vîntul continuă la fel de 
violent, învirtejind în aer valuri de nisip care îl orbesc şi îl 
sufocă. 

Nu reuşeşte decît o oră mai tirziu să-şi recupereze cît de 
cît, oamenii, ale căror paraşute, ca şi a sa, au fost duse la 
voia întimplării sub efectul furtunii. Mai mulți dintre ei s-au 
rănit destul de grav la aterizare şi unul lipseşte la apel. 

Cît despre containere, e o catastrofă. S-au găsit doar 
două din zece, şi nici acestea cu arme. Există cîteva bombe 
„Lewes”, dar fără detonatoare care, în mod greşit, au fost 
împachetate separat 

În lipsă de ceva mai bun, Stirling decide o misiune de 
recunoaştere spre coastă. Însoţit de un subofițer, se 


* Începeţi ! (engl.) 

îndepărtează şi ajunge la cîțiva kilometri de mare. Epuizaţi, 
înfometați şi însetaţi, cei doi oameni se ascund între stînci, 
deasupra drumului de coastă străbătut de vehicule ale 
inamicului. Cu puţin înaintea zorilor, se dezlănțuie o ploaie 
torențială care îi udă pînă la oase şi transformă cu încetul 
ascunzătoarea lor dintre stînci într-o inconfortabilă piscină. 
Ploaia nu va înceta decît în cursul dimineții. 

Nu le rămîne decit să ajungă cu mari eforturi la locul de 
întîlnire unde cele cinci comandouri urmează să fie culese de 
camioanele lui „Long Range Desert Group”, dar acesta se 
găseşte la aproape şaizeci şi cinci de kilometri spre interior, 
la marginea unei piste dezafectate. 

Abia la orele două dimineaţa Stirling şi tovarăşul său 
reuşesc să ajungă la punctul de întîlnire. Camionetele 
„Chevrolet” ale lui „Long Range Desert Group” sînt acolo, la 
fel şi Lewes şi Fraser, cu opt din oamenii lor. După cîteva ore 
soseşte „Paddy” Mayne cu nouă dintre ai săi. Toate grupurile 
au avut aceeaşi soartă ca a lui Stirling şi nici unul n-a reuşit 
să intre în acțiune. Mai grav, paraşutiştii conduşi de 
Bonnington şi McGonigan au dispărut, ca şi restul 
comandoului lui Stirling, care nu se hotărăşte să ajungă la 
punctul de întîlnire. Scăzindu-i pe cei ucişi şi pe prizonieri, 
nu rămîn la sfirşit mai mult de douăzeci şi doi de oameni din 
şaizeci şi doi cîți au fost paraşutaţi. Prima operație a 
„Detaşamentului L” s-a transformat în catastrofă. 

Putea fi sfirşitul „Detaşamentului L”. Mulțumită şansei şi 
tenacităţii lui Stirling, episodul nu va reprezenta decit o 
cotitură în acțiunea şi metodele sale. 

Şansa se datorează faptului că, atunci cînd cei rămaşi 
ajung la liniile lor, toată lumea este prea preocupată pentru a 
le mai cere dări de seamă precise asupra rezultatului primei 
lor operaţii de luptă. 

Ofensiva în direcția Tobruk, după un început promițător, 
s-a oprit şi a intrat într-o fază proastă. Contraatacînd, Afrika 
Korps al lui Rommel a copleşit flancul Armatei 8 britanice, 

comandată de generalul Cunningham”, şi a reuşit să 
pătrundă în Egipt. Cîteva zile mai apoi, Cunningham este 
înlocuit cu Ritchie, primul protector al lui Stirling, şi el prea 
absorbit de propriile sale îndatoriri pentru a întirzia asupra 
eşecului „Detaşamentului L”. 

Toate acestea îi lasă lui Stirling, grijuliu să nu se afle 
pentru moment prea aproape de cartierul general, 
posibilitatea de a-şi alege o bază convenabilă pentru reluarea 
antrenamentului şi pregătirea operațiilor viitoare. O găseşte 
la Jalo, biată oază situată la ceva mai mult de trei sute de 
kilometri sud-vest de Tobruk, în apropierea unui vast deşert 
de nisip şi unde se ridică un embrion de sat indigen. Jalo 
tocmai a fost capturat de o coloană britanică aflată sub 
ordinele generalului Reid şi adăposteşte un detaşament al lui 
„Long Range Desert Group”. 

Or, exact pe această organizaţie îşi bazează Stirling cea 
mai mare parte din speranțele sale pentru continuarea 
acțiunii. După singerosul eşec din 16 şi 17 noiembrie, el şi-a 
dat seama că paraşutarea în deşert constituie un mijloc mult 
prea aleatoriu de a ajunge la obiectiv. În această operaţie, 
„Long Range Desert Group” avusese rolul de unitate de 
culegere, pe care îl îndeplinise cu foarte mare punctualitate. 
De ce nu ar transforma grupul şi în unitate de transport spre 
obiectiv ? Ideea comandourilor motorizate care să lovească 
inamicul prin surpriză în spate îşi făcuse deja un drum 
decisiv în capul scoţian al lui Stirling. 


V 


„Long Range Desert Group” exista pe atunci de aproape 
un an şi jumătate şi îşi dovedise din plin capacitățile de 


* Generalul Sir Alan Gordon Cunningham, comandantul Armatei 8 
britanice, a condus forțele britanice din Africa orientală care au cucerit 
Etiopia şi posesiunile italiene în 1940-1941. În 1945 este trimis la 
Ierusalim, ca ultim înalt comisar britanic în Palestina. 

unitate de recunoaştere avansată, dar şi ca trupă aflată la 
antipozii conformismului. 

Crearea lui s-a datorat inițiativei unui personaj 
excepțional, atit prin amploarea talentelor, cît şi prin cea a 
imaginației, maiorul Ralph Bagnold, ofițer de carieră, 
explorator şi geograf de mare valoare. Diplomat atît al 
academiei militare din Woolwich -— care formează ofițeri de 
artilerie şi de geniu —, cât şi al universităţii din Cambridge, 
Bagnold a servit în Royal Engineers” în timpul primului 
război mondial, iar, în 1920, a fost transferat la corpul de 
transmisiuni şi mutat în Egipt. Acolo a descoperit deşertul de 
care s-a îndrăgostit. 

Curînd, el şi-a consacrat toate permisiile explorării 
sistematice a deşertului şi a sfirşit prin a reuni în jurul său 
un mic grup de fanatici cu care făcea călătorii din ce în ce 
mai ambiţioase, din Sinai în Sudan. În anii treizeci, a 
străbătut aproape zece mii de kilometri cu automobilul prin 
nisipuri cu reputaţie de inaccesibile. În timpul acestor 
călătorii, pe care participanții şi le-au finanțat din propriul 
buzunar, Bagnold a perfecționat compasul solar şi a pus la 
punct mai multe metode inedite de scoatere a vehiculelor din 
nisip. Membru al Societăţii Regale de Geografie, el a mai scris 
şi un studiu asupra nisipului şi dunelor. Cînd izbucneşte 
războiul, în 1939, el este fără nici un dubiu unul din oamenii 
care cunosc cel mai bine deşertul. 

Datorită acestei competenţe, a hotărît să-şi prelungească 
serviciul militar propunînd, în timpul verii lui 1940, 
generalului Wavell *, formarea unei unități speciale de 
recunoaştere capabilă să parcurgă itinerarii reputate ca 
impracticabile şi să trăiască din surse proprii în timpul celor 
mai îndelungate parcursuri prin deşert. 

Ideea a fost acceptată de Wavell şi încă la sfirşitul lui 
iunie 1940 este format „Long Range Patrol” (Patrula cu rază 


* Royal Engineers -trupele de geniu în Marea Britanie. 

* Archibald Percival Wavell, primul conte de Cirenaica şi de 
Winchester, mareşal britanic (1883-1950). S-a distins în Libia şi în Egipt 
(1940-1941), apoi a comandat armata Indiilor, ţară unde a fost vicerege 
între 1943-1947. 

mare de acțiune), care va deveni foarte repede „Long Range 
Desert Group” (Grupul cu rază mare de acțiune în deşert). Se 
înțelege că la început grupul era alcătuit din vechii tovarăşi 
de explorări ai lui Bagnold. Pat Clayton, care se găsea în 
Tanganika, Guy Prendergast, care a fost chemat special din 
Anglia, William Kennedy Shaw, care soseşte din Palestina, 
ajung grabnic la Cairo să furnizeze primul nucleu al noii 
trupe — ce numără inițial doar treizeci de oameni. 

Apoi se organizează o pitorească vinătoare de materiale. 
Intendenţa tresare în fața cîtorva cereri de-ale lui Bagnold. 
Alteori ea nu dispune de ce i se cere. 

„Ceream - povesteşte Kennedy Shaw - sandale, în timp ce 
toată lumea purta bocanci, prădam întreg stocul de cleşti de 
prins manşetele pantalonilor al unui negustor egiptean, 
pentru că nu aveam nimic altceva cu care să ne fixăm hărțile 
pe tabloul de bord. Solicitam tratate nautice deşi nu 
aparțineam Marinei, camioane de zece tone deşi nu făceam 
parte din transporturi, un obuzier de 105 mm deşi nu 
aparțineam artileriei. Fără să mai vorbim de 
acoperămiînturile arabe pentru cap, de o cantitate de pneuri 
în aparență scandaloasă - celorlalte vehicule ale armatei 
cerîndu-li-se în general, spre deosebire de ale noastre, să 
meargă pe drumuri acceptabile —, de două avioane şi de un 
refrigerator cu parafină pentru conservarea vaccinurilor în 
deşert”. 

Improvizaţia este stăpină: 

„Bagnold - scrie Arthur Swinson - a trebuit să-l convingă 
pe unul din prietenii săi să-i tipărească hărți, a împrumutat 
teodolite de la secția de fizică a guvernului din Cairo şi a 
smuls compasuri solare armatei egiptene. Binocluri şi mii de 
alte piese de echipament au fost strînse, fie de la populaţia 
britanică din Cairo, fie cumpărate de la negustorii de ocazie 
localnici”. 

Totuşi, mijloacele esențiale rămîn bineînțeles vehiculele. 
Înainte de război, Bagnold a folosit în periplurile sale mici 
camionete „Ford” de care fusese foarte mulțumit, dar ele vor 
fi prea strimte pentru a duce extraordinarul echipament 
cerut de o misiune de recunoaştere militară la mare distanță 

în deşert: arme, muniții şi mine, pe lingă provizii şi 
echipamentul clasic de supravieţuire. Bagnold optează deci 
pentru o camionetă „Chevrolet” cu capacitate mai mare, 
echipată cu pneuri speciale, pe care va trebui să o smulgă 
concesionarului firmei „Chevrolet” din Alexandria. 

Pe vehicule se instalează un întreg arsenal de bord, de la 
mitraliera grea „Browning”, de 12,7 mm, la mitraliera uşoară 
„Lewis”, trecînd prin vechea „Vickers 303”. 

Primul detaşament include astfel unsprezece camionete 
cu un total de unsprezece mitraliere, patru tunuri antitanc 
de 20 mm şi un tun „Bofors” de 37 mm. Pugştile „303” şi 
revolverele „Webley-Scott” de 38 mm completează 
armamentul. 

Camionetele, ale căror parbrizuri, portiere şi suporţi de 
prelată au fost scoase, transportă fiecare în plus raţii de apă 
şi hrană pentru trei săptămîni, material pentru dormit, un 
radio, scînduri pentru nisip, dispuse de o parte şi de alta a 
vehiculului, pentru cazurile de imobilizare în dune, 
carburant de rezervă stocat în bidoane aşezate pe fostele 
trepte, medicamente şi instrumente de navigaţie. Vehiculele 
sînt pictate într-o alternanță de verde-olive şi rozbombon, 
bună să te îngrețoşeze, dar dovedindu-se un camuflaj foarte 
eficace în deşert. 

Această unitate de bază numără oficial doi ofițeri şi 
treizeci de soldaţi, dintre aceştia unii renunțind la galoanele 
lor în armata regulată pentru a servi în „armata particulară” 
a lui Bagnold. Printre ei, zece neo-zeelandezi de viță nobilă, 
puțin familiarizați cu deşertul, dar avizi să ducă un război 
diferit de al altora. 

Dacă antrenamentul este scurt — cinci săptămîni — este 
pe cît de variat, pe atît de aprofundat: fiecare soldat trebuie 
să devină în acelaşi timp şofer, mecanic, navigator, mitralior, 
radiofonist şi chiar puţin topograf. 

Ţinuța oamenilor este marcată, încă de la începutul 
operațiilor, de o plăcută fantezie pe care, ulterior, soldații 
SAS ai lui Stirling nu vor pierde prilejul să o imite mai ales în 
măsura în care această fantezie este comandată de 
necesitățile vieții în deşert. Se trece de la blana de oaie şi 

haina moltonată cu capişon în timpul nopţii, la cămaşa mai 
mult sau mai puțin reglementară din timpul zilei. Keffieh *-ul 
arab, foarte apreciat pentru răcoarea pe care o oferă în plin 
soare, alternează cu boneta de marinar din lină, turbanul 
saharian se alătură puloverului întărit la coate cu piele, 
vestei de antilopă şi pantalonului de velur. 

Royal Air Force, cunoscută pentru cultivarea intensă a 
ținutei artistic neglijente, este bătută măr — dacă se poate 
folosi expresia în cazul unui asemenea subiect. Şi este, 
totuşi, perioada în care, la Cairo şi Alexandria, circula 
următoarea anecdotă despre care se jură că este autentică: 

Un pilot aparținînd lui RAF, în civilie mare vinător de 
vulpi, adoptase ca ținută de relaxare costumaţia completă a 
vinătoarei cu gonaci: redingotă roşie, pantaloni albi, caschetă 
şi cizme de călărie. 

Într-o zi, o alertă neaşteptată l-a obligat să urce în avion 
fără să se fi putut schimba şi hazardul a făcut să fie doborit 
în liniile germane. Întreg, dar prizonier, a fost dus în superba 
sa ținută în fața ofițerului german, care i-a făcut o frumoasă 
demonstrație de umor britanic: „Domnule, spuse el, 
permiteți-mi să vă salut: este prima oară cînd văd un aviator 
englez în ţinută corectă”. 

Dar, în cazul lui „Long Range Desert Group”, ţinuta 
neglijentă se justifică din plin prin necesitatea de a rezista 
permanent nisipului, arsurilor soarelui în timpul zilei şi 
frigului glacial în timpul nopții. 

— Viața noastră — povesteşte un fost membru al grupului 
- era un permanent stripe-tease. În zori scoteam blana de 
oaie şi îmbrăcam mantaua, apoi pe aceasta o înlocuiam cu o 
bluză sau un pulover, înainte de a începe să asudăm şi să 
suflăm din greu în bluză. La căderea nopţii trebuia să 
reîncepem operaţia în ordine inversă. Pas de mai poți fi 
cochet cu toate astea. 

Prima a intrat în acțiune o patrulă condusă de Pat 
Clayton, unul din vechii prieteni ai lui Bagnold, în timpul 


* Un fel de pinză cu care arabii îşi acoperă capul şi care le asigură 
răcoarea. 

verii lui 1940, iar la 5 septembrie unitatea în întregul ei a fost 
gata pentru operaţii. Italienii tocmai trecuseră la ofensivă şi 
lăsaseră în urmă frontiera Egiptului, înaintind spre Sidi 
Barrani. La statul major britanic nu se ştie încă ce se poate 
petrece mai la sud, în deşert, şi Bagnold este însărcinat să 
afle. 

Cele două puncte nevralgice, departe în sud, sînt Koufra 
şi Uweinat, baze care pot fi utilizate de italieni pentru operații 
riscînd să întrerupă comunicațiile britanice cu Africa 
orientală şi cu Ciadul, colonie franceză intrată în disidenţă şi 
raliată Franţei libere. 

Bagnold, însoțit de maiorul Mitford, se va duce întîi la 
Ain-Dalla, pe Marea Mare de Nisip, apoi într-un loc 
supranumit „Big Cairn””, la frontiera libiană, descoperit cu 
opt ani mai devreme de Clayton, în timpul uneia din 
explorările sale civile, şi transformat rapid de LRDG în 
depozit de benzină şi provizii. 

Apoi grupul se risipeşte din nou. O patrulă condusă de 
maiorul Mitford pleacă în direcția Koufra, în timp ce o alta, 
condusă de Pat Clayton, se îndreaptă spre sud. 

La 20 septembrie, pe drumul ducînd la Koufra, patrula 
Mitford se întilneşte prima oară cu inamicul. Cu prețul 
cîtorva rafale de mitralieră, ia şapte militari prizonieri, 
capturează două camioane italiene, o importantă cantitate de 
butoaie de benzină şi un sac plin cu poşta statului major. 

În acelaşi timp, Clayton seamănă panică în garnizoana 
italiană de la Aujila, deschiziînd focul asupra ei cu tunul, iar 
o a treia patrulă comandată de maiorul Donald Steele atacă 
un aerodrom improvizat, distrugînd un bombardier aflat la 
sol şi aruncînd în aer un depozit de carburant. Toate aceste 
patrule au reuşit să străbată peste trei sute de kilometri de 
deşert în cincisprezece zile. 

Rezultatele obţinute sînt în orice caz suficiente pentru ca 
generalul Wavell să decidă să-l autorizeze pe Bagnold, căruia 
îi trimite o scrisoare oficială de felicitări, să-şi dubleze 
efectivele. 


* Marele tumul, marea movilă (engl.) 

Recrutind o patrulă a Gărzii, cu oameni veniți atît din 
Coldstream Guards, cât şi din Garda scoțiană, o patrulă 
provenind din cavalerie şi mai ales din Scot Greys şi din 
regimentele de yeomanry ”, şi o patrulă rhodesiană aflată sub 
ordinele căpitanului Holliman de la Royal Tank Corps”, 
„Long Range Desert Group” va cuprinde de acum înainte 
şaptezeci şi şase de oameni şi douăzeci şi patru de vehicule. 

Grupul va putea trece la operații încă şi mai importante, 
prima fiind executarea unui proiect elaborat de multă vreme 
de Bagnold: un raid la Mourzouk, capitala Fezzanului, în 
cooperare cu Forţele franceze libere din Ciad şi cu şeful lor, 
colonelul d'Ornano, pe care maiorul britanic se duce personal 
să-l întilnească la Fort-Lemy. 


VI 


Printre oamenii coloanei — care au catadicsit, o dată, să 
îmbrace uniforme complete şi aproape reglementare — 
cuvintul de ordine este următorul: „O să le oferim acelor 
Eyeties (italieni) un cadou de Anul Nou”. 

Într-adevăr, la 27 decembrie 1940, adică de Boxing Day, 
ziua consacrată în mod tradițional în Marea Britanie 
pregătirii pachetelor pentru 1 ianuarie, cele douăzeci şi patru 
de vehicule ale lui „Long Range Desert Group”, aflate la 
ordinele lui Pat Clayton, părăsesc citadela Cairo şi iau 
drumul deşertului, cu direcția sud-vest. Drumul acesta îi va 
duce la Mourzouk. 

Salutati de Bagnold căruia, spre marele său regret,i s-a 
interzis să conducă personal această operație pregătită cu 
atita dragoste şi meticulozitate, camionetele înțesate de arme, 
cu grele încărcături de provizii şi muniții, trec una cîte una 
printre cele două moschei ce se ridică lingă vechea citadelă. 


* Unităţile tipice scoțiene. Coldstream Guards, gărzile din 
Coldstream, o mică aşezare aflată la vreo 10 km de Edinburgh; yeomanry, 
unități teritoriale de voluntari, tot gărzi. 

* Royal Tank Corps - trupele de tancuri în Marea Britanie. 

Prin străduțele strimte prin care de-abia reuşesc să treacă, 
ele ajung la podul Kasrel-Nil, traversează fluviul, trec de 
piramida din Gizeh şi se afundă în deşert. 

Vor avea nevoie de două zile întregi pentru a ajunge la 
Ain-Dalla şi la Marea Mare de Nisip. Adevăratul început al 
aventurii va urma abia după aceea. 

La 29 decembrie, la căderea nopţii, cele douăzeci şi patru 
de vehicule ghidate de Clayton, unul din puţinii oameni care 
exploraseră regiunea înaintea războiului şi făcuseră cu 
automobilul acest imposibil itinerar prin nisipuri, pornesc 
traversarea. 

Aceasta începe printr-o lungă pantă ascendentă pe un sol 
foarte sfărimicios. Clayton, cu superba dezinvoltură a celor 
cu experiență îndelungată, a calificat-o de „uşoară” în timpul 
unui briefing* prealabil, dar, foarte curînd, această judecată 
este repusă în discuţie cu înjurături de către toți tovarăşii 
săi. În fapt, dacă primele vehicule urcă fără prea multe 
dificultăți, vor lăsa urme în nisip, făcînd dificilă înaintarea 
următoarelor vehicule, iar derapările urmează înnisipărilor. 
Oamenii trebuie să sară din camionete şi să aşeze scindurile 
pentru nisip, să împingă, să tragă, să pună în mişcare, în 
vintul glacial care mătură întreg deşertul. 

A doua zi, înaintarea devine încă şi mai dificilă. Coloana 
nu reuşeşte să parcurgă decit şaptezeci şi cinci de kilometri 
în timpul zilei, înaintînd printre dune cu forme şi structuri 
întotdeauna imprevizibile. Dar trebuie să continue. Spre vest, 
mereu spre vest. 

Seara, aşezaţi lingă camionete, cu toţii înfofoliți în blănile 
de oaie, bărbaţii se adună în jurul focurilor improvizate să 
înghită cu mari sorbituri ceaiul fierbinte care însoţeşte 
conservele de carne şi cîrnați. Apoi, timp de cîteva ore, cad 
într-un somn animalic — un somn de animal sau de om 
epuizat. 

La 4 ianuarie 1941 e marea haltă. Prima parte a 


* Termen juridic, intrat ulterior în limbajul jurnalistic şi diplomatic, 
desemnind o întrunire de informare, în care se oferă detalii asupra unei 
operaţii, întrevederi ş.a. sau alte informații importante. 

istovitoarei călătorii s-a încheiat. Au ajuns la o sută şaizeci 
de kilometri sud-vest de baza italiană de la Wau el-Kebir şi la 
mai puţin de patru sute de kilometri de Mourzouk. 

În timp ce Pat Clayton pleacă să-i întîlnească pe francezii 
sosiți cu cămilele din Tibesti, care trebuie să participe la 
acțiune, se organizează o tabără şi oamenii se străduie să-şi 
ocupe timpul liber, fiecare în felul său. Acum apar cu 
claritate două şcoli: a celor aparținînd gărzilor, care au trecut 
la un antrenament în toată regula, şi a „civililor”, mai ales 
neozeelandezi şi rhodesieni, care, întinşi confortabil în 
păturile lor, îşi privesc nefericiții camarazi epuizindu-se în 
exerciții felurite. 

La 7 ianuarie, Clayton se întoarce. Îi găsise pe francezi şi 
îi aducea cu el pe colonelul d'Ornano, care, în plin deşert, 
continuă să-şi arboreze ostentativ monoclul şi turbanul alb 
impecabil, pe căpitanul Massu, un sublocotenent, doi 
subofițeri şi cinci trăgători. E ultimul consiliu de război, iar a 
doua zi, în zori, coloana porneşte în etapa decisivă ce trebuie 
să o ducă la Mourzouk. 

Terenul s-a modificat, dar n-a devenit deloc mai plăcut, 
nisipul a lăsat locul unui fel de pietriş negricios. La 10 
ianuarie, tabăra se aşază la mai puțin de cincizeci de 
kilometri de Mourzouk, iar în dimineaţa de 11, Clayton, 
d'Ornano, Kennedy Shaw, care este ofițerul de informații al 
LRDG, şi Crichton-Stuart, care comandă a doua parte a 
coloanei, se strecoară la vreo cinci sau şase kilometri de 
Mourzouk, unde Shaw a reperat o creastă ce le permite să 
observe obiectivul cu binoclul. Dincolo de această creastă 
este teren descoperit: imposibil, prin urmare, să mai 
înainteze pentru moment. 

Mourzouk, situat la o mie şase sute kilometri în linie 
dreaptă de Cairo, era pe atunci un oraş de aproximativ trei 
mii de locuitori, cu un aerodrom, o stație radio şi un fort 
modern, adăpostind o garnizoană evaluată de britanici la 
două-trei sute de oameni. Oraşul era încadrat pe o parte de o 
plantație de palmieri, iar pe cealaltă de primele dune ale 
mării de nisip de la Mourzouk. 

Dispozitivul hotărît este următorul: Crichton-Stuart, cu 

cincisprezece vehicule, va ataca fortul — cel puţin pentru a-l 
neutraliza, dacă nu reuşeşte să-l cucerească, căci grupul nu 
dispune, în ce priveşte artileria de asediu, decât de tunuri 
antiaeriene „Bofors” şi de mortiere de 50 mm - în timp ce 
Clayton, asistat de căpitanul neozeelandez Ballantyne, se va 
ocupa de aerodrom - obiectivul numărul unu - cu celelalte 
nouă vehicule. 

Grupul lui Ballantyne porneşte în fruntea convoiului, la 
12,30. Pentru a avea la scurt timp o întîlnire atît de 
neaşteptată, încît se transformă rapid în burlesc. Prin 
plantaţia de palmieri circulă liniştit un ciclist european în 
haine civile. Neozeelandezii opresc în fața sa, îl arestează şi 
urcă, om şi bicicletă, la bord. Năucit, plimbăreţțul reuşeşte să 
îngaime că se numeşte Coliochia şi că este administratorul 
poştei din Mourzouk. Interesul pur militar al acestei capturi 
nu este evident. 

Dar, după cîteva sute de metri, la apropierea de fort, apar 
soldați italieni înarmaţi. Nici măcar n-au timp să se aşeze în 
poziție de luptă, că mitralierele vehiculelor din față scuipă 
citeva rafale scurte şi cu toţii se prăbugşesc ca nişte popice. 

De data aceasta s-a dat alarma şi nu mai e timp de 
pierdut. Virind în fața fortului, jumătatea de coloană a lui 
Clayton şi Ballantyne se îndreaptă direct spre aerodrom, în 
timp ce Crichton-Stuart, cu întăriturile franceze ale 
căpitanului Massu, ordonă, după ce a scos din cîmp deschis 
vehiculele şi a pregătit armele de bord, o desfăşurare în 
semicerc în jurul micii fortărețe sub focul deja intens al 
italienilor întăriți în interior. Cei care se găseau în exterior în 
timpul atacului au avut mai puţin noroc, deoarece 
mitralierele „Lewis” ale LRDG au intrat în acțiune cu succes 
şi un camion ce încerca să revină în fort a explodat sub o 
lovitură directă de tun „Bofors”. 

Poziția britanicilor nu este totuşi atît de confortabilă căci 
se găsesc prinşi între focul mitralierelor fortului şi cel al 
trăgătorilor la pîndă în plantaţia de palmieri. Încă din primele 
minute ale luptei, cade sergentul neo-zeelandez Hewson, lovit 
de un glonte direct în inimă. Dar Crichton-Stuart, nepăsător 
la proiectilele ce vijiie din toate părțile, aduce tunul „Bofors” 


31 


la mai puţin de două sute de metri de fort şi încearcă imediat 
să distrugă antenele radio pentru a împiedica garnizoana să 
ceară întăriri. 

Adjunctul său, Martin Gibbs, de la Coldstream Guards 
bombardează intens, în acest timp, cu mortierul de 50 mm, 
interiorul incintei. Micile obuze zboară peste zid şi sfirşesc 
prin a provoca un violent incendiu. O uriaşă coloană de fum 
negru urcă în volute în jurul catargului pavilionului, dar 
focul apărătorilor nu scade în intensitate. 

Cît priveşte acțiunea lui Clayton, aceasta a început cu o 
periculoasă ezitare. Angajindu-se pe o cărare în plantaţia de 
palmieri, convoiul era cît pe ce să se piardă: nu mai reuşeau 
să situeze acrodromul. Doar aproape din întîmplare 
vehiculele ajung acolo, în timp ce italienii de pază aleargă 
spre mitralierele lor. Unul dintre ei reuşeşte să ajungă la ele 
şi deschide focul asupra maşinii din față, în care însuşi 
Clayton se afla la volan. O ploaie de gloanţe cade asupra 
camionetei. Instalat alături de Clayton, colonelul d'Ornano, 
tot cu monoclul la ochi, are o bruscă tresărire şi se 
prăbuşeşte în scaun. A fost ucis pe loc. 

Clayton accelerează şi îi urlă mitraliorului său: 

— Trage ! Dar trage odată ! 

— S-a înţepenit, răspunde celălalt, încercînd frenetic să 
depaneze mitraliera „Vickers”. 

Cu toate acestea, Clayton ţişneşte spre marele hangar din 
marginea terenului şi pune de îndată în acțiune tunul 
„Bofors”. Sînt suficiente cîteva obuze pentru ca un drapel alb 
să apară pe acoperiş. Între timp, santinelele care se găseau 
în exterior s-au predat toate, în afara uneia, ucisă. 

În interiorul hangarului se găsesc trei bombardiere, 
„Gibli” şi importante rezerve de carburant. Spirit eminamente 
practic, Clayton n-are nevoie decît de cîteva clipe pentru a 
stropi avioanele cu benzină. O jumătate de oră mai tirziu, 
hangarul şi conținutul său sînt în flăcări. 

În timpul acesta, fortul continuă să reziste. Oamenii lui 
Crichton-Stuart sînt practic fixaţi la sol de focul intensal 
garnizoanei. Pe lingă sergentul Hewson, ucis la începutul 
luptei, cinci soldați au fost răniți — între care viitorul general 

Massu, care, cu un glonte în pulpa piciorului, şi-a dat singur 
primul ajutor fără să spună nimic nimănui, cauterizind rana 
cu o țigaretă. 

Informat de situație, Clayton consideră inutil să 
prelungească ostilitățile de partea sa. Pentru el, esenţialul 
operației a reuşit deja odată cu distrugerea instalațiilor 
aerodromului şi a depozitelor de carburant. Inamicul a 
pierdut vreo treizeci de oameni şi patru mitraliere, recuperate 
imediat de britanici. 

La orele 16, Clayton cere să se lanseze racheta albă care 
constituie semnalul de retragere. Aceasta se desfăşoară fără 
greutate, la adăpostul fumului şi al unui vînt de nisip ce s-a 
pornit chiar atunci. Vizibilitatea este atit de proastă încît, 
aproape o oră mai tirziu, încă se vor auzi Împuşcături ale 
garnizoanei fortului asupra unui inamic demult dispărut. 

După o scurtă oprire pentru a-i îngropa în nisip pe 
colonelul d'Ornano şi pe sergentul Hewson, „raiders”-ii” îşi 
vor aşeza tabăra la vreo treizeci de kilometri sud-est de 
Mourzouk. Datorită vintului şi vizibilității, avioanele 
inamicului nu riscă deloc să plece în căutarea lor, chiar dacă 
a reuşit garnizoana fortului să le alerteze. 

A doua zi, coloana pune stăpînire, ca în joacă, pe un fort 
italian, la Traghen. Nici o împuşcătură nu se trage şi oamenii 
micii garnizoane se predau imediat, abandonînd două 
mitraliere şi un număr de puşti. La Umm el Araneb, în 
schimb, la vreo treizeci de kilometri la est, fortul este mai 
solid şi rezistența imediată. După cîteva rafale, Clayton dă 
ordinul de retragere. Nu se poate compromite soarta coloanei 
cu copilării, după o operaţie reuşită. 

— Boys," declară el, recreațţia s-a sfirşit. 

Coloana se angajează deci din plin spre sud, în direcția 
Ciadului, într-un teritoriu aproape neexploatat. Acolo începe 
pentru „Long Range Desert Group” periplul cel mai dur. 

Vehiculele înaintează la pas în mijlocul unui peisaj lunar, 
trecînd de la haosul stincos în care sînt cât pe ce să se 


* Participanți la o incursiune (engl.) 
* Băieți ! (engl.) 

răstoarne, la porțiuni de nisip în care se afundă. Abia la 19 
ianuarie sosesc la postul de la Zouar, unde n-a reuşit încă să 
ajungă vreun automobil. 

A doua zi, Bagnold soseşte inopinant la Zouar pentru a 
pleca imediat cu avionul la Fort-Lemy în scopul unor discuții 
cu succesorul colonelului d'Ornano, un oarecare locotenent- 
colonel Leclerc, * încă necunoscut britanicilor. Oamenii au 
impresia că o nouă operaţie comună cu francezii pluteşte în 
aer. Nu se înşeală. Se pregăteşte pur şi simplu luarea 
aşezării Koufra. 


VII 


Operația Koufra, care se declanşează la 26 ianuarie, va 
costa scump „Long Range Desert Group”, ale cărui două 
patrule, tot sub ordinele lui Clayton şi ale lui Crichton- 
Stuart, îi însoțesc pe cei aproximativ patru sute de oameni ai 
lui Leclerc. În vreme ce LRDG mizează pe surpriză, inamicul 
este de data aceasta în aşteptare. Mai mulți istorici britanici 
vor atribui mai apoi această situație lipsei de discreție din 
partea francezilor în pregătirea acțiunii. 

Indiferent că este sau nu aşa, adevărul este că aviația şi 
unităţile sahariene motorizate ale armatei italiene patrulează 
intens în timpul înaintării coloanei franco-britanice. O 
violentă furtună de nisip care s-a stirnit a doua zi prezintă 
avantajul că pune capăt provizoriu patrulelor aeriene 
inamice, dar are inconvenientul că face înaintarea oamenilor 
şi vehiculelor extrem de dificilă. 

La 31 ianuarie dimineaţa furtuna se domoleşte şi Clayton 
decide să execute cu 11 vehicule şi 44 de soldați o 


* Philippe de Haute-Clocque, zis Leclerc, mareşal al Franţei (1902-— 
1947). Raliat cu Charles de Gaulle, el s-a distins în Ciad, Libia şi Tunisia, 
între 1941 şi 1943. A debarcat în Normandia, în 1944 şi a intrat în Paris 
în fruntea Diviziei 2 blindate.Va elibera Strasbourg-ul şi va intra în 
Berchtesgaten, cuibul naziştilor. Ulterior a fost comandant în Indochina 
şi va semna în numele Franţei actul de capitulare a Japoniei. A fost 
înaintat mareşal post mortem, în 1952. 

recunoaştere la sud de Koufra. Abia face haltă într-o vale 
stincoasă, cînd este atacat brusc de o unitate motorizată 
italiană, sprijinită de trei avioane. 

Vehiculele italiene sînt echipate cu tunuri „Breda” de 20 
mm armă deosebit de temută, şi, într-o clipă, trei camionete 
sînt distruse, înainte ca grupul LRDG să pornească din nou 
la drum. Clayton încearcă să se retragă cu celelalte, dar 
propriu-i vehicul este țintit de avioanele inamicului, care îl 
mitraliază şi-l scot din uz. Rănit, Clayton este făcut prizonier. 
O altă camionetă bombardată trebuie evacuată în voltijă de 
ocupanții ei. Ballantyne, care preia conducerea, de-abia 
reuşeşte să salveze vehiculele rămase şi să se alăture 
grosului coloanei. Era şi timpul, deoarece blindate italiene 
sosesc ca întăriri. 

În afara cîtorva oameni lăsaţi drept cercetaşi ai 
francezilor, luptele de la Koufra, pe care Leclerco va cuceri la 
1 martie, s-au sfirşit pentru LRDG. 

Abia nouă zile mai tirziu vor fi regăsiți cei patru soldați 
din patrula lui Clayton care au trebuit să sară din vehiculul 
bombardat: şoferul neozeelandez Moore, Easton şi 
Winchester, amîndoi din brigada Gărzilor, şi mecanicul 
Tlghe. 

După ce s-au refugiat între stînci să scape de italieni, ei 
au hotărît să încerce să meargă pe urmele lăsate de 
vehiculele salvate din patrula lor, pentru a le ajunge din 
urmă. Acoperiţi doar cu cămăşile, în care dirdiie noaptea, 
avind ca rezerve doar un butoiaş cu apă găsit printre 
resturile camionetei lor şi un borcan de dulceaţă de prune, ei 
pleacă într-un marş forțat care se va preschimba repede într- 
un calvar. 

Într-a patra zi, Tighe, deja grav zguduit în timpul 
bombardamentului, nu mai poate înainta şi îşi convinge 
tovarăşii să-l abandoneze. După ce i-au lăsat apă, ceilalți trei 
îşi reiau epuizanta înaintare prin deşert. Într-a şasea zi, se 
porneşte vintul de nisip, dar cei trei reuşesc să se refugieze 
într-o colibă în ruine, unde descoperă un bidon cu ulei de 
motor ce le va servi „să-şi scalde picioarele rănite şi să 
aprindă focul pentru a se încălzi, la căderea nopții. Au 

parcurs peste 200 de kilometri pe jos”. 

Îşi reiau drumul, totuşi, încă a doua zi. Tighe care, 
singur, se tirăşte cum poate pentru a continua, ajunge la 
colibă în seara aceleiaşi zile, dar se prăbuşeşte din nou, total 
epuizat. Este găsit aici după două zile de o patrulă franceză, 
căreia îi dă de ştire că cei trei camarazi ai săi sînt tot pe 
drum, înaintea sa. Sînt organizate cercetări şi un avion 
francez reuşeşte să-i repereze pe Easton - care va sucomba 
în urma acestui calvar - Winchester şi Moore. 

Avionul le aruncă imediat cele cîteva provizii aflate la 
bord şi o sticlă de limonadă - cei trei sint acum lipsiți de apă. 
Din nefericire, proviziile se rătăcesc şi dopul sticlei de 
limonadă sare la contactul cu solul. Trei sferturi din 
conținutul sticlei se pierd. 

În cele din urmă, o patrulă terestră reuşeşte să ajungă pe 
rînd la Easton, care e pe moarte, Winchester, care continuă 
să meargă delirînd de foame, sete şi oboseală, şi Moore, 
singur în față, care parcursese 335 kilometri în zece zile şi 
„continuă să înainteze ca la paradă, legănîndu-şi braţul şi 
lovind solul cu călcîiul”. 

El va primi, pentru fapta sa, „Distinguished Conduct- 
Medal”* 

Începînd cu luna martie, „Long Range Desert Group” îşi 
va face garnizoana la Koufra. Bagnold, avansat între timp 
colonel şi resemnat să devină un om de stat-major, se 
instalează aici cu efective sporite. Guy Prendergast, devenit 
comandant secund, şi Bill Kennedy Shaw, ofițer de informații 
şi adjunct operaţional, rămîn sufletul grupului. În luna 
august, de altfel, Bagnold, avansat general de brigadă, 
trebuie să părăsească LRDG, creația sa, pentru a-şi lua în 
primire postul de director adjunct al serviciului de 
transmisiuni pentru statul-major al Orientului Mijlociu. 
Prendergast, cu gradul de colonel, îl va înlocui oficial în 
fruntea grupului de „raiders”. 

Între timp, situația militară generală pe acest teatru de 
operații a cunoscut schimbări spectaculoase. Ofensiva 


* Medalia pentru comportament remarcabil (engl.) 

lansată de Wavell împotriva italienilor, care pătrunseseră 
victorioşi, în Egipt în septembrie 1940, s-a transformat în 
deruta completă a inamicului. Între decembrie 1940 şi martie 
1941, italienii au trebuit să evacueze Tobruk, Benghazi şi El- 
Agheila, au pierdut opt divizii în fața a doua divizii britanice 
ale generalului O'Connors, lansate de Wavell, care fac 
130.000 de prizonieri şi capturează vreo 400 de tancuri şi 
850 de tunuri. 

Dar, la sfirşitul lui martie, un nou actor intră în scenă. 
Un actor cunoscut deja şi care nu va întîrzia să se afirme ca 
o foarte mare — şi foarte de temut — vedetă: un anume general 
Erwin Rommel. 

Într-adevăr, în faţa uriaşei înfrîngeri italiene, germanii au 
hotărit să intervină direct la fața locului. Şi Afrika Korps, sub 
ordinele lui Rommel, debarcă, cu trupele sale de elită şi 
materialul ei nou, strălucitor. 

În timp ce statul major britanic încă nu-l consideră în 
stare să intre în acțiune, Rommel trece la ofensivă la 24 
martie 1941. El atacă în sectorul El-Agheila, concomitent în 
direcțiile Benghazi, Barce şi Derna şi, printr-o mişcare 
învăluitoare, spre sectorul Mechili. Reuşeşte să dea peste cap 
apărarea trupelor britanice, al căror gros se va replia în 
Egipt. 

La 4 aprilie, Rommel a recucerit Benghazi şi la 7 aprilie 
Derna. La 15 aprilie, el intră în teritoriul egiptean din direcția 
Sidi Barrani. Îi rezistă doar Tobruk, asediat din toate părţile 
şi care nu poate fi aprovizionat decit pe mare. Cel care se 
afirmase în Franţa ca un virtuoz al „blitz-krieg” „-ului făcea 
strălucită demonstraţie, îndată după ce preluase comanda. 
Strălucită şi cu atit mai înspăimîntătoare cu cît el posedă 
tancuri incomparabil superioare tuturor celor care s-au 
angajat pînă acum în această bătălie a Libiei şi o artilerie 
antitanc la fel de redutabilă. 


* Blitz-krieg - literal „război fulger”. Termrn folosit prima oară în 
legătură cu atacul german din Polonia, în 1939; termen refolosit în timpul 
înaintării germane în țările occidentale, în camnania din 1940. Baza 
tacticii „blitz-krieg” a fost schițată de generalul Heinz Guderian în 
Achtung Panzer, în 1938. 

Lecţiile acestei victorioase intrări în acțiune a lui Rommel 
şi a zdrobitoarei „noutăţi” care este intervenţia lui Afrika 
Korps n-au scăpat statului major al lui „Long Range Desert 
Group”. Prendergast, noul său şef, vrea din toate puterile să- 
şi extindă şi modernizeze mijloacele materiale de care 
dispune unitatea sa. În particular, el consideră necesar ca 
acesta să dispună de acum înainte de propria sa aviație de 
recunoaştere, fie şi embrionară. 

Royal Air Force nu-i deloc de această părere. Aviatorii 
refuză să admită pătrunderea abuzivă a unor simpli 
„pămînteni”, în ceea ce ei consideră a fi domeniul rezervat lor, 
mai ales cînd aceştia aparțin unei „armate particulare”, 
expresie de-acum larg adoptată pentru a desemna unități ce 
nu prea țin seama de regulamentele militare. 

Dar Prendergast este tot atît de încăpăţinat pe cît un 
escadron de aviaţie. Recurgînd la acest „sistem D” ce a 
caracterizat întotdeauna LRDG după formarea sa, el reuşeşte 
să stoarcă armatei credite suficiente pentru a cumpăra două 
mici avioane de turism de la nişte civili egipteni bogați. 

Astfel reechipat, LRDG aşteaptă, de-a lungul verii lui 
1941, contraofensiva britanică ce nu va putea să întirzie, 
după eşecul a două tentative, „Brevity”, în mai, şi „Battleaxe”, 
în iunie 1. 

El ignoră încă faptul că teoriile unui tînăr ofițer scoțian 
pe nume David Stirling îi vor oferi alte mijloace de a deveni 
util. 


VIII 


Colaborarea dintre SAS şi LRDG se va organiza la Jalo, 
unde Stirling s-a instalat la sfirşitul lui noiembrie 1941. Pe 
lîngă grosul trupei staționate atunci la Koufra, LRDG este de 
fapt un escadron mobil sub ordinele lui Don Steele şi 


1 Eşecul operaţiei „Battleaxe” (Securea de război), care se opreşte la 
frontiera egipteano-libiană, în sectorul defileului Halfaya, determină 
înlocuirea lui Wavell cu Auchinleck. 

acționînd între Siwa şi Jalo. 

După îndelungi meditații în depozitul dezafectat în care 
şi-a transportat mobilele, Stirling intră în contact cu Steele 
pentru a-i expune noul său plan. lar acest plan are darul de 
a stîrni entuziasmul maiorului de la LRDG. 

— Se înțelege că sîntem de acord ! exclamă el după ce l-a 
ascultat pe şeful „Detaşamentului L”. Vom deveni un fel de 
taxi pentru voi. Şi să ştiţi că vă putem duce unde vreți şi, mai 
mult, vă putem aduce şi înapoi... 

Afacerea este încheiată. La cererea statului major al lui 
Auchinleck, care pregăteşte ofensiva „Crusader”* pentru a 
degaja Tobrukul, încă asediat, şi a continua înaintarea spre 
Benghazi, se pregăteşte o intervenţie pentru a doua jumătate 
a lui decembrie pe aerodromurile germane şi italiene din 
sectorul Benghazi: Agedabia, Sirta, Tamit şi El-Agheila. 

Stirling şi Mayne, care părăsesc Jalo cu şapte vehicule 
ale LRDG, la 8 decembrie, au ca obiectiv Sirta şi Tamit, Jock 
Lewes, care pleacă două zile mai tirziu, cu aceleaşi mijloace, 
urmează să se ocupe de El-Agheila, şi Bill Fraser cu ultimul 
grup, care se îmbarcă în aceeaşi zi, trebuie să lovească 
Agedabia, la 21 decembrie. 

Patrula rhodesiană din LRDG care îi duce pe Stirling şi 
Mayne este comandată de căpitanul Gus Holliman, fost 
tanchist înainte de a trece la „raiders”, în urmă cu un an. În 
timpul primelor două zile ale călătoriei, care se desfăşoară 
fără vreun incident deosebit, SAS pot mai bine decît de obicei 
să studieze viața cotidiană a oamenilor din LRDG, fapt ce le 
va fi deosebit de prețios. 

Micul dejun este luat mereu în zori, poridge, cîrnați în 
conserve, biscuiţi şi ceal. Fără grabă: „Plecarea — explică 


* Prima fază a operației „Crusader” (ofensiva în Cirenaica şi 
despre surarea oraşului Tobruk) fusese definitivată încă din 2 septembrie 
1941 de generalul Sir Alan Gordon Cunningham, comandantul Armatei 8 
britanice. La 18 noiembrie, acesta reia operaţia ofensivă „Crusader”, 
sprijinit de forțele navale conduse de fratele său, Sir Andrew Brown 
Cunningham, şi de forțele aeriene aflate sub conducerea vicemareşalului 
aerului, neozeelandezul Arthur Cuningham. Comanda operațională 
generală este încredințată generalului Auchinleck. Generalul Rommel este 
surprins de forța atacului britanic. 

Kennedy Shaw - se putea face fără zor căci trebuia ca soarele 
să ajungă la 20 grade deasupra orizontului să poată arunca o 
umbră cît de cît clară pe compasul solar”. 

Primele ore ale drumului rămîn îngrozitor de reci, mai 
ales în decembrie, dar, de la 11 dimineața, soarele li se 
alătură şi mantale şi pulovăre încep să zboare în toate 
părțile. 

Vara, bineînțeles, este mai rău. 

„Prima oră de drum - povesteşte Kennedy Shaw - poți 
conduce cu capul gol şi cu o bluză, dar către orele 9 sau 10 
dimineaţa valuri de aer fierbinte încep să te asalteze pe 
culmea fiecărei pante abrupte. Vara, la orele 11 (ora solară), 
căldura devine de-a dreptul insuportabilă şi, puțin mai apoi, 
cînd soarele a trecut la verticală, nu mai poate fi folosit 
compasul solar şi trebuie să te opreşti... Se pleacă din nou la 
ora unu. E momentul cel mai bun al zilei căci, după orele 
trei, răcoarea începe să se instaleze încetul cu încetul”. 

Convoiul care îi duce pe Stirling şi Mayne se opreşte şi el 
exact la miezul zilei să-i permită lui Mike Sadler, navigatorul 
rhodesian al patrulei, să determine poziţia cu sextantul. În 
acelaşi timp este servit un dejun îngrijit şi copios: LRDG 
acordă atenție bucătăriei sale şi chiar se mîndreşte cu 
merinde rare precum steak neozeelandez în cutie. 

Apoi înaintarea se reia pînă la căderea nopții, cînd 
vehiculele sînt puse, dacă este posibil, la adăpost, este 
stabilit campamentul şi se determină din nou poziția după 
stele. În acelaşi timp, toate camionetele sînt examinate, 
efectuate reparațiile mărunte, verificate pneurile şi curățate 
armele. 

În a treia zi a călătoriei, cînd se traversează o întindere de 
nisip aparent fără limite, abia punctată de cîteva stinci 
izolate, se intră pe un teren dur, bolovănos şi accidentat, în 
care se înaintează cu 10 kilometri pe oră. 

Spre prînz, apare şi survolează grupul un avion de 
recunoaştere italian. Mitralierele Lewis intră în acţiune, dar 
fără rezultate aparent. Avionul, un Gibli, lasă - tot fără 
rezultat — micile sale două bombe. Apoi se îndepărtează cu 
toată viteza. 

— La adăpost cît mai repede ! strigă imediat Holliman. 
Bastardul ăsta s-a dus să-i cheme pe ciinii ăi mari ! 

Vehiculele virează unul după altul şi se îndreaptă spre o 
mică întindere de tufe pipernicite, la oarecare distanță. E 
puţin, dar mai bine decit nimic. După ce au aruncat în grabă 
plasele de camuflaj pe camionete, oamenii se îndepărtează şi 
aşteaptă. Nu multă vreme. Îşi fac apariţia trei bombardiere 
italiene care survolează o primă dată tufele, fără să se 
oprească. Dar revin curînd, mitraliază şi bombardează timp 
de un sfert de oră. 

Stirling şi tovarăşii săi cred că s-a produs catastrofa, dar 
cînd se ridică, cu timpanele încă vibriînd de îngrozitorul 
vacarm, pot constata că nu sînt atinşi nici un soldat şi nici 
un vehicul. 

— Ne-am cam speriat ! spune totuşi Holliman, un blond 
îndesat şi imperturbabil care examinează, cu mîinile în 
şolduri, cîmpul de luptă. 

Apoi adaugă: 

— După atita tărăboi, măcar să prînzim aici. 

Doar din acest amănunt, Stirling înțelege că era justă 
concepția sa. Şi că oamenii din LRDG şi cei din SAS sînt 
făcuți să se înțeleagă. 

Către orele două, convoiul îşi reia înaintarea pe un teren 
devenit, slavă Domnului, ceva mai uşor. În aşa fel încît, la 
orele patru şi jumătate, Holliman poate să-i anunţe pe 
Stirling şi Mayne că sînt doar la aproximativ şaizeci şi cinci 
de kilometri de aerodromul din Sirta. Are loc un scurt 
consiliu de război pentru a hotărî dacă grupul trebuie să se 
oprească pînă a doua zi, cum ar cere-o prudența, sau să se 
apropie şi mai mult profitind de semiobscuritatea ce începe 
să se lase. Holliman optează pentru a doua soluţie. În acest 
moment, un alt avion de recunoaştere Gibli apare pe cer şi 
descrie un cerc complet, dar nu atacă. 

— lată-ne reperați din nou ! 

— Da, remarcă Holliman. Dar se lasă noaptea şi nu ne 
mai pot trimite în spate bombardierele. 

În obscuritatea care se face totală, înaintarea continuă, 
foarte lentă, căci convoiul trebuie să avanseze cu toate 

farurile stinse pentru a nu stirni alarma. La orele nouă, 
navigatorul Sadler anunţă apropierea de drumul de coastă — 
şi deci de obiectiv. 

Convoiul face haltă, deoarece pe drum domneşte o 
animație neaşteptată. Fără îndoială, patrule motorizate. 

— Nu-ncape vorbă că pe noi ne caută, spune flegmatic 
Holliman. De parcă s-ar fi ataşat de noi. 

A sosit momentul ca Stirling, Mayne şi „şoferii lor de taxi” 
să se despartă pînă la încheierea celor două operaţii la Tamit 
şi Sirta. Sînt din nou precizate modalitățile de întîlnire şi 
fiecare grup se afundă în noapte. 

Se ştie ce s-a întîmplat cu grupul lui Mayne, care 
reuşeşte să distrugă douăzeci şi patru de avioane la Tamit, şi 
cu grupul lui Stirling, mai puţin norocos, dar care se întoarce 
totuşi fără nici o pierdere. 

Reveniţi la Jalo fără piedici, sub protecţia lui Holliman, 
Stirling şi Mayne trebuie să aştepte trei zile întoarcerea lui 
Jock Lewes. Nici acesta n-a avut mai mult noroc decît 
Stirling cu distrugerea de avioane. Aerodromul din El-Agheila 
s-a arătat a fi doar un punct de tranzit pe care nici un aparat 
nu staționa noaptea. Dar Lewes este un bărbat căruia îi e 
groază să se deranjeze degeaba. Avind la dispoziţie o Lancia 
mare care seamănă mult cu maşinile de stat major utilizate 
de italieni, a ţinut s-o ia cu el în această expediţie, cu toate 
protestele oamenilor săi care găsesc vehiculul prea puțin 
practic pentru drumurile desertului. 

— Uram vechitura aia de Lancia, precizează unul din 
subofițerii grupului. 

În lipsă de avioane, Lewes se hotărăşte să folosească 
„vechitura” pentru atacul asupra unui han ajuns punct de 
adunare al ofițerilor aliaţi inamici, pe drumul Mersa Brega. 

Lancia trece deci în fruntea camionetelor LRDG şi, cu 
singe rece, se plasează în urma unui convoi italian, ajungînd 
astfel pînă la han. Din nefericire, înmatriculările britanice ale 
camionetelor sînt pînă la urmă observate şi se dă alarma 
chiar în clipa în care Lewes şi alți cîțiva au sărit pe pămînt să 
treacă la atac. 

— Inamicul, povesteşte sergentul Lilley, a început să 

tragă din interiorul hanului cu tot ce avea la îndemină. Jock 
ne-a strigat să ripostăm cu Breda şi Bren. Jim Almonds a 
încercat să tragă cu Breda - şi nu s-a întîmplat nimic. Am 
încercat şi eu — acelaşi lucru. Noaptea era rece şi uleiul 
înghețase pe arme. Gloanţele şuierau din toate părţile. În cele 
din urmă, am reuşit să depanez Bren-ul şi să-l fac să tragă. 

Cîtuşi de puţin descurajat de acest eşec, Lewes îşi 
împarte grupul în două. Unul rămîne să răspundă focului în 
fața hanului, iar celălalt va dispune treizeci de bombe 
explozive-incendiare într-un parc de automobile nu departe 
de han, distrugînd un număr considerabil de camioane. 
După care poate fi dat fără dificultate ordinul de retragere. 

Între timp, grupul lui Fraser a reuşit o operaţie ce va 
rămîne model al genului. Pătrunzind fără să se facă remarcat 
pe aerodromul de la Agedabia, Bill Fraser, sergențţii Tait şi Du 
Vivier, soldații Phillips şi Byrne au reuşit să se ascundă la 
cîțiva metri de santinele, vreme de peste o oră, înainte de a 
trece la acțiune. După care, împărțiți în două grupuri, au pus 
bombe pe treizeci şi şapte de avioane, înainte să se retragă 
fără nici o pierdere, în urma confuziei deosebite produse de 
primele explozii. 

Pentru că au intrat în acțiune la miezul nopții, ei se vor 
alătura grupului care-i adună la orele patru şi jumătute 
dimineața. Singurul regret al căpitanului Bill Friser este că a 
lăsat două avioane intacte, din lipsă de bombe. Iar singura 
dramă a acestei echipe este că, la întoarcere, convoiul LRDG 
este atacat din eroare de două bombardiere britanice 
Blenheim care, luîndu-le drept coloană inamică, atacă, ucid 
doi oameni şi rănesc alți doi. Fraser ajunge la Jalo ultimul, 
dar cu cel mai frumos rezultat. 


IX 


Stirling nu-i omul care să se culce pe lauri, de orice fel ar 
fi ei. Succesul acestei serii de raiduri îl incită imediat la un 
singur lucru: să forțeze şi mai mult cadența. Alte raiduri 

reuşesc în noaptea dinaintea Crăciunului la Tamit, unde 
Mayne, revenit la locul „crimei”, distruge douăzeci şi şapte de 
avioane trimise spre a le înlocui pe cele distiuse deja, şi la 
Sirta, unde Stirling ţine să-şi ia revanşa. 

De această dată, comandoul lui Mayne nu-i interceptat la 
Tamit de pază decit după ce a pus toate bombele. El se 
pregăteşte să plece cînd o voce lansează în noapte o somaţie 
în italiană. 

— Freund *! strigă imediat Mayne în germană. 

Şi în acelaşi timp smulge siguranța unei grenade pe care 
o aruncă în direcția de unde a venit interpelarea. Grupul 
profită de surpriză ca s-o şteargă chiar în clipa în care încep 
să răsune aproape peste tot focurile mitralierelor. 

În timpul acesta, Stirling turbează. Are impresia că 
retrăieşte — şi deloc plăcut -— o situație cunoscută deja. 
Drumul de coastă, pe care trebuia să-l traverseze pentru a 
ajunge la aeroportul din Sirta este blocat din nou de o 
circulație neîntreruptă a coloanelor blindate inamice. Pînă la 
orele trei şi jumătate dimineața, patrula LRDG şi grupul lui 
Stirling trebuie să aştepte, ascunşi nu departe de drumul de 
pe care răzbate zgomotul de şenile şi de motoare. 

La orele două şi jumătate, o lumină violentă a aprins 
noaptea în direcția Tamit. 

— Uite că „Paddy” se joacă de-a focul de artificii, 
comentează caporalul Cooper, un bărbat îndesat, brunet şi 
spiritual care va ajunge una din persoanele de încredere ale 
lui Stirling şi, mai tîrziu, un ofițer de carieră foarte apreciat. 

La orele trei şi jumătate, Holliman decide să-şi încerce 
norocul şi vehiculele LRDG coboară pe şosea şi pornesc la 
drum. Dar nu pot rămîne aici multă vreme, pentru că, un 
kilometru şi ceva mai departe, şiruri întregi de blindate şi de 
camioane sînt garate pe marginea marii artere de coastă. 
Şoseaua trebuie părăsită şi încercată înaintarea de-a lungul 
ei, pe un teren accidentat. 

La orele patru, grupul a ajuns la aproximativ trei 
kilometri de aerodrom. Stirling şi grupul său vor pleca spre 


* Prieten. 

acesta pe jos, încercînd să se strecoare printre nenumărate 
posturi de pază şi santinele plasate aproape pretutindeni în 
noaptea asta în care Rommel, zguduit de ofensiva lui 
Auchinleck şi constriîns deja să abandoneze toate punctele 
sale de sprijin pe coastă pînă la Benghazi, este pe cale să-şi 
regrupeze trupele la El-Agheila. 

Holliman şi oamenii săi vor aştepta pînă la orele cinci, 
instalați cu sînge rece pe marginea drumului, între un pluton 
de automitraliere german şi două coloane de tancuri de 
aceeaşi naționalitate. Din fericire, toată lumea pare să 
doarmă şi, noaptea, la oarecare distanţă, toate vehiculele 
militare seamănă între ele. Holliman şi Stirling conveniseră 
totuşi asupra unei parole. Stirling şi oamenii săi, încordați, 
cu puşca Thompson gata să tragă, se afundă în noapte şi 
încep o dificilă înaintare într-un teren în care inamicul pare 
să mişune. La orele patru şi jumătate, Stirling îşi dă seama 
că a ratat din nou: el şi grupul său nu mai au timp să ajungă 
la aerodrom, să efectueze sabotajele acolo şi să revină la 
punctul de adunare. În silă, dă ordin de întoarcere. 

După zece minute, mergînd în fruntea micului său grup 
de comando, ajunge lingă vehiculele LRDG. Spre marea sa 
decepțţie, a uitat să spună parola şi se găseşte nas în nas cu 
unul din oamenii lui Holliman, cu arma în mînă. 

— Sînt eu, îi spune, nici un dubiu ! 

— Desigur, sir, răspunde celălalt. Neauzind parola, 
tocmai am tras la vreo cinci metri deasupra dumneavoastă, 
dar uitasem să vir un cartuş pe țeavă... 

— Cînd mi-a spus asta, va povesti mai tirziu Stirling, am 
simţit că mă fac mai palid. 

Dar, palid sau nu, el refuză să se fi deranjat degeaba. Ca 
şi prima oară, hotărăşte să se răzbune, în lipsă de avioane, 
pe vehiculele terestre. Tirindu-se sub primele luciri ale 
zorilor, el şi trei din oamenii săi vor aşeza bombe Lewes la 
bordul a douăsprezece camioane staționate nu departe pe 
marginea drumului. Apoi îi face lui Holliman o propunere pe 
care acesta o găseşte foarte convenabilă, deşi îl scoate 
oarecum din rolul de ducere şi aducere ce îi fusese desemnat. 

Este vorba de a parcurge pur şi simplu drumul, cu 


45 


vehiculele LRDG, mitraliind tot ce iese în cale, ceva în felul în 
care procedase Jock Lewes lingă Mersa Brega. 

— În sfirşit, puţin sport, spuse Holliman. Să ne grăbim, 
că se face ziuă. 

E 4 h 50. Soldaţii SAS şi cei din LRDG se urcă în grabă în 
cele trei camionete, care demarează în trombă şi ajung 
curînd în dreptul primelor vehicule ale inamicului staționate 
pentru noapte: tancuri, camioane şi blindate diverse. Imediat 
izbucneşte o salvă de focuri infernală. La bordul vehiculelor 
britanice, toată lumea trage, în afara şoferilor. Cu mitraliera, 
cu pistolul-mitralieră, cu puşca. Nu se întrerup decît să 
arunce vreo grenadă. 

De cealaltă parte, rezultatul pare catrastrofal. Din mai 
multe camioane țişnesc flăcări, în timp ce echipajele, trezite 
brusc, aleargă înnebunite în lumina firavă a zorilor. Trei 
campamente instalate pe marginea drumului sînt şi ele 
atacate, gloanţele străpung corturile şi grenadele explodează 
în mijlocul celor ce dorm. 

La 5 h 15, Holliman dă, cu regret, ordinul să părăsească 
drumul. 

— Începe să fie prea multă lumină, îi spune el lui 
Stirling. 

O spune aproape cu aerul că se scuză. 

Îşi încetează atacul şi, spre marea lor surpriză, inamicul 
năucit nu face nici o tentativă să-i urmărească. La orele 7 
întîlnesc grupul lui Paddy Mayne, punctual la întîlnire, care 
face un raport despre noul său succes. 

— Va trebui să mă trezesc şi eu, comentează Stirling 
auzind totul. Concurența devine prea dură în unitatea asta. 

Sfirşitul dării de seamă asupra operaţiunii din acest 24 
decembrie este deopotrivă laconic şi vesel: 

„Am sărbătorit Crăciunul pe drum de întoarcere ! Cu 
multă bere, pudding şi carne de gazelă.” 

Dar după revenirea celor două grupuri la Jalo, bucuria 
aceasta va ceda treptat locul neliniştii-— o nelinişte ce se va 
arăta, din păcate, foarte justificată. Zilele trec, din ce în ce 
mai lungi pentru Stirling şi Mayne, fără cea mai mică ştire de 
la celelalte două comandouri, conduse de Lewes şi Fraser. 

Aceste două echipe aveau ca obiective aerodromurile de 
la Nofilia şi Marble Arch - numit astfel pentru că se afla în 
apropierea unui arc de triumf uriaş din marmură masivă 
construit la ordinul lui Mussolini — între Sirta şi El-Agheila, 
foarte aproape de coastă. Echipele fuseseră duse acolo şi 
trebuiau aduse înapoi de un convoi de şase camionete ale 
LRDG. 

Răgazul normal de aşteptare e mult depăşit cînd revine la 
Jalo doar unul din aceste vehicule, deteriorat, ciuruit de 
lovituri şi supraîncărcat cu oameni: toți supraviețuitorii unui 
raid transformat în catastrofă. lar Stirling află atunci cu 
brutalitate şi cea mai rea dintre veşti: moartea lui Jock 
Lewes, tovarăşul său din primele clipe, suflet şi artizan, 
alături de el, al „Detaşamentului L”. 

Totul însă începuse în cea mai perfectă bucurie. După ce 
părăsiseră convoiul LRDG şi se separaseră de grupul lui Bill 
Fraser, Lewes şi oamenii săi îşi oferiseră chiar o mică 
sărbătoare de Crăciun sub stele. În scopul acestei serbări 
cimpeneşti, fiecare luase cu el o cutie de bere, iar Lewes 
adusese şi pudding în conservă pe care l-au împărțit cu toții 
după toasturile de rigoare. 

După care, către orele 2 dimineaţa, şi-au reluat 
înaintarea spre aerodromul Nofilia unde au ajuns în zori, 
cum era prevăzut. Dar, potrivit povestirii supraviețuitorilor, 
avioanele erau atit de dispersate pe teren încît a fost foarte 
dificil să ajusteze între ele dispozitivele de întîrziere a 
încărcăturilor explozive. Prima bombă a explodat cînd cea de- 
a doua abia fusese pusă. Imediat paza aerodromului a dat 
alarma şi comandoul britanic a trebuit să se retragă doar cu 
un bilanţ de două avioane distruse. 

A fost recuperat fără necazuri de convoiul LRDG, care s-a 
îndreptat apoi spre Marble Arch, să asigure şi retragerea 
grupului lui Fraser. În acest moment s-a produs drama. Un 
bombardier italian Savoia a reperat micul convoi şi l-a atacat 
la joasă altitudine, trăgînd cu toate mitralierele. 

„Am ripostat cu tot ce ne cădea sub mînă, îi va povesti lui 
Stirling sergentul Lilley, dar focul nostru nu părea să-l 
deranjeze. Ne-am părăsit vehiculele pentru a încerca să ne 

adăpostim, dar avionul ne urmărea, aruncîndu-se în picaj 
asupra noastră în două rînduri. Atunci a fost lovit Jock 
Lewes. L-am pansat imediat, dar a murit cinci minute mai 
tîrziu. Am reuşit să-i săpăm în grabă o groapă adîncă de vreo 
şaizeci de centimetri şi să-l îngropăm”. 

Calvarul convoiului nu se încheiase. La scurt timp, două 
avioane de vinătoare, alertate fără îndoială de aparatul 
Savoia, au preluat ştafeta şi au atacat în picaj. Alte avioane li 
s-au alăturat şi astfel a început un atac aerian în toată 
regula, care a durat mai multe ore. Mai multe ore ce au părut 
secole oamenilor lungiţi pe burtă în nisip, dorind să se poată 
afunda cu totul pe măsură ce gloanţele îşi desenau direle de 
moarte. 

Culme a nenorocirii, ținutul în care avea loc atacul era, 
după expresia sergentului Lilley, „plat ca o masă de biliard”. 
Deasupra, avioanele păreau să-şi urmeze unul altuia într-un 
balet fără sfîrşit. Cînd, după opt ore, ultimele avioane de 
vinătoare, epuizindu-şi munițiile, s-au hotărît să se întoarcă, 
fiecare din oamenii convoiului se gîndea sincer că e unicul 
supraviețuitor, în timp ce se ridica, cu membrele înțepenite, 
cu dureri de cap şi timpanele vătămate. Aveau să descopere 
cu stupefacţie că doar vehiculele fuseseră distruse. În afara 
lui Lewes, care zăcea deja la şaizeci de centimetri sub nisip, 
nimeni nu fusese atins. 

Dar distrugerea vehiculelor era şi ea o catastrofă, poate 
chiar eliminarea oricărei şanse de supraviețuire. Însă 
oamenii din Long Range Desert Group, s-a văzut deja, nu se 
lăsau pradă disperării înainte de a fi făcut tot ce se putea 
face. Sub conducerea şefului convoiului, locotenentul C.S. 
Morris — care va primi ulterior Crucea Militară — vor trece 
imediat la acea operațiune cunoscută printre ei sub termenul 
semnificativ de „canibalizare”, reperînd şi demontînd toate 
piesele încă intacte ale tuturor vehiculelor, cu scopul de a 
reconstitui unul singur în stare de funcționare. 

În câteva ore, acest automobil din bucăţi a fost încheiat 
şi, îngrămădiţi la bordul „monstrului”, soldații şi-au reluat 
drumul în căutarea lui Bill Fraser şi a grupului său. Răminea 
în urmă doar movilița de nisip ce semnala moartea lui Jock 

Lewes, scholar and soldier, killed in action”. 

La punctul de întîlnire fixat cu grupul lui Fraser, aproape 
de Marble Arch, nu era nimeni. Camioneta „reconstituită” a 
aşteptat mai multe ore în zadar, apoi, încet, din greu, a 
pornit din nou spre Jalo. La bordul ei, oamenii erau atit de 
înghesuiți încât trebuiau să se țină unii pe alții, în ciorchine, 
să nu cadă. Dar în timp ce se hurducau astfel pe kilometri şi 
kilometri de drumuri deşertice, o întrebare continua să-i 
obsedeze pe toți: ce se putuse întîmpla cu Bill Fraser şi 
comandoul său ? 

Acesta era compus din patru oameni în afara lui Fraser 
însuşi: sergențţii Du Vivier şi Tait, soldaţii Phillips şi Byrne. 
Cît despre scopul operaţional fixat, au avut încă şi mai puțin 
noroc decît Lewes. Au găsit aerodromul de la Marble Arch 
pustiu: nici un avion. Reveniţi la locul întilnirii marcat pe 
harta lui Fraser, n-au văzut pe nimeni şi au început să 
aştepte unitatea ce urma să-i culeagă. La început, liniştiţi, 
apoi cu o nelinişte ce sporea pe măsuri ce proviziile se 
împuținau. De fapt, cum aveau să afle mai tirziu, fusese o 
eroare în ce priveşte locul de întîlnire. 

Fraser şi oamenii săi au rezistat astfel şase zile, la 
capătul cărora nu le rămăsese mai mult de o jumătate de oca 
de apă pe om şi rații pentru vreo patruzeci şi opt de ore, sub 
formă de sardine în cutie, brînză condensată şi fructe uscate. 
Era evident că vehiculele LRDG nu vor mai veni şi Fraser n- 
avea decît o singură alegere: să se predea inamicului, aflat 
foarte aproape, sau să încerce să ajungă la liniile britanice 
prin mijloace proprii. Prima soluţie îi apărea pur şi simplu de 
neconceput, a ales-o imediat pe a doua, oricît de 
impracticabilă părea, şi a hotărît să se îndrepte cu orice preț 
spre Hasselet, poziția prietenă cea mai apropiată - dar aflată 
totuşi la o distanță de vreo trei sute douăzeci de kilometri. 
Mica trupă se puse în mişcare de-a lungul deşertului. 

„În prima zi, povesteşte sergentul Du Vivier în jurnalul 
său de drum, am mers tot timpul fără să găsim o picătură de 
apă. Deşi eram foarte însetat, m-am decis să nu beau 


* Cărturar şi soldat, ucis în acțiune (engl.). 

jumătate de oca rămasă, căci clipocitul ei în bidon îmi ridica 
moralul. Uneori îmi umezeam gura, dar făceam în aşa fel 
încît să scuip apa din nou în bidon, să nu se împuţineze prea 
mult. Apoi am început să sug cîteva pietricele, să pot 
continua să salivez puțin”. 

După o noapte grea petrecută sub unica lor cuvertură, 
bărbaţii au pornit din nou la drum în zori, încă şi mai 
epuizați şi însetați. 

„Ziua a trecut, scrie sergentul Du Vivier, fără să găsim 
apă. Apoi am reperat, la vreo zece kilumetri sud-est ceva ce 
semăna a lac şi, plini de speranţă, am grăbit pasul. Cînd am 
ajuns la țintă, am descoperit cu disperare că era vorba de 
apă sărată. Atît de sărată că era imposibil să iei o înghițitură 
cit de mică”. 

Cu două bidoane, un tub de cauciuc şi un foc din baligă 
de cămilă au încercat să distileze apa pentru a o îndulci, dar 
şi-au dat repede seama că le trebuia aproape o oră de 
eforturi supraomeneşti ca să obțină mai puțin de o jumătate 
de oca de apă dulce. Au hotărît atunci să se împartă în două 
grupuri: Fraser şi Du Vivier, care au rămas pe loc să distileze 
cît mai mult lichid posibil, în timp ce Tait, Phillips şi Byrne 
urmau să-şi încerce norocul împotriva vreunei patrule sau 
vehicul inamic cu speranţa să le fure apa atît de prețioasă ce 
începea să-i obsedeze pe toți. 

Către miezul nopții, al doilea grup s-a întors triumfător. 
Reugşise să atace un camion german izolat şi să pună mîna 
pe două canistre cu apă dulce. În plină euforie, cei cinci 
bărbați şi-au făcut chiar cîte un ceai cald. 

Dar următoarele trei zile au continuat să meargă fără să 
găsească vreo picătură de apă şi obsesia setei a revenit. Spre 
sfirşitul celei de-a treia zi, au văzut dintr-odată răsărindu-le 
la mai puţin de o sută de metri în față un întreg convoi 
italian ce făcea haltă în deşert. S-au repliat cu prudenţă şi s- 
au pus la adăpost. Unul din camioane oprise la oarecare 
distanţă de celelalte, ceea ce le-a dat pe loc britanicilor citeva 
idei. 

Îndată după căderea nopţii, s-au tîrît spre vehiculul izolat 
şi au reuşit să determine, după sunetul vocilor, că nu se 

aflau la bord decit patru soldaţi italieni. La semnal, toți au 
făcut un salt înainte. Fraser s-a cățărat în cabina 
vehiculului, în timp ce, acoperiți de Du Vivier şi Byrne, cu 
revolverele în miîini, Tait şi Phillips săreau sub prelată şi-i 
neutralizau pe ocupanțţi. Aceştia, surprinşi cu totul, nici 
măcar n-au încercat să reziste, mulțumindu-se să-i roage să 
fie lăsați în viață. 

Du Vivier i-a asigurat pe cît a putut în franceză şi le-a 
spus că, dacă rămîn liniştiți, nu le vor face nici un rău. Vorbe 
care i-au calmat îndată pe italieni: aceştia crezuseră că sînt 
atacați nu de soldați inamici, ci de vagabonzi arabi, ceea ce îi 
înspăiminta cu mult mai mult. 

În timpul acesta, cu toţii scotoceau camionul în căutare 
de apă. Fraser a încercat chiar să golească radiatorul, dar 
lichidul aflat înăuntru era cald, roşu de rugină şi absolut de 
nebăut. Tait a gustat cu lăcomie conținutul unei sticle, dar a 
scuipat cu o grimasă oribilă înghițitura absorbită: era 
benzină. Micul grup a trebuit să se mulțumească cu 
şterpelitul cîtorva cutii de conserve şi a unui mic reşou 
portativ cu benzină înainte să-şi reia fuga spre est. 

A doua zi seara, total epuizați după o nouă zi de marş, 
Fraser şi echipa sa au decis că singura soluţie ar fi să pună 
mîna pe un vehicul care să le permită să facă restul 
drumului. După un mic repaus, s-au pregătit pentru o 
ambuscadă în spatele stîncilor, alături de drum. Şansa li s-a 
arătat în mai puţin de o jumătate de oră, sub forma unei 
maşini uşoare care înainta foarte încet, cu toate farurile 
aprinse. 

După cîteva clipe, au capturat-o şi i-au neutralizat fără 
greutate pe ocupanți, doi germani prea puţin combativi. 

Cei cinci britanici s-au îngrămădit cum au putut în micul 
vehicul, împreună cu cei doi prizonieri pe care era limpede că 
nu-i vor lăsa la fața locului. Cu o țeavă de revolver aşezată 
delicat în spatele urechii drepte, şoferului i s-a ordonat să ia 
drumul spre Mersa-Brega - şi acesta s-a executat docil. 

Pe acest drum, micul grup a trecut prin fața faimosului 
han atacat de Lewes ceva mai înainte. Din nou, hanul era 
înțesat de ofițeri inamici, dar nici unul nu a dat atenție 

maşinii. Cei doi prizonieri germani n-au încercat, în ce-i 
priveşte, în nici un fel să se manifeste. Zece kilometri mai 
departe, Fraser a ordonat şoferului să părăsească drumul şi 
să se îndrepte din plin spre sud, dar, după vreo douăzeci de 
kilometri, vehiculul s-a înfundat într-un fel de chott de unde 
n-a mai putut fi scos. Nu le mai rămînea britanicilor decit să- 
şi ia rămas bun de la prizonierii lor, ceea ce au făcut cu cea 
mai mare curtoazie, şi, din nou, au plecat la drum pe jos. Nu 
mai aveau de parcurs decit şaizeci şi cinci de kilometri pînă 
la propriile linii. După două zile, sîmbătă 10 ianuarie 1942, 
au reuşit şi aceasta: Fraser şi oamenii săi, de nerecunoscut, 
bărboşi, în zdrenţe, cu chipul tras, erau culeşi de o patrulă 
de automitraliere britanice. Unii au plins de uşurare. 


În paralel, o aventură analogă trăise o altă „patrulă 
pierdută”, compusă din zece oameni ai LRDG separați de ai 
lor în timpul unui atac aerian în plin deşert. Rămînînd la 30 
decembrie doar cu puţină apă, nouă biscuiţi şi o cutie de 
ciocolată vitaminizată aceştia au fost recuperațţi la 9 ianuarie 
de unitatea lor nu departe de Jalo, epuizați dar în viață. 


X 


Deşi întristat de moartea lui Jock Lewes, Stirling poate, 
de data aceasta, să fie mîndru de rezultatele obținute de 
grupul său: în numai cincisprezece zile, SAS a distrus 
nouăzeci de avioane la sol, numeroase vehicule şi, fapt şi mai 
important, a semănat un haos uriaş în rîndurile forțelor 
adverse. Stirling, care tocmai a fost promovat la gradul de 
maior — exact gradul ce-i făcea o atît de proastă impresie mai 
înainte — estimează pe bună dreptate că unitatea sa poate şi 
trebuie să fie una recunoscută. Cu un dispreț amabil față de 
regulile în vigoare face în aşa fel încît să-i dea simbolurile 
autonomiei. 

Una din primele sale griji a fost să-i ceară sergentului 
Bob Tait, foarte priceput la asemenea gen de isprăvi, să 

deseneze o insignă anume pentru Detaşamentul L: un 
pumnal încadrat de două aripi verticale, cu deviza „Cine 
îndrăzneşte, va învinge”. Fondul insignei este jumătate bleu 
închis, jumătatea bleu deschis dintr-un motiv foarte aparte şi 
foarte britanic. Printre membrii fondatori ai SAS, unul a făcut 
parte din echipa de vislaşi ai Universității Oxford, Jock 
Lewes, iar celălalt din echipa Universităţii Cambridge, T.B. 
Langton. Nu trebuie să existe nici invidie, nici flagrantă 
nedreptate şi, prin urmare, fiecare din cele două mari echipe 
universitare vecine îşi vede culoarea figurind pe noua 
emblemă. Pe de altă parte, Stirling şi tovarăşii săi explică de 
bunăvoie cui vrea să asculte — şi uneori chiar şi celorlalți — că 
pumnalul nu-i un pumnal decît de circumstanţă şi că 
simbolizează de fapt spada magică Excalibur. 

Abia concepută, această insignă l-a făcut pe Stirling să 
aibă cîteva noi confruntări cu statul major. La cererea oficială 
pe care el a adresat-o în legătură cu subiectul, i s-a răspuns 
că unitatea SAS fiind un detaşament şi nu un regiment, n- 
avea dreptul la o insignă aparte, şi că oamenii care îl formau 
trebuiau că continue să poarte emblemele regimentelor de 
origine. Dar noul maior a aruncat răspunsul la coş şi a 
început imediat să distribuie „pumnale înaripate” unității 
sale. Revanşa a apărut cînd, întilnindu-l pe generalul 
Auchinleck, l-a auzit declarind în public: 

— Foarte frumoasă insignă. Excelentă idee. 

Această „excelentă idee” n-a fost singura, căci Stirling a 
creat şi o insignă de paraşutist, care nu se obține decît după 
şapte sărituri — şi s-a născut chiar într-un bar al hotelului 
Shepheard's, din Cairo. Într-adevăr, acolo Jock Lewes a 
remarcat, după cîteva pahare cu whisky, pe o frescă murală, 
un superb ibis cu aripile desfăcute. L-a semnalat lui Stirling 
spunindu-i că, luînd aripile şi înlocuind corpul păsării cu un 
paraşutist, ai putea avea o insignă foarte acceptabilă. Ideea a 
fost pe loc adoptată şi udată cum se cuvine. „Brevetul 
paraşutist” britanic se născuse. 

O singură nuanţă: în grupul lui Stirling, debutanții îşi 
poartă insigna pe minecă şi nu sînt autorizaţi să o poarte pe 
piept decît după ce s-au distins într-o operaţiune. Această 

marcă de satisfacție foarte oficioasă se va arăta un excitant 
mai eficace decît multe din decoraţiile Majestății Sale. 

Nediînd înapoi la nimic, Stirling îşi dotează de asemenea 
unitatea cu berete albe, unice şi fără precedent în armata 
britanică, dar, în fața protestelor suscitate de această 
inițiativă, adoptă repede o beretă de culoarea nisipului, ceva 
mai discretă.1 


Se înţelege, însă, că în această lună ianuarie 1942, în 
care ofensiva „Crusader” declanşată la începutul lui 
decembrie de Auchinleck continuă încă victorioasă, insignele 
şi piesele de uniformă nu sînt singura preocupare a lui 
Stirling. Trebuie în acelaşi timp să-şi completeze efectivele — 
Lewes fiind ucis iar comandoul lui Fraser neajungînd încă la 
bază — şi să pună la punct cu comandamentul noi planuri de 
operațiuni. 

Pentru aceasta, Stirling se duce la Cairo în primele zile 
ale lui ianuarie şi se prezintă la statul major cerînd să-l vadă 
de urgenţă pe generalul Auchinleck în persoană. Fapt care, 
ca din întîmplare, îl face să aibă un nou incident cu 
reprezentanții ierarhiei militare clasice. De peste o lună, 
Stirling a hotărît să-şi lase barbă, o barbă brună şi uşor 
cirlionțată pe care o urmăreşte cu încîntare cum creşte. Dar 
privirea pe care o aruncă acestei excrescențe piloase 
generalul de stat major ce-i primeşte cererea de audienţă la 
Auchinleck este cu mult mai puţin tandră. 

— Cred că dacă vreți să-l vedeţi pe comandantul şef va 
trebui mai întîi să vă bărbieriți, Stirling, îi spune generalul pe 
un ton profund şocat. 

— Am foarte puţin timp, răspunde sec proaspătul bărbos. 
lar pe general trebuie să-l văd imediat. 

— Bine, suspină celălalt. Dacă vă place riscul... 

Însă departe de a împărtăşi părerea adjunctului său, 
Auchinleck se preface că a căzut în admiraţia insolitei 


1 Abia în 1944 SAS vor adopta bereta roşie a trupelor aeropurtate 
britanice - cu excepția lui „Paddy” Mayne, care n-a vrut niciodată să 
cedeze în această problemă. Bereta de culoarea nisipului le-a fost totuşi 
redată în 1957. 


54 


înflorituri de pe maxilarul inferior al lui Stirling. 

— Ce barbă superbă ! exclamă el la intrarea şefului SAS. 
Nu ştiu pentru ce să vă felicit mai întîi: pentru această 
admirabilă plantație sau pentru succesul raidurilor dv... Mai 
bine să vorbim de următoarele raiduri. 

Întrebarea nu-l găseşte, desigur, pe Stirling nepregătit: el 
are deja planul său - revoluționar, ca de obicei. Şi, repede, îi 
oferă lui Auchinleck cu o analiză a situației la care acesta nu 
poate decit să adere. Benghazi, care era pe atunci principalul 
port de aprovizionare al forțelor Axei, a fost evacuat şi 
inamicul a fost obligat să transfere în mare grabă structurile 
dispozitivului său logistic într-un port mult mai îndepărtat, la 
Bouerat, dincolo de Sirta. la cinci sute de kilometri spre vest. 
Acolo trebuie dată lovitura, pentru a încerca în special 
distrugerea preţioaselor rezerve de carburant ale 
adversarului. 

Foarte calm, Stirling „a schimbat viteza” în planurile sale 
de acțiune: nu mai este vorba de un raid asupra unui 
aerodrom izolat, ci de un atac prin surpriză asupra unui port 
important, populat şi păzit în permanenţă. Auchinleck 
rămîne încremenit un moment, apoi întreabă care vor trebui 
să fie efectivele angajate. 

— Nu mai mult de o duzină de oameni, replică Stirling. 
Dar voi avea nevoie de asemenea şi de concursul lui Special 
Boat Section (SBS)-. 

„Special Boat Section” este o unitate la fel de aparte, cu 
care scoțianul pare să aibă scopuri destul de precise. Este 
vorba de un grup, constituit la origine în cadrul Layforce,” a 
cărui misiune constă în explorarea discretă a porturilor şi 
țărmurilor inamicului în canoe şi bărci pneumatice. La 
dizolvarea lui Layforce, SBS şi-a obținut independenţa, iar 
Stirling crede în mod firesc că ar putea constitui un sprijin 
extrem de preţios pentru SAS. Nu-i va trebui mult timp să 
aibă cîştig de cauză şi să „recupereze” în întregime această 
unitate amfibie. 


* Secția specială ambarcaţiuni (engl.) 
* Forţa lui Lay (a se vedea cap II). 

După ce şi-a expus planul, Stirling obține cu uşurinţă de 
la Auchinleck autorizaţia de a înrola şase ofițeri şi patruzeci 
de soldaţi în plus pentru a întări „Detaşamentul L”. Decis să 
ajungă la Jalo la 10 ianuarie cel mai tirziu, pentru a pregăti 
raidul asupra portului Bouerat, şeful SAS se va transforma 
în grabă în sergent recrutor — şi din nou va beneficia de o 
şansă extraordinară. 

Datorită acestei şanse - adăugată, trebuie să o spunem, 
fraternității scoțiene — el va angaja aproape instantaneu un 
element de o valoare excepțională: un tinăr ofițer de la 
Queen's Own Cameron Highlanders”* pe nume Fitzroy 
McLean. 

Scoțian dintr-o familie bună şi diplomat cu o carieră deja 
promițătoare — ataşat la ambasada din Paris, apoi la cea din 
Moscova, reuşind să viziteze Asia sovietică, el făcea la Foreign 
Office * figură de expert în problemele U.R.S.S. — Fitzroy 
McLean nu reuşise să ajungă în armată decît cu prețul unui 
ocol aproape unic în analele militare: alegindu-se deputat. 

Cînd s-a declarat războiul, el ceruse să se angajeze, dar 
superiorii săi i-au replicat că, în calitate de diplomat, era 
mobilizat pe loc. Scoţian şiret, ela căutat ceva care să-l facă 
total indezirabilîn ochii celor de la Foreign Office. A căutat şi 
a găsit. 

— Domnule, i-a declarat el superiorului său direct, mă 
gîndesc să urmez o carieră politică. 

Doar la aceste cuvinte, superiorul a încruntat din 
sprîncene cu un aer scandalizat. 

— O carieră politică? Cum aşa? 

— Da, mă gîndesc să mă prezint la alegeri. 


* Regiment scoțian cu anumite particularități. Cameron este un 
vechi clan scoțian, capabil să-şi traseze arborele genealogic pină la regele 
Robert I. Există, de asemenea, în ultimele trei sute de ani, o sectă de 
cameronieni. În armata britanică, aceşti cameronieni (infanteria scoțiană) 
sînt descendenții direcți ai „gărzii cameroniene” (Cameronian guard), 
prima oară folosită pentru restabilirea ordinii în Highland (zona 
muntoasă a Scoției), după lupta de la Killiecrankie (1689 — în lupta de 
aici împotriva forțelor lui William III s-a înregistrat o victorie scoțiană, dar 
revolta a fost curînd reprimată). 

* Foreign Office — Ministerul de Externe britanic. 

Mare grozăvie ! După ce şi-a înghiţit cu greu saliva, 
superiorul a proclamat pe un ton profund dezgustat: 

— În acest caz, înţelegeţi că va trebui să vă daţi demisia 
din serviciu. 

— Bineînţeles, domnule, făcu McLean cu un aer prefăcut. 

Chiar a doua zi el demisiona şi se angaja ca soldat de 
clasa a doua în Cameron Highlanders, regimentul în care 
serveau în mod tradițional membrii familiei sale. După un 
program sever de instrucție, ritmat de sunetul cimpoaielor în 
cazarma regimentului din Inverness, a fost ales pentru 
plutonul de elevi-ofițeri şi înaintat sublocotenent. În acel 
moment, Foreing Office-ul, tenace, a fost cît pe ce să-l 
recupereze şi l-a obligat să meargă pînă la capăt cu intenţiile 
pe care şi le mărturisise. 

Amenințat să fie rechemat la biroul din Londra pentru a 
tria telegrame, sublocotenentul McLean s-a năpustit pe cea 
din urma ocazie ce i se oferea. În Lancashire aveau loc alegeri 
parțiale, la care s-a prezentat foarte oficial drept candidat 
conservator. După o campanie electorală ultrarapidă şi, în 
orice caz, cu totul improvizată, a fost, spre surpriza generală 
— şi îndeosebia lui însuşi — ales cu o confortabilă majoritate. 
După care, eliberat de orice amenințare birocratică, a 
demisionat din nou şi s-a alăturat în grabă unui contingent 
ce se îmbarca pentru Egipt, pentru a întări al doilea batalion 
Cameron din deşert 1. 

În acest moment al carierei sale militare îl întîlneşte 
Stirling la Cairo. Cei doi bărbaţi nu sînt nişte necunoscuţi 
unul altuia, căci McLean e un bun prieten al unuia din frații 
lui Stirling. Peter 2,diplomat ca şi el, şi care se întîmplă să fie 
în acest moment secretar de ambasadă în capitala egipteană. 

În fața unui pahar, Stirling ascultă povestea aventurilor 


1 Trebuie precizat că după război Fitzroy McLean s-a prezentat din 
nou -— dar de data aceasta în mod serios — la alegeri şi a devenit un 
parlamentar eminent. 

2 David Stirling avea două surori şi trei frați: Peter, diplomatul, 
Hugh, ofițer în Garda scoțiană, care va fi ucis în primăvara lui 1941, şi 
William, care va trece din Garda scoțiană în SAS, unde va comanda al 
doilea regiment. 

lui McLean - şi a eforturilor sale supraomeneşti de a face 
războiul împotriva tuturor. Şi decide cît se poate de firesc că 
îi „trebuie” acest scoțian încăpăţinat şi inteligent. 

— De ce nu vii în brigada Special Air Service? întreabă el 
insidios. 

— Ce-i asta? 

— Hm, păi..., face Stirling, propriu-zis nu-i chiar o 
brigadă. Dacă te iei după efective, e mai mult o secție. Dar eu 
mă ocup de ea, împreună cu cîțiva prieteni... 

Şi începe să-i explice unui McLean din ce în ce mai atent 
obiectivele şi principiile de funcționare ale unității. 

„L-am întrebat — povesteşte McLean într-o remarcabilă şi 
savuroasă carte de amintiri — ce vrea să însemne exact 
Special Air Service. Mi-a răspuns că însemna pur şi simplu 
că toată lumea trebuia să facă un antrenament de paraşutist. 
L-am întrebat atunci dacă îi plăcea paraşutismul. Mi-a 
mărturisit că-l găsea extrem de dezagreabil, dar că putea fi 
util cînd doreai să-ți viri nasul în locuri neaşteptate — de 
pildă în spatele liniilor inamicului”. 

La sfirşitul convorbirii, McLean este convertit şi angajat. 
Este imediat trimis spre tabăra de antrenament de la Kabrit 
cu un camion „încărcat de pistoale-mitralieră, paraşute, 
pachete de explozibile şi cu doi sergenți întorşi, din permisie, 
a căror discuţie i se pare cît se poate de edificatoare: 

„Paraşutaţi greşit... Raţiile dispărute... Muniţiile 
dispărute... Apa dispărută... Nu poţi şti dacă li s-au deschis 
paraşutele sau ce s-a întîmplat !... Cînd i-au regăsit erau 
morți... Patrulă inamică..., Tras o rafală la întîmplare... Nu 
puteai vedea nimic în noapte... Trebuie să fi sărit cu o mină”. 

Rezumatul acesta este evident al operației-catastrofă din 
luna noiembrie. Dar, culme a fericirii, McLean este 
întimpinat în tabăra de la Kabrit de un colos scoțian 
imperturbabil şi sinistru pe nume Duncan, infirmier la 
Aberdeen în civilie, care îi indică un cort cu încurajatoarele 
cuvinte: 

— Ah ! Bietul domn care locuia acolo n-o să mai aibă 
nevoie de el. Şi nici de lucrurile lui. 

Abia s-a instalat McLean şi un bărbos cu aerul uşor 

epuizat pătrunde grăbit în cort. Este „bietul domn” — mai 
precis Bill Fraser, pe care toți îl credeau mort şi care tocmai a 
sosit de la Jalo după periplul său de necrezut în deşert. 
McLean se alege cu mutatul. 


O altă lovitură norocoasă pentru Stirling este, aproape în 
acelaşi timp, recuperarea în bloc a cincizeci de paraşutişti ai 
Franţei libere veniţi din Siria cu doi ofițeri, căpitanul Berge, 
un meridional vioi şi şiret, şi locotenentul Jordan, un om din 
nord calm şi ginditor. Cu toţii au făcut antrenamentul de 
paraşutism la şcoala de la Ringway, încît nu rămîne decît să- 
i inițiezi în metodele particulara ale SAS, mai ales în ce 
priveşte sabotajul. 

Pentru aceasta, Stirling le găseşte un profesor minunat: 
căpitanul Bill Cumper, pe care îl „imprumută”, în principiu 
pentru două săptămîni, de la trupele de geniu. În vârstă 
atunci de vreo patruzeci de ani, Cumper este un superb 
cockney* altfel decît restul lumii. După douăzeci de ani 
petrecuți în armată, a devenit ofițer odată cu războiul şi a 
putut să arate curînd că ştie totul despre explozibile, care 
erau pasiunea şi meteahna sa. El este mai ales cel care s-a 
ocupat de toate distrugerile atunci cînd s-a retras Armata a 
VIII-a. 

De un blond cînepiu, cu surisul în colțul buzelor şi 
mersul leneş, el se prezintă la SAS cu cascheta înclinată pe o 
sprînceană, un detonator deasupra urechii şi buzunarele 
umflate de dispozitive foarte diverse, dar avind toate în 
comun particularitatea de a face un zgomot infernal atunci 
cînd explodează. Cu francezii intră pe loc într-o lună de 
miere: cu tot îngrozitorul său accent cockney, despre care se 
bănuie că e foarte atent cultivat, umorul său muşcător e 
sesizat de toţi, iar pasiunea sa pentru explozibili îi cuprinde 
pe toți. La cîteva ore după sosirea sa, toți cei aflați în tabăra 
de la Kabrit sînt deja obligaţi să-şi înfunde urechile cu vată. 


* Cockney - poreclă dată în general londonezilor, dar mai ales celor 
născuți în East End. Asupra originii cuvîntului încă sînt discuții. Există 
un accent cockney caracterizat îndeosebi prin substituirea lui vcu w şi 
invers, schimbarea sunetului unor vocale ş.a. 

Cu toate acestea, la capătul celor cincisprezece zile, cind 
francezii ameninţă cu greva dacă li se ia instructorul 
miraculos, Stirling reuşeşte, cu prețul unor intrigi dintre cele 
mai urîte, să-l ataşeze pe Cumper la SAS în mod permanent, 
spre marea bucurie a principalului interesat, care s-a simţit 
de la început la el acasă în această unitate atit de aparte. 

Anecdotele despre Bill Cumper nu vor întirzia să se 
înmulțească printre oamenii lui Stirling, cît se poate de 
mîndri de prezenţa acestui fenomen printre ei. Într-o zi, un 
ofițer dintr-un regiment foarte distins se găsea într-o popotă, 
cu o ceaşcă de ceai în față, cînd Cumper, cu detonatorul tot 
la ureche şi cămaşa descheiată pînă la buric, vine să se 
prăvale într-un fotoliu din apropierea lui. Ofiţerul îl priveşte 
cu dezgust şi se afundă foarte ostentativ în lectura ziarului 
său. La care Cumper îi strigă celui ce servea: 

— Hei, bătrine, adu-mi un ceai, să am aerul unui ofițer ! 

Vecinul său are bunul simț să-şi stringă jurnalul şi să-şi 
ceară scuze. După cîteva minute, cei doi bărbaţi sînt cei mai 
buni prieteni din lume. 

O altă istorioară este încă şi mai semnificativă, prin 
eroismul calm pe care îl presupune. În timpul unui raid în 
jeep* spre Benghazi, maşina lui Cumper este pulverizată de 
un obuz, dar ocupantul ei a avut timpul să sară înaintea 
exploziei. Pune ochii pe jeepul vecin condus de sergentul 
Bennet, dar ratează săritura, cade în mijlocul drumului şi-i 
strigă lui Bennet care tocmai frina brusc: 

— Prietene, dacă în felul ăsta îţi tratezi pasagerii, te 
previn că nu voi urca în maşina ta decît atunci cînd ai să 
înveți să conduci ca lumea. 


* Jeep-ul creat de firma americană Wyllis Overland, a fost cea mai 
răspîndită maşină uşoară de luptă a armatelor aliate, în timpul 
războiului. Numele vehiculului era o combinaţie între G P - inițialele 
sintagmei General Pourpose, „scopul tuturor”, un fel de parolă în S.U.A., 
în vremea conflagrației mondiale, şi numele unui îndrăgit personaj din 
filmele de dosene animate, Eugene the Jeep, micul rozător, însoțitorul lui 
Popeye marinarul creat de Walt Disney şi binecunoscut fiecărui american 
ca fiind asociat cu faptele de bravură. Jeep-ul cîntărea 1 100 kg, aveaun 
motor de 54 CP şi o autonomie de 350 km. 

Alt recrut de marcă: Randolph Churchill, fiul primului 
ministru, care abandonează un post la statul major din Cairo 
pentru a se alătura cu entuziasm „Detaşamentului L”. A 
făcut deja în Marea Britanie antrenamentul comandourilor, 
dar n-a văzut în viața sa o paraşută. Pentru a-l încuraja, 
Stilling decide să sară cu el la prima experienţă de acest fel. 
Trece primul de uşă şi Churchill îl urmează - ca să se 
regăsească după cîteva clipe, în mod curios, la aceeaşi 
înălțime în aer. 

— Slavă Domnului, chestia asta s-a deschis ! îi strigă el 
lui Stirling. 

— Da, răspunse celălalt, dar uități-vă cu ce viteză 
coboriți ! 

Pentru un motiv ce n-a fost niciodată lămurit, Randolph 
coboară cam de două ori mai repede decît şeful său şi este cât 
pe ce să moară la aterizare. Faptul însă nu-l descurajează. 

Odată încheiată operaţiunea de recrutare, Stirling trebuie 
să treacă la „lucruri serioase” — adică la pregătirea raidului 
de la Bouerat. Se îndreaptă spre Jalo cu avionul, iar aici i se 
alătură doi membri ai Special Boat Service (SBS), căpitanul 
Duncan şi caporalul Barr, transportînd un întreg asortiment 
de bombe adezive destinate a fi lipite pe coca vapoarelor şi o 
canoe demontabilă, precum şi un ofițer şi un sergental RAF. 


La 17 ianuarie începe raidul. Şase camionete şi un 
vehicul prevăzut cu stație radio al LRDG pornesc la drum, 
transportindu-i pe Stirling, şaisprezece oameni din SAS, şi pe 
cei patru reprezentanți ai SBS şi RAF. Detaşamentul LRDG îi 
cuprinde pe căpitanul A.D.N. Hunter. şeful convoiului, 
navigatorul Mike Sadler şi doisprezece bărbaţi, şoferi, 
mitraliori şi mecanici. 

Primele cinci zile, de traversare a deşertului, acum 
familiar tuturor, trec fără alte incidente în afara cîtorva pene. 
În seara zilei de 22, convoiul atinge crestele dominînd uedul* 
Tamit, la vreo optzeci de kilometri de Bouerat, unde se aşază 


* Ued -curs de apă caracteristic deşerturilor din Africa de Nord şi 
Arabia, care seacă în cea mai mare parte a anului. 

tabăra pentru noapte. Pe Stirling îl preocupă un lucru: încă 
nu există ştiri de la secția de informaţii a RAF, din Cairo, 
care trebuia să transmită comandoului prin radio analizele 
făcute pe baza ultimelor fotografii aeriene luate la Bouerat. 
Se încearcă din nou stabilirea contactului radio, cu tot riscul 
detectării de către staţiile gonio inamice, şi se reuşeşte 
prinderea postului din Siwa. Răspunsul RAF este foarte 
decepționant: analiza este în curs şi rezultatele nu sint încă 
disponibile. Stirling ridică din umeri cu amărăciune. 

A doua zi dimineața, vehiculele încep coborirea în uedul 
Tamit, spre fundul trecătorii, pe pantele stincoase ce par 
impracticabile. Camionetele oscilează, dar, în mod miraculos, 
nici una nu se răstoarnă. 

Abia ajunse jos camionetele, se dă alarma. Un mic avion 
de recunoaştere italian survolează locul, descrie un cerc şi se 
îndreaptă spre nord. Fără nici o îndoială convoiul a fost 
reperat. Hunter dă îndată ordinul de a dispersa vehiculele şi 
de a le pune pe cît posibil la adăpost. 

În mai puţin de o jumătate de oră urmează atacul. Şase 
bombardiere sosesc în şir şi mitraliază şi bombardează timp 
de o oră. În ued s-a declanşat infernul. Un bombardament 
intens asurzitor, însoțit de un adevărat vint de nisip ridicat 
de explozii. 

Apoi, brusc, totul încetează. Bombardierele au plecat şi 
un calm aproape supranatural coboară în viroagă. Nu pentru 
multă vreme: alte trei avioane revin şi reiau un 
bombardament ce va dura, de data aceasta, pînă la orele 6 
seara. 

În sfîrşit avioanele se îndepărtează şi Hunter poate da 
oamenilor săi, pe jumătate surzi şi orbiți ca şi el, ordinul să 
se regrupeze în coloană. Atunci se observă dispariția 
vehiculului cu stație radio. A fost volatilizat de bombe ? A 
încercat să se îndepărteze prea mult şi a fost capturat de 
inamic ? Nimeni nu va şti vreodată. Fapt este că nu subzistă 
nici cea mai mică urmă din el sau din ocupanții săi. Astfel, 
de acum înainte nu mai există vreo speranţă de informaţii 
mai precise din partea statului major. 

Cu toate acestea, convoiul îşi reia drumul, iese din ued 


62 


şi, către orele 20, urmează halta decisivă. Drumul spre 
Bouerat este la îndemînă. Se stabileşte să plece pe elo 
singură camionetă la bordul căreia se îngrămădesc cum pot 
Stirling şi întreg comandoul său, cu Hunter şi Sadler. 

Dar, chiar înainte să ajungă la drum, se produce o 
nenorocire. Partea din față a vehiculului nimereşte într-o 
groapă şi, în uriaşa zdruncinătură ce se produce, canoea de 
lemn pe care au montat-o Duncan şi Barr e strivită şi ruptă 
în două. Nici o speranţă s-o mai faci utilizabilă. 

Stirling ridică din nou din umeri: cu atit mai rău dacă 
trebuie să renunţe să se ocupe de navele din portul Bouerat, 
vor avea destul de lucru cu instalaţiile portuare — şi mai ales 
cu rezervoarele de carburant. Operaţiunea continuă. Cu 
ascuțimea obişnuită a minţii sale şi cu simțul său de 
improvizație, Stirling găseşte imediat un alt obiectiv pentru 
Duncan şi Barr: să distrugă stația radio din Bouerat. 

— Aveam chef de asta de la început, îi mărturiseşte el lui 
Duncan, dar, dat fiind primul obiectiv, nu eram destui s-o 
facem. După cum vezi, şi nenorocirea-i bună la ceva. 

Starea sa de spirit, neschimbată, produce încă o dată 
cele mai bune efecte: David Stirling face parte dintre acei 
oameni care reuşesc constant să dovedească faptul că buna 
educație este o calitate a celor ce comandă. Toată lumea îşi 
reia locul în camionetă, surizînd şi glumind. 

Foarte curînd ajung la drum, unde vehiculul prinde 
viteză. S-a lăsat noaptea şi Hunter, foarte calm, nu ezită să 
aprindă farurile. 

— Ar fi prea stupid să lovim un autobuz, comentează el. 
Şi inutil să-i facem pe italieni să ne dea o amendă. 

Cei din SAS surid: cînd sînt cu oamenii din LRDG, se 
înțeleg. Ca între aleşi. 

La miezul nopţii, Mike Sadler face un semn. Potrivit 
calculelor sale, au ajuns la mai puţin de doi kilometri de 
obiectiv. Camioneta părăseşte drumul şi se afundă vreo zece 
metri într-un teren accidentat înainte de a se opri. Stirling şi 
Hunter sar pe pămînt, se pun de acord şi-şi reglează 
ceasurile. Recuperarea precis la orele 2 dimineaţa, ceea ce 
lasă o sută douăzeci de minute comandoului pentru a merge 

să se amuze la Bouerat. 

Primul grup plecat este cel compus din căpitanul 
Duncan, caporalul Barr şi caporalul Rose, toți membri ai 
SAS, care trebuie să se ocupe de stația radio. Apoi, la 
intervale de cinci minute, se pierd în noapte un grup de şase 
oameni condus de Stirling în persoană şi un alt grup de 
şapte membri comandați de sergentul-major Riley. Aceste 
două comandouri trebuie să intre în port, fiecare la o 
extremitate, şi să provoace cît mai multe distrugeri, înainte 
de a se întoarce la locul de întîlnire cu propriile lor mijloace. 

Soldaţii străbat mai întîi cîmpul, apoi se strecoară printre 
case. Curînd ajung pe jetela* portului. Spre marea lor 
surprindere, acesta pare pustiu: nici o santinelă, ceea ce 
uşurează considerabil sarcina asediatorilor şi, cu excepţia 
cîtorva bărci de pescuit, nu se găseşte nici un vapor ceea ce 
face şi mai puțin regretabilă distrugerea canoei. 

Tăcuți şi eficienți, soldații SAS încep atunci să exploreze 
sistematic vastele depozite de pe chei. Sînt încîntaţi de ce văd 
şi grupul condus de Stirling pune bombe în două hangare 
care adăpostesc o stație de pompare a carburantului şi un 
depozit de alimente plin cu cutii. Grupul a ajuns aproape de 
extremitatea cheiului cînd este dată alarma pe muteşte: 
dinspre trecerea printre două hangare Stirling a auzit un 
zgomot înăbuşit de paşi. Se lipeşte de zid chiar în clipa în 
care un corp se loveşte de el în întuneric, cu o înjurătură 
foarte britanică: este sergentul-major Riley. 

— Ce dracu” faceți aici ? îl întreabă Stirling printre dinți. 
Trebuia să fiți de partea cealaltă. 

— Am terminat treaba, sir, răspunde Riley cu vocea 
scăzută. Am pus cîteva „ouă” lingă o stație de pompare, un 
depozit de provizii şi un atelier mecanic. Ne întorceam pe aici 
pentru a evita un post de pază aflat la capătul celălalt al 
cheiului. 

Cele două grupuri se separă din nou şi cel al lui Stirling 


* Jetelă — dig care se construieşte la intrarea într-un port maritim 
sau la gura unui fluviu care se varsă într-o mare fără maree, pentru a se 
evita înnisiparea sau pentru a uşura transportul aluviunilor. 

porneşte în direcția drumului. În timpul acestei retrageri 
tăcute, caporalul Seekings se apropie brusc de şeful său, îi 
atinge brațul şi îi arată, în penumbră, forme rotunjite aliniate 
regulat. Micul grup înaintează şi se găseşte în fața mai 
multor rînduri de rezervoare gigantice de carburant. După 
miros, este evident că aceste cuve, cu capacitatea de 
douăzeci de tone fiecare, au fost umplute de curînd. Un 
noroc nesperat pentru comando. Sint acolo optsprezece cuve 
grupate câte trei. În cîteva minute, soldaţii SAS aşază o 
duzină de bombe. Stirling se întoarce cu gindul să se 
îndepărteze, cînd se loveşte din nou de cineva în întuneric — 
şi din nou se găseşte față în față cu sergentul-major Riley. 

— Văd că nu-i chip să fac un pas fără dumneata, 
mormăie Stirling stăpinindu-şi cu mare greutate un ris 
nebun de licean. În sfirşit, dacă tot sînteți aici, să ne 
întoarcem împreună. 

E acum două fără un sfert şi cele două grupuri se 
îndreaptă spre locul fixat pentru întîlnirea cu Hunter. Pe 
drum, Riley îi da de ştire lui Stirling că a reuşit să saboteze 
un post al DCA* fără să fie reperat. 

Cîteva sute de metri mai departe, li se prezintă o nouă 
ocazie: un parc auto cu douăsprezece camioane nou-nouţe. 
Stirling se ocupă el insuşi de ele, punînd cele douăsprezece 
bombe în mai puțin de cinci minute. Cu toată această treabă 
suplimentară, comandoul ajunge exact la timp la locul de 
întîlnire cu Hunter şi oamenii lui. 

Aceştia încep, totuşi, să fie neliniştiți: căpitanul Duncan 
şi caporalii Rose şi Barr, care ar fi trebuit să se întoarcă 
primii după ce s-au ocupat de stația radio, n-au apărut. 
Ceilalți îi aşteaptă. Minutele trec şi tensiunea începe să 
crească. 

La orele 2 şi 40, un foc superb de artificii destinde puţin 
atmosfera: rezervoarele de carburant au sărit în aer, 
aprinzind orizontul într-un zgomot asurzitor. Oamenii lui 
Stirling strigă de trei ori ura. Ştiind cît de vital este 


* DCA -abrevierea de la Defense contre Aeronefs. DCA avea drept 
scop reperarea avioanelor inamice şi distrugerea lor. Astăzi termenul 
folosit este „Defense antia€rienne” sau „Defense aérienne du territoire”. 

carburantul pentru armata lui Rommel, toți înțeleg exact 
importanța actului întreprins de ei. 

Dar Duncan, Barr şi Rose încă n-au venit. Hunter 
anunță că nu-i mai poate aştepta fără să pună în primejdie 
întreg grupul. Trebuie să se îndepărteze cu orice preț cît timp 
este încă noapte. Dimineaţa se vor adăposti, iar seara vor 
trimite un mic detaşament să încerce să-i găsească pe 
absenți. 

La ivirea zorilor, Hunter reuşeşte efectiv să-şi ascundă în 
mărăciniş vehiculele, acoperite cum se cuvine cu plasele de 
camuflare. Avioane trec fără încetare, căutindu-i în mod 
vizibil pe autorii raidului din noaptea precedentă, dar, încă 
de la începutul după-amiezii, se porneşte un violent vint de 
nisip care pune capăt definitiv oricărei activități aeriene. Deşi 
condamnați şi ei să sufere efectele acestei furtuni, oamenii 
lui Stirling şi Hunter nu pot decît să se bucure. 

Totuşi, seara vintul se domoleşte şi, către orele 21, 
Stirling se îmbarcă la bordul unei camionete, împreună cu 
Hunter, Riley, Seekings şi Cooper, pentru a porni în căutarea 
lui Duncan, Barr şi Rose. Vehiculul se angajează pe drumul 
spre Bouerat pe care norocul le suride din nou: după vreo 
trei kilometri, Stirling reperează pe marginea drumului cîteva 
bastoane încrucişate. Este semnul de recunoaştere convenit 
cu Duncan. 

Camioneta se opreşte şi cei trei pierduţi nu întirzie să 
apară, foarte calmi şi surizători. 

— Ce-i cu stația radio ? întreabă imediat Stirling. 

— Distrusă, răspunde Duncan. Cu treizeci de livre de 
trinitrotoluen nu cred să fi rămas altceva decît fum. 

Apoi, ei explică motivele întirzierii: la intrarea în stație 
unul din membrii grupului a lovit o canistră goală şi 
zgomotul a alertat santinelele. Cei trei au trebuit să se 
ascundă tot timpul cît paznicii au căutat în clădire şi să 
aştepte ca soldații inamici, negăsind nimic, să se liniştească. 
Operațiunile de sabotare n-au putut fi, de aceea, terminate 
înainte de orele două, iar cînd micul grup a reuşit să ajungă 
la locul de întîlnire acolo nu mai era nimeni. Pe drum, 
Duncan şi cei doi tovarăşi ai lui au beneficiat de focul de 

artificii aprins de Stirling. 

— Ce-aţi făcut de fapt ? a întrebat el. Ai fi zis că o 
întreagă flotilă de petroliere începuse să sară în aer. 

— Nu erau decît rezervoare, dar au acelaşi efect, preciză 
Stirling. 

— Frumoasă treabă. 

Găsind primul punct de întîlnire pustiu, Duncan, Barr şi 
Rose s-au îndreptat spre cel de-al doilea punct fixat, aflat 
vreo doisprezece kilometri mai departe, şi şi-au petrecut 
restul nopții şi ziua următoare ascunşi într-o mică grotă. 

Împreună cu cei trei noi pasageri, camioneta îşi reia 
drumul din fericire pustiu în acel moment. Dar Stirling 
doreşte perfecțiunea. l-au mai rămas bombe şi nu vrea să le 
ducă înapoi la Jalo. Nu încetează să găsească alte obiective, 
înainte să se alăture grosului convoiului. Norocul îl face să 
descopere încă un rezervor de carburant lingă drum. Un 
suris sardonic îi luminează îndată trăsăturile. 

— Sînt sigur, spune el cu voce înceată, că acestor domni 
din Long Range Desert Group le-ar plăcea o mică 
demonstrație despre cum ne facem treaba. Apoi, noaptea e 
rece şi ar fi plăcut să ne putem încălzi puţin mîinile. 

La fel de interesat pe cît şeful său, caporalul Seekings 
ajustează un detonator de zece secunde pe o bombă pe care o 
aşază lîngă rezervor înainte să o ia la fugă din toate puterile 
către camioneta oprită la oarecare distanță. Cele zece 
secunde trec şi nu se întîmplă nimic. Stirling sare atunci din 
camionetă şi, însoțit de Seekings, se duce să vadă ce n-a 
mers. Chiar în clipa în care ridică bomba, detonatorul se 
declanşează. Înainte de-a se arunca în şanţ, împreună cu 
Seekings, Stirling aruncă departe bomba, care explodează în 
mijlocul drumului. După care, scuturîndu-se de praf, 
pregăteşte cu meticulozitate o a doua încărcătură, pe care o 
instalează el însuşi pe rezervor. 

A doua bombă funcționează perfect şi, în timp ce 
camioneta se depărtează cu toată viteza, rezervorul se 
aprinde cu mare zgomot. 

Un sfert de oră mai tîrziu, comandoul scapă ca prin 
urechile acului. În timp ce şoferul grupului LRDG, Gibson, 

zis şi „Flash” pentru gustul vitezelor mari, continuă să 
conducă foarte repede, de o parte şi de alta a drumului 
țişnesc siluete şi încep să răsune primele focuri. Ambuscada. 

Gibson apasă cu toată puterea pe accelerator, continuînd 
să conducă drept înainte. În picioare, în spatele vehiculului, 
cu cîte o „Thompson” la şold, Cooper şi Seekings îi 
mitraliează de foarte aproape pe soldaţii italieni care au sărit 
pe şosea. Trei sau patru dintre ei cad la pămînt în timp ce 
grenada zboară în aer, iar camioneta se îndepărtează cu 
toată viteza. 

— Bine jucat, spune Stirling bătindu-l cu palma pe umăr 
pe Gibson, care va primi „Medalia Militară” pentru sîngele 
rece arătat în această operațiune. 

Dar prima recompensă pentru toți participanţii este 
cafeaua stropită cu coniac care îi aşteaptă în zori, cînd ajung 
din urmă, întregi şi nevătămațţi, restul convoiului. 

Dacă raidul lui Stirling şi al oamenilor săi la Bouerat a 
fost un succes total, nu acelaşi lucru se poate spune din 
nefericire, despre ansamblul operațiilor Armatei a VIII-a 
britanice. După ce a părut victorioasă şi a permis forțelor lui 
Auchinleck să treacă de Benghazi, ofensiva „Crusader” s-a 
oprit brusc şi, la 21 ianuarie 1942, Rommel a lansat o 
contraofensivă fulgerătoare, care îi va permite să 
recucerească Benghazi la 29 ianuarie, să-i respingă pe 
britanici spre Gazala şi să amenințe din nou Tobruk, pe care, 
de această dată, pare pe punctul de a-l cuceri. 

Stirling află aceste veşti pur şi simplu dintr-un buletin de 
ştiri al BBC-ului” recepționat pe drumul ce-l duce la Jalo. 
Ele îi aduc, între altele, răspunsul la o întrebare ce îl 
frămînta în permanenţă după raid: de ce nici un vas, oricare 


* BBC - British Broadcasting Corporation, numele oficial al 
radioteleviziunii britanice. 

i-ar fi fost tonajul, nu se găsea în portul Bouerat ? Rommel, 
recucerind Benghazi, nu mai trebuia să facă din Bouerat 
principalul său centru de tranzit. 

Dar amploarea contraofensivei germane duce în mod 
firesc la altă întrebare: Jalo va mai fi în mîinile britanicilor 
cînd micul grup al lui Stirling va ajunge acolo ? Se hotărăşte 
apropierea de oază cu cea mai mare prudenţă. Prudenţă 
perfect justificată, deoarece soldații SAS nu vor mai găsi la 
Jalo, amenințată de înaintarea inamicului, decît o patrulă 
LRDG procedind, sub ordinele căpitanului Timpson, la 
ultimele distrugeri înaintea abandonării locului. Încă din zorii 
următoarei zile Stirling şi trupa sa pleacă spre Siwa înainte 
de a ajunge la tabăra lor de bază de la Kabrit, unde lui 
„Paddy” Mayne începe să i se pară că trece prea încet timpul, 
pe care îl omoară într-un fel ce-i nelinişteşte puţin chiar pe 
oamenii săi. 

Prima sa grijă a fost să-şi confecționeze un pat de doi 
metri lățime, copios umplut cu cilți, în care s-a instalat cu 
vreo zece kilograme de romane polițiste. Zile întregi nu se 
ridică din pat. În alte zile nu se dă jos din patul somptuos 
decît să meargă să bea cu subofițerii, pe care în mod regulat 
îi bagă sub masă. 

Starea aceasta de lucruri îl face evident furios pe Stirling, 
cînd o descoperă, la sosirea la Siwa. Are loc o explirație dură 
între cei doi bărbați dar, fiecare lăsînd de la sine, lucrurile se 
aranjează destul de repede. Adevărul este că e imposibil să-i 
ceri unui om ca Mayne să se transforme în gestionar de bază 
şi în instructor cînd singura sa vocație este lupta. 

Stirling înţelege aceasta. Îl însărcinează oficial pe 
sergentul-major Riley cu instrucția şi îi promite unui „Paddy” 
Mayne înseninat „puţin sport” cât de curînd. 

Stirling nu face deloc promisiunea aceasta cu uşurinţă. 
Are în cap idei precise, cele mai multe privind Benghazi, 
redevenit marele port de aprovizionare al lui Rommel — port 
care a constituit mereu, de la începutul războiului, un simbol 
pentru beligeranții celor două tabere, una din ţintele 
privilegiate ale tuturor ofensivelor şi contraofensivelor lansate 
de o parte şi de cealaltă. În repertoriul glumelor clasice ale 

Armatei a VIII-a s-a ajuns să se vorbească de „Benghazi 
Stakes” (premiul Benghazi) sau de „Benghazi Handicap” 
pentru a desemna cursa cel puţin bianuală spre acest port 
atit de rivnit. Să meargă să dea personal o raită devenise o 
adevărată obsesie pentru Stirling 

Îi vorbeşte destul de repede despre aceasta generalului 
Marriott, unul din protectorii săi obişnuiţi împotriva 
tracasărilor celor numiți de oamenii săi în deridere „Short 
Range Shepheard's Group” (grupul cu rază scurtă de acțiune 
al hotelului Shepheard), altfel spus, statul major. Marriott, 
cu care el prinzeşte la Cairo, începe prin a găsi proiectul 
nebunesc, mai ales cînd interlocutorul său îi precizează cu o 
voce blindă că are în vedere să intre în oraş cu maşina. Dar 
Stirling are arta convingerii şi, la sfirşitul convorbirii, 
Marriott aproape că s-a raliat punctului său de vedere şi în 
orice caz promite să-l ajute în pregătirea acestui raid. 

Mulțumită lui Marriott, Stirling poate recruta un tînăr 
ofițer de informații pe nume Gordon Alston, care, întrucît 
petrecuse un an întreg la Benghazi, se arătă a fi un ghid 
extrem de prețios. Apoi el angajează doi ofițeri ai SBS, 
căpitanul Ken Allot şi locotenentul David Sutherland, venit 
de la Black Watch; urmează un fost om de afaceri belgian, 
trecut la serviciile de informaţii, care vorbea curent araba, 
Bob Melot. 

Prima patrulă cu destinaţia Benghazi părăseşte în cele 
din urmă Siwa la 15 martie, în zori. Cuprinde un „Ford” 
break camuflat în aşa fel încît să semene cu o maşină a 
comandamentului german şi echipat cu patru mitraliere 
capabile să tragă în toate direcţiile. La bordul său iau loc 
Stirling, Mayne şi Bob Melot cu cîțiva soldați. O maşină 
germană adevărată capturată de la inamic îi urmează cu 
locotenentul Sutherland şi sergentul Moss. Doi soldați arabi 
fac şi ei parte din expediţie, la sugestia lui Melot, ca cercetaşi 
şi interpreții. Sînt aproape 650 de kilometri de parcurs pe un 
fost drum de caravane ce se va arăta periculos din mai multe 
cauze. „Mine termos”, numite astfel datorită formei, fuseseră 
îngropate de germani în numeroase locuri, şi maşina 
locotenentului Sutherland explodează la trecerea peste una 

din ele. Sutherland şi Moss, răniți, trebuie evacuați spre Siwa 
de una din camionetele LRDG care însoțesc expediția. 
Situaţia devine mai confortabilă cînd se atinge în sfirşit 
drumul de coastă spre Benghazi. Rulînd noaptea, cu toate 
farurile aprinse, şoferii ating şi 120 kilometri pe oră, „să se 
destindă puţin.” Însoţit de Bennet, de Rose şi de Burns, 
„Paddy” Mayne se separă de grupul principal. El va efectua 
pe aerodromul de la Derna, pe care germanii l-au recucerit la 
3 februarie, un raid ce-i va permite să distrugă fără cel mai 
mic incident cincisprezece avioane şi un stoc de torpile. 
Celelalte raiduri pe aerodromuri prevăzute ca accesorii la 
această primă „operaţie Benghazi” se arată mai puțin fericite. 
Alston se pierde cu grupul său şi nu reuşeşte să mai 
găsească terenul de la Berka. Sublocotenentul Dodds, nou 
venit la SAS, se loveşte, la Slonta, de un asemenea dispozitiv 
de apărare, încît e nevoit să se întoarcă. În sfirşit Bill Fraser 
reuşeşte să pătrundă pe aerodromul de la Barce, dar nu 
găseşte decît un singur avion pe care să-l arunce în aer. 
Anunțţat de cei doi cercetaşi arabi că marele drum spre 
Benghazi pare liber, Stirling pleacă a doua zi după-amiază 
spre oraş. În „Fordul” break au luat loc alături de el Ken 
Allot, Alston, revenit din expediţia sa lipsită de succes, doi 
caporali de la SBS şi experimentaţii Cooper şi Seekings. 
Noaptea se lăsase cînd, fără să fi întîlnit cel mai mic obstacol, 
grupul ajunge lingă Benghazi. Stirling este la volan şi toți 
ceilalți stau la pîndă, cu pistolul-mitralieră sau revolverul în 
mînă. Nimeni nu se arată. Maşina pătrunde pe străzile 
strîmte ale oraşului arab, apoi pe cele mai largi ale oraşului 
european şi, tot fără vreo piedică, ajunge în cartierul 
portului. Acesta este apărat de un grilaj care îl încercuie şte 
complet. Stirling decide că vor ataca din exterior: canoea 
demontabilă pe care au adus-o cu ei oamenii de la SBS va fi 
pusă la apă dincolo de grilaj, va merge în lungul jetelei şi va 
pătrunde în bazin. Acolo, ocupanții ei vor avea grijă să aşeze 
bombe adezive pe carcasele navelor ancorate. 
„Fordul” este ascuns în ruinele lăsate de un recent 
bombardament, la vreo 800 metri de port, şi Allot şi oamenii 
săi scot canoea din sacul de pinză groasă şi încep s-o 

monteze. Dar în clipa punerii la apă se iveşte o nouă 
problemă: marea e neliniştită şi Allot crede că valurile sînt 
prea puternice ca să permită echipei să ajungă la navele 
ancorate în port. 

— Avem tot timpul, spune Stirling. Poate că marea se va 
calma. 

Allot se îndoieşte. Decis să-şi dezmorțească picioarele 
Stirling se duce să dea o raită pe străzile pustii ale acestui 
Benghazi ce îi era prezentat ca un oraş colcăind mereu de 
activitate. Nimic nu mişcă şi nu întilneşte decît un beţiv care 
cîntă fals într-o bună italiană arii de opere. Omul e prea 
afumat ca să-l remarce. 

Întorcîndu-se la tovarăşii săi, îl găseşte pe Cooper de 
pază nu departe de automobil şi îl întreabă ce impresii are 
despre „Benghazi by night”.* 

— O biată gaură, răspunde Cooper cu dispreț. Nici măcar 
o mîță pe străzi. N-am văzut decît un tip care s-a aplecat pe o 
fereastră să mă întrebe ce facem acolo. I-am zis să-şi vadă de 
oile lui. N-a aşteptat să-i repet. De atunci, totul e ca mort. 
Dacă vreți să ştiţi părerea mea, sir, ăsta nu-i un loc unde să 
vin în vacanţă. 

— Nici eu, aprobă Seekings, care somnolează lingă un 
zid. 

Între timp, Allot a renunţat definitiv la atacul pe mare. 
Valurile sînt din ce în ce mai puternice şi a cerut să se 
demonteze canoea, să o vire în sac. Stirling trebuie să se 
încline în fața părerii specialistului. Nu-i mai rămîne decît să 
se retragă în ordine: această primă expediţie va avea cel 
puţin meritul că a dovedit, împotriva tuturor părerilor 
„autorizate”, că se poate intra în Benghazi destul de uşor. 

Ultima surpriză: chiar în clipa în care „Fordul” pleacă din 
nou cu toți pasagerii săi, o lumină de incendiu cuprinde 
orizontul. 

— De data asta n-am fost noi, remarcă Stirling, din nou 
la volan. 

— Ce-i asta ? întreabă Seekings, perplex. Concurența 


* Benghazi pe timp de noapte (engl.) 

neleală ? 

— Îmi permit să vă amintesc că pot exista şi incendii 
accidentale, interveni Cooper. Cu siguranţă careva şi-a uitat 
tigara într-un colț. 

Soldaţii SAS nu vor şti niciodată nici natura, nici cauza 
acestui incendiu. Cu o oră înaintea zorilor, ei sînt, în ciuda 
unei pene, perfect punctuali la întîlnirea cu convoiul LRDG. 
Dar „Paddy” Mayne are mai puţin noroc. Înşelat de o hartă 
inexactă, nu găseşte locul de adunare şi face, împreună cu 
oamenii săi, 80 de kilometri pe jos înainte să găsească, a 
doua zi, convoiul, mulțumită indicațţiilor indigenilor 
binevoitori. 

„Aproape mă agăţasem de ideea — va scrie el mai tirziu — 
de a merge pe jos pînă la Tobruk — 400 de kilometri — dacă 
puteam să-mi procur alimente şi cîteva pături de la arabii 
localnici”. 

Întors la Siwa, Stirling este din ce în ce mai bîntuit de 
ideea unui raid — real, de data aceasta — la Bengazi. 
Experienţa a dovedit că faptul era posibil în condițiile 
imaginate de el la început. Îl însărcinează de îndată pe 
Fitzroy McLean, care şi-a încheiat antrenamentul, să se 
ocupe de organizarea materială a expediției. 

McLean se lansează în studiul intensiv al tehnicilor de 
atac pe mare şi, renunțind la canoe, care se strică de două 
ori în ultimul moment, reuşeşte, cu ajutorul lui Bill Cumper, 
să smulgă de la genişti două bărci pneumatice. Vopsite în 
negru, uşor de umflat şi putînd transporta fiecare doi oameni 
cu echipamentul lor, bărcile par adecvate. Rămiîne să fie 
încercate. 

Pentru aceasta, soldaţii SAS vor recurge la metoda 
„repetiției cu costume”, după expresia lui McLean însuşi, pe 
care o adoptaseră deja pentru atacurile aerodromurilor. Într- 
o noapte frumoasă, Stirling, McLean, Alston, Cooper, 
Seckings şi Rose se îngrămădesc în „Fordul” break, cu bărcile 
pneumatice bine împachetate în spate, şi se duc în portul 
Suez, unde înşală în mod glorios santinela. Sosiți pe chei, îşi 
umflă bărcile, le pun la apă fără să fie stînjeniți. Stirling şi 
Cooper iau loc într-o ambarcaţiune, McLean şi Seekings în 

cealaltă, şi în timp ce Alston şi Rose stau de pază lîngă 
maşină, cele două echipe vor lipi bombele adezive — 
bineînțeles, inerte — pe coca a doua petroliere ancorate în 
port, după care se întorc la chei şi îşi împachetează liniştiți 
materialul. 

A doua zi ei telefonează autorităţilor portului Suez 
cerîndu-şi bombele false înapoi. 

The navy was not amused (marina nu s-a amuzat), 
notează simplu Fitzroy McLean. 

Aşa cum nu se amuzase nici RAF după demonstrația 
făcută la Heliopolis. 

Raidul efectiv fiind prevăzut pentru noaptea de 21 mai, în 
dimineața lui 15 mai Stirling părăseşte Siwa la bordul 
veşnicului său Ford” — „blitz-car”,* cum l-au botezat oamenii 
săi — escortat de o patrulă LRDG comandată de un ofițer 
foarte distins, căpitanul Robin Gurdon, care făcuse parte din 
Coldstream Guards”. Fiu al unui lord, înalt, subţire, cu 
chipul traversat de o mare mustață blondă, Gurdon tocmai s- 
a evidenţiat într-o serie de operaţiuni de recunoaştere în 
sectorul Jalo. Va fi din nefericire ucis în timpul unui raid, la 
puţin după cel de la Benghazi. 

Stirling îi duce cu el pe McLean, Alston. Cooper, 
Seekings, Rose şi cu titlu excepțional, pe Randolph Churchill. 
Pentru că nu şi-a încheiat antrenamentul, acesta nu poate 
încă, în principiu, să plece într-o operaţie, dar a insistat atît 
să vină, încît şeful său a acceptat să-l ia ca „observator” 
pentru prima parte a călătoriei. Trebuie să rămînă cu 
convoiul LRDG, în timp ce comandoul propriu-zis va intra în 
Benghazi, detaliu ce-l miîhneşte mult, căci arde să se încaiere 
imediat. 

După ce s-a oprit la Alexandria să studieze o machetă 
completă a oraşului Benghazi deținută de serviciul de 
informaţii al Marinei, convoiul, cu „blitz-car”-ul în frunte, ia 
drumul spre vest. La ieşirea din Alexandria, Fitzroy McLean 


* Blitz-car — joc de cuvinte creat pornind de blitz-krieg; cu sensul 
aproximativ: automobil care se deplasează repede, dar şi permite lovituri 
rapide. 

* A se vedea nota de la p. 33 

reperează un panou instalat înaintea războiului de Clubul 
Automobil Regal din Egipt: „Benghazi, 1 000 km”. Micul 
detaşament îşi petrece noaptea la Mersa-Matruh, înainte să 
ajungă la oaza Siwa, unde Stirling şi tovarăşii săi sînt 
ospătați cu un mechoui* de notabilii locului, triburi senoussi 
tradițional ostile italienilor. 

„La sfirşitul mesei, am tras pe rînd cîte un fum dintr-o 
superbă narghilea- povesteşte Fitzroy McLean. În tot acest 
timp, medicul maior care mă însoțea în expediţie, părea 
fascinat de boala de care suferea vecinul meu cel mai 
apropiat. «Foarte interesant, repeta el. Şi extrem de 
contagios»,. 

A urmat plecarea în etapa decisivă. Escortat de o patrulă 
LRDG comandată de Robin Gurdon, „Ford”-ul lui Stirling 
urcă spre bord şi se infiltrează printr-una din numeroasele 
breşe făcute în gigantica rețea de sirmă ghimpată instalată 
cu zece ani mai înainte de mareşalul Graziani”, în lungul 
frontierei egipteano-libiene. 

„În primele zile — scrie Fitzroy McLean - conduceam din 
zori la apus. Ne scoteam cămăşile şi rămineam în chiloţii de 
gimnastică şi în sandale. Soarele libian ardea, dar, la viteza 
cu care ne deplasam, exista mereu o briză şi nu simțeam 
prea mult căldura. La prînz, făceam o mică haltă pentru 
dejun: somon sau sardine la cutie şi fructe în conserve, 
alimente de lux care figurau între mostrele de rații foarte 
speciale ale LRDG. Apoi, după ce operatorul radio stabilea 
legătura cu Siwa şi navigatorul verifica poziția noastră, 
urcam din nou la bordul vehiculelor şi mergeam pînă la 
apusul soarelui”. 

Ca de obicei, nopțile sînt, în schimb, foarte reci. La halta 
de seară este pregătită o cină caldă pe un cuptor improvizat 
dintr-un butoi metalic umplut cu nisip peste care s-a turnat 
benzină. La ora aceasta de calm, radioul LRDG cunoaşte o 


* Oaie fripta pe jăratec (arab) 

** Rodolfo Graziani (1882-1955), mareşalal Italiei, vicerege al Etiopiei 
(1937), după cucerirea acesteia de Mussolini, a fost învins de generalul 
Wavell în Libia, în 1940. 

întrebuințare mai frivolă decît de obicei. Se încearcă 
prinderea postului Londra pentru a asculta ştirile sau ceva 
jazz — şi, în mod tradițional, Radio Belgrad care retransmite 
pentru Afrika Korps faimoasa înregistrare „Lily Marlene” 
făcută de Lale Andersen. Cîntecul şi cîntăreața sînt la fel de 
apreciate de britanici şi de germani. 

În zori, se pleacă din nou, după un consistent mic dejun 
cu ceai cald, cîrnaţi din conserve şi porridge. Vreme de mai 
multe zile nu întîlnesc decât deşertul, cînd plat, cînd 
accidentat, mereu pustiu, apoi, brusc, mica trupă atinge 
Dgebel Akhbar şi totul se schimbă: vehiculele urcă din greu 
pante înverzite, îmbrăcate în arbori şi tufe. 

— Ai zice că sîntem în Scoţia, remarcă McLean către 
compatriotul său Stirling. 

Oile care pasc aproape peste tot sporesc iluzia, dar în 
aerul ce pare brusc mai pur pluteşte un parfum de cimbrişor 
sălbatec ce n-are nimic scoțian. Urmează un contact 
prietenesccu locuitorii, tot senoussi ce-i detestă pe italieni. 
Se schimbă ceai pe ouă şi se continuă drumul pînă la ultima 
haltă, pe o creastă ce domină cîmpia de unde se vede, la vreo 
treizeci de kilometri în linie dreaptă, oraşul Benghazi cu 
casele sale albe. E 20 mai şi atacul este prevăzut pentru 21. 
Convoiul a ajuns la timp. 

În tabăra de seară, soldaţii îşi curăță armele şi îşi 
pregătesc explozibilele. Un detonator explodează în mîinile 
caporalului Seekings. Deşi nu-i grav rănit, cu o mină 
provizoriu neutilizabilă nu mai intră în discuție participarea 
sa la raid. Randolph Churchill apare, triumfător, cu 
mitraliera „Ihompson” pe pintece şi revolverul la centură. E 
nevoie ca Seekings să fie înlocuit de cineva şi acest cineva nu 
poate fi, după părerea lui, decit el. Făcind eforturi disperate 
să nu izbucnească în ris, Stirling discută un moment, de 
formă, dar sfirşeşte prin a ceda. Randolph va merge cu ei. 
Accidentul lui Seekings a făcut cel puțin un fericit. 

„Nimeni nu se îndoia că noul venit va arăta cel mai mare 
curaj, dacă se va ivi prilejul — scrie Arthur Swinson —, dar se 
spera totodată că vocea celebră a lui Churchill nu va începe 
să sune la momentul nepotrivit”. 

Pe 21 mai, puţin după orele 17, „blitz-car”- ul se pune în 
mişcare, cu Stirling la volan, McLean şi Alston alături de el, 
Cooper, Rose şi Randolph Churchill în spate. Vehiculele 
LRDG îl escortează pînă la drumul mare care, datorită 
asprimii terenului, nu-i atins decit spre orele 23. A fost 
nevoie de aproape şase ore pentru a străbate 23 de kilometri 
şi „Ford”-ul a cam avut de suferit. 

Totuşi, după ce şi-a luat rămas bun de la escorta sa, 
Stirling se precipită spre Benghazi. Pînă în clipa în care 
zăreşte în întuneric, la vreo sută de metri în față, o lanternă 
roşie. Un baraj rutier italian care nu era deloc prevăzut în 
program. 

Stirling frinează şi tovarăşii săi disting un trunchi de 
lemn de-a curmezişul drumului, alături de care pare să fie 
un post de pază improvizat. Încă şi mai rău — doi sau trei 
soldați italieni cît se poate de treji şi înarmaţi cu pistoale- 
mitralieră „Beretta”. 

Apucînd într-o mînă un levier greu, McLean agită cu 
cealaltă prin portieră un teanc de hirtii, în speranţa că va 
atrage pînă la el prima santinelă pe care s-o omoare. Dar 
santinela, cu puşca-mitralieră îndreptată mereu spre ei, 
refuză să se mişte şi cere ocupanților vehiculului să se 
identifice. 

— Ofiţeri ai statului major. Foarte grăbiţi ! strigă atunci 
McLean care, slavă Domnului, vorbeşte curent italiana. 

Un mic miracol se produce. Fără măcar să observe, în 
întuneric că „ofițerii de stat-major” au uniforme britanice, 
santinela îi salută alene şi la fel de încet ridică bariera. 

— Trebuie să vă camuflați farurile, zice ea la trecerea 
vehiculului. 

„Ford”-ul care, din fericire, face un zgomot îngrozitor de 
la trecerea prin terenul foarte accidentat, se precipită spre 
intrarea oraşului, cînd Stirling zăreşte o maşină ce-l urmează 
la oarecare distanță. Dacă el încetineşte, încetinește şi 
celălalt. Dacă el accelerează, accelerează şi celălalt. Stirling 
apasă pe acceleraţie, intră în oraş şi virează în unghi drept pe 
prima stradă transversală pentru a se ascunde. Cealaltă 
maşină îşi continuă drumul drept înainte. 

Dar, în acelaşi moment, un alt fenomen trezeşte 
suspiciunea comandoului. Trei rachete luminoase țişnesc pe 
cer şi sirenele de alarmă ale oraşului încep să urle. Or, se 
convenise cu RAF ca nici un bombardament să nu aibă loc în 
acea noapte la Benghazi. Totul îndeamnă să crezi că Stirling 
şi oamenii săi au fost reperați de data aceasta şi că alarma s- 
a dat din cauza lor. 

După o discuţie rapidă, grupul hotărăşte să se 
debaraseze de „Ford”, devenit prea bătător la ochi şi să 
încerce să scape pe jos. Un detonator cu întirziere de treizeci 
de minute este aşezat printre explozibilele îngrămădite în 
maşină şi micul grup se îndepărtează în noapte, în şir indian. 

La colțul unei străzi bombardate din oraşul arab, grupul 
e din nou la un pas de catastrofă. McLean se trezeşte față în 
față cu un carabinier italian - care stă sub un felinar. 
Luîndu-i-o înainte — şi rugîndu-se cerului ca omul să nu 
remarce ce fel de uniformă poartă - fostul diplomat se 
adresează foarte politicos carabinierului. 

— Ce-i cu tot zgomotul ăsta ? întreabă el în italiană 

— Oh ! Unul din blestematele alea de bombardamente 
britanice. 

— Nu s-ar putea, insistă McLean, să fie mai curînd 
forțele terestre duşmane care fac un raid în oraş ? 

Carabinierul are un rînjet uşor. 

— Nici un pericol, îl asigură el. Acum că britanicii au fost 
împinşi la frontiera egipteană, cum vă închipuiți ?! 

Dintr-o privire, McLean şi Stirling, care urmăreau 
convorbirea, s-au înţeles: fuseseră prea pesimişti. Este 
posibil să-şi îndeplinească misiunea. Dacă recuperează 
maşina şi explozivii... 

Întreg grupul se precipită. S-au scurs deja douăzeci şi 
cinci de minute de cînd a fost instalat detonatorul Mai ramîn 
cinci. Soldaţii SAS sosesc la maşină, extrag rapid detonatorul 
şi îl aruncă în spatele unui zid. După două minute aud 
explozia. Îi trecuseră toate căldurile. 

În timp ce Randolph Churchill şi Rose se însărcinează cu 
ascunderea maşinii, Stirling, McLean, Alston şi Cooper se 
îndreaptă spre port cu una din bărcile pneumatice în sac şi o 

impunătoare încărcătură de explozivi. Şi, pentru a treia oară, 
se va repeta incredibila comedioară în care McLean începe să 
strălucească. 

La intrarea în port, micul comando dă peste o santinelă. 
În italiana sa cea mai bună, McLean explică de îndată că 
tovarăşii săi au avut un accident de maşină şi merg pe jos cu 
bagajele — şi arată sacul cu barca şi explozivii. Cunoaşte 
santinela vreun hotel unde şi-ar putea petrece noaptea ? 

Santinela se declară neputincioasă în rezolvarea acestei 
probleme, dar le urează foarte binevoitor o seară bună 
acestor turişti stranii cărora nu le-a remarcat, cît se poate de 
evident, uniformele prea limpede britanice. 

Reuşind în cele din urmă să pătrundă în port printr-o 
gaură existentă în grilajul ce-l înconjoară, Stirling şi Alston 
pleacă în recunoaştere, în timp ce McLean şi Cooper se 
străduie să umfle barca pneumatică. Cu foarte puţin succes. 
Aparatul de umflat, acționat cu toată energia de care sînt în 
stare, li se pare că face un zgomot infernal, însă barca 
rămîne plată, spre disperarea lor. 

Brusc o navă acostează în apropiere şi un paznic le 
strigă: 


— Chiva la ?* 
— Militari ! răspunde McLean, care începe să se 
obişnuiască. 


Dar omul de pază vrea să ştie mai mult. 

— Ce faceți acolo ? întreabă el. 

— Nu vă priveşte ! strigă hotărît McLean. 

Spre marea sa uşurare, paznicul nu insistă. Dar, între 
timp, barca tot nu vrea să se umfle. McLean şi Cooper ajung 
la concluzia că trebuie să fi plesnit în timpul călătoriei. 
Singura soluție este să meargă să ia a doua ambarcaţiune, 
rămasă în maşină. 

Cei doi se precipită spre oraşul arab şi-i descoperă pe 
Randolph Churchill şi Rose manevrind majestuos pentru a 
face vehiculul să intre într-un garaj bombardat, sub privirile 
admirative ale unui număr de indigeni. Scot a doua barcă şi 


* Cine-i acolo? (it.) 

o aduc în grabă în port. Dar e la fel de imposibil de umflat pe 
cît prima. Între timp, Stirling şi Alston s-au întors. 

După un scurt consiliu de război, se decide că au pierdut 
deja prea mult timp. Zorii se vor ivi curînd. Trebuie să 
renunţe la orice sabotaj, oricît de uşor, şi să păstreze intacte 
şansele de a realiza un nou raid. 

McLean se angajează primul să treacă prin breşa 
grilajului, în patru labe, pentru a părăsi portul, dar cînd se 
ridică descoperă deasupra lui un chip negru cu ochii albi 
holbaţi. E un soldat somalez din armata italiană care, 
îndreaptă spre el amenințător o baionetă. Stirling şi Cooper, 
care se pregăteau să-l urmeze pe McLean, se opri brusc. 

McLean se adresează din nou în italiană, dar negrul, fără 
să coboare baioneta, răspunde: 

— No parlare italiano.* 

Problema se complică. Însă McLean face parte dintre acei 
oameni pe care e greu să-i iei pe nepregătite. Prefăcîndu-se 
că are un acces de miînie violentă, el urlă că e o ruşine să vezi 
un caporal al armatei italiene — negrul poartă asemenea 
galoane — care să nu ştie limba naţională. Speriat, apoi 
repede dezgustat, somalezul coboară baioneta şi dispare. Dar 
celelalte două santinele, albi, au apărut pe chei şi privesc cu 
suspiciune la micul grup. 

La care McLean se decide pentru o nouă cacealma. 
Făcînd semne tovarăşilor săi să-l urmeze, se duce direct la 
postul de pază de lingă intrarea principală a portului, 
interpelează santinela şi îi cere să meargă să-l caute imediat 
pe şeful său. Un sergent adormit de-a binelea iese încheindu- 
se grăbit la pantaloni. Întîmpinat la rîndul său cu un potop 
de insulte din partea lui McLean. Acesta se prezintă drept un 
ofițer de stat-major în inspecţie şi declară că a putut verifica 
modul lamentabil în care era asigurată paza. A dovedit-o el 
însuşi, intrînd clandestin în port împreună cu tovarăşii săi 
fără ca nimeni să-i oprească. Ce s-ar fi întimplat dacă ar fi 
fost un sabotor britanic ? 

Subofițerul lasă capul în jos sub insulte şi McLean se 


* Nu vorbesc italiana (it.) 

îndepărtează cu un ultim avertisment, în timp ce santinela îi 
prezintă onorul. 

În momentul în care Stirling, McLean, Alston şi Cooper 
ajung la Randolph Churchill şi Rose în garajul în ruină se 
face ziuă. Nu le mai rămîne decit să se ascundă pînă la 
căderea nopţii. În timpul zilei, cîte doi oameni fac de pază, cu 
pistolul-mitralieră pregătit şi grenade la briu, cît ceilalți se 
odihnesc. Se dau mai multe alarme false, dar n-are loc nici 
un incident serios. Cînd vine seara, toți urcă în maşina care 
trece de barajul de pe drum fără greutate, McLean 
continuînd să se prezinte drept ofițer de stat-major. Puțin 
înainte de ora şase dimineaţa, „Ford”-ul, care conţină să facă 
un zgomot îngrozitor, se întilneşte cu convoiul LRDG în 
Djebelul* Akhbar, cu o întirziere de douăzeci şi patru de ore. 

Dacă n-a adus rezultate concrete, deplasarea aceasta 
„turistică” la Benghazi merită să rămînă în memorie cel puţin 
pentru pitorescul ei. 

Începută fără probleme, călătoria de întoarcere la Cairo 
va fi marcată de un grav accident. Puțin după ce au lăsat în 
urmă Alexandria, „Ford-ul”, condus cu viteză maximă de 
Stirling, care vrea să-şi prezinte mai repede raportul 
comandantului şef- şi a cărui calitate dominantă la volan nu 
este, în nici un caz, prudenţa —, părăseşte drumul şi se 
răstoarnă. La bordul său e un măcel: Fitzroy McLean are 
fractură de claviculă şi un braț rupt, Randolph Churchill are 
o vertebră zdrobită şi va trebui trimis pentru tratament în 
Marea Britanie, caporalul Rose suferă de o dublă fractură a 
braţului, iar Stirling, însuşi, deşi cel mai puţin atins, are 
fisurat un os al încheieturii miîinii. Acesta îl va împiedica să 
conducă un timp, spre vizibila uşurare a unora din tovarăşii 
săi. 


* Cuvint arab însemnînd munte. 

Cu toate acestea, după ce-şi instalează echipa foarte 
vătămată la spitalul din Alexandria, el ajunge la Cairo şi se 
precipită la statul major, unde e aşteptat cu nerăbdare. Mai 
puţin, este adevărat, pentru a se afla rezultatele raidului său 
la Benghazi, cît pentru a i se propune o nouă misiune cu un 
caracter vital. 

Izolată, constant hărțuită, garnizoana britanică din Malta 
îi cere din ce în ce mai stăruitor lui Winston Churchill 
trimiterea de convoaie de aprovizionare. Dar, pentru a face să 
treacă aceste convoaie, trebuie cu orice preț „să-i ţii ocupați” 
pe germani şi mai ales aviația lor. Hotărînd ca un convoi de 
17 nave să încerce cu orice preț să aprovizioneze Malta, la 
jumătatea lui iunie, Churchill îl somează pe Auchinleck să 
lanseze o ofensivă pentru această dată. Auchinleck, care 
estimează că încă nu şi-a reconstituit suficient dispozitivul, a 
încercat să reziste, dar ordinul primului minetru este 
imperativ: dacă generalul nu atacă, va trebui să predea 
comanda. 

Între timp, la 26 mai, Rommel a trecut el insuşi la 
ofensivă şi s-au angajat lupte violente. La 31 mai, Auchinleck 
crede — în mod evident eronat — că a oprit atacul german. Dar 
trebuie să facă totul pentru a încerca să neutralizeze cît mai 
mult posibil aviația inamicului în momentul în care convoiul 
va pleca spre Malta. Pentru aceasta, s-au gindit evident la 
Stirling, cel mai mare „distrugător de avioane” al Armatei a 
VIII-a. 

Acestuia nu-i trebuie mult timp pentru a decide 
obiectivele: trei aerodromuri în regiunea Derna, la 160 
kilometri vest de Tobruk, două în sectorul Benghazi, unul la 
Barce şi, proiectul cel mai ambițios, aerodromul Heraclion 
din Creta. Data prevăzută pentru aceste operațiuni este 
noaptea de 13 spre 14 iunie. 

Răspunderea pentru raidul din Creta este imediat 
atribuită celui mai mare în grad din SAS francez, căpitanul 
Berge, care va fi asistat de un nou recrut britanic cu nume 
ilustru, George Jellicoe, fiul unui faimos amiral din primul 

război mondial“. În vîrstă atunci de 23 de ani, blond şi 
robust, Jellicoe provine din Special Boat Section. Cunoaşte 
foarte bine Creta şi vorbeşte curent franceza, detaliu 
important, căci, în afara lui Berge, restul grupului e format 
din trei tineri paraşutişti francezi; cu toții sînt îmbarcaţi la 6 
iunie pe submarinul Triton, cu două bărci pneumatice şi un 
ghid grec pe nume Costi. 

Împreună cu alți doi ofițeri francezi, Jacquier şi Zirnheld, 
Stirling şi „Paddy” Mayne se însărcinează cu ansamblul 
aerodromurilor grupate în sectorul Barce - Benghazi. Dar 
punctul cel mai spinos rămîn aerodromurile din sectorul 
Derna - Martuba, ce revin locotenentului Jordan, secundul 
lui Bergé. Regiunea mişună literalmente de militari germani 
şi va fi foarte dificil să treci prin metodele obişnuite. 

Atunci un ofițer de stat-major îi semnalează lui Stirling 
existența grupului SIG - „Special Interrogation Group” — 
unitate compusă dintr-o duzină de evrei germani veniți din 
Palestina să lupte alături de britanici şi care s-au cerut 
voluntari pentru misiuni speciale, ca perfect apți să treacă 
drept soldați ai lui Rommel. Ei ar putea fără îndoială să ajute 
la trecerea prin liniile germane a celor cincisprezece 
paraşutişti francezi din comandoul lui Jordan. 

Sînt aduşi, în acelaşi timp cu cei doi ofițeri ai lor, 
căpitanul Herbert Buck, venit din armata Indiilor, care 
vorbeşte germana precum limba sa maternă şi care, după ce 
a fost făcut prizonier la Gazela, a reuşit să evadeze dindu-se 
drept membru al lui Afrika Korps, şi locotenentul David 
Russell, din Garda scoțiană, şi el un germanist de primă 
mină. 

Cu toţii primesc o instrucție analoagă celei a soldaților 
germani, încît dobindesc aceleaşi reflexe, dispun de 
uniforme, de arme, de echipament şi chiar de livrete militare 


* John Rushworth Jellicoe, prim conte Jellicoe of Scapa (1859-1935), 
comandase flota engleză din Marea Nordului din august 1914 pină la 
sfîrşitul lui 1916 şi condusese faimoasa bătălie a lutladei (mai - iunie 
1916), una dintre cele mai mari bătălii navale din istoria războaielor, 
sfirşită nedecis. Prim lord al Amiralității (1916-1918), Jellicoe a fost apoi 
guvernator general al Noii Zeelande (1920-1925). 

şi carnete de soldă aparținînd celor din Afrika Korps. La 
sugestia căpitanului Buck, li se alătură doi autentici 
transfugi din armata germană, prizonieri antinazişti care au 
servit înainte de război în Legiunea străină şi care se prezintă 
sub numele de Brückner şi Esser. 

Buck, pe care îl însoțesc opt din oamenii săi, îi încarcă 
deci, la 6 iunie, la Siwa, pe Jordan şi cei paisprezece 
paraşutişti francezi la bordul a patru vehicule „germane”: o 
maşină uşoară „Volkswagen”, un „Opel” şi două camioane, 
toate cu emblemele lui Afrika Korps. Oamenii din SIG au 
uniforme germane, sînt înarmați cu „Schmeisser”, „Luger” şi 
grenade de mînă, în timp ce francezii, în haine de lucru, 
fiecare cu cîte două grenade „Mills” şi un „Colt” de 11,43 mm, 
se ascund în camioane. Deghizat în simplu soldat german, 
Buck conduce vehiculul din față, avindu-l alături ca 
feldwebel pe Brückner. 

După discuții destul de simple cu diversele posturi de 
pază, micul convoi reuşeşte să pătrundă în sectorul Derna — 
Martuba. Şi, la 13 iunie, spre prînz, întrucît trebuiau să 
atace seara, Jordan şi cîțiva din oamenii săi sînt în măsură 
să trimită cercetaşi spre două aerodromuri, unul adăpostind 
un grup de avioane „Stukas” celălalt — o escadrilă 
„Messerschmidt 110”. Apoi Jordan împarte sarcinile: 
caporalul Tourneret, cu patru oameni, trebuie să atace 
aerodromul de la Martuba, în timp ce el însuşi şi caporalul 
Bourmont, cu cîte patru oameni fiecare, se vor însărcina cu 
cele două aerodromuri de la Derna. 

Aceste două ultime grupuri pleacă împreună către orele 
21, la bordul aceluiaşi camion condus de Brückner, a cărui 
atitudine pare puțin ciudată. Pretextînd necazuri de ordin 
mecanic, el conduce foarte încet, apoi ajunge chiar lingă 
postul de pază al aerodromului Derna vest. Dintr-odată, 
camionul este înconjurat de soldați germani înarmaţi cu 
pistoale-mitralieră care strigă: „Francezilor, ieşiţi !” 

Dar francezii nu vor să se supună. Unul dintre ei aruncă 
o grenadă în mijlocul grupului de germani, iar ceilalți deschid 
focul. Jordan, care a fost înşfăcat de doi soldați inamici, 
scapă de ei şi începe să fugă, în timp ce rafale pornesc din 

toate părțile. Deodată, o enormă explozie zguduie camioanele: 
unul din oamenii din SIG, Gunther Hass, văzindu-se prins, a 
preferat să arunce o grenadă în mijlocul stocului de explozivi. 

Doar Jordan reuşeşte să ajungă, pe jos, la locul de 
întîlnire unde îl aşteaptă Buck şi îi dă de ştire cum a fost pur 
şi simplu trădat grupul. Brăckner, cum va fi confirmat oficial 
mai tîrziu, era un agent german infiltrat, care a condus 
soldaţii SAS într-o capcană întinsă cu grijă. Brückner va fi 
apoi trimis cu avionul la Berlin pentru a fi decorat. 

În ce-i priveşte pe francezi, Jordan va fi singurul care a 
scăpat teafăr. Locul de întîlnire al grupului de la Martuba a 
fost de asemenea anunţat de Bruckner. Comandoul lui 
Tourneret şi cei doi scăpațţi din grupul Bourmont vor ajunge 
acolo dar, toți şapte, vor fi încercuiți de o companie germană 
şi, cu toată rezistența eroică, vor fi copleșiți de numărul mai 
mare şi făcuți prizonieri. 

În timp ce se derulează această dramă, celelalte grupuri 
au intrat în acțiune. Escortat în continuare de nelipsiții 
caporali Cooper şi Seekings, Stirling şi-a adjudecat 
aerodromul de la Benina, în sectorul Benghazi, care este 
înainte de toate un centru important de reparare a avioanelor 
germane deteriorate. Aceste ateliere constituie deci un 
obiectiv dintre cele mai interesante. 

La prima vedere, apropierea are loc în condiţii excelente: 
nici sirmă ghimpată, nici paznici. Dar, abia ajung cei trei 
bărbaţi lingă aerodrom că un uruit de motoare urmat de 
explozii îi pune în alertă: RAF bombardează. Stirling înjură 
printre dinți. 

— Acum şi-au ales momentul ! 

— Tot amabilităţile statului major, persiflează Cooper. 

— Şi pe deasupra, vizează ca orbii, constată Seekings. 

Pentru moment RAF nu-i în culmea popularității printre 
oamenii lui Stirling. Mai ales că, aşa cum remarcă Seekings, 
toate bombele cad alături de hangare. Avioanele se 
îndepărtează în sfirşit şi comandoul îşi poate continua 
înaintarea. Stirling, care are darul de-a fi perfect tăcut în 
timpul deplasărilorsale, profită să-i spună cu amabilitate lui 
Secekings că merge ca un buldozer. 

Primul hangar pe care îl deschid — blestemind zgomotul 
făcut de uşa rulantă - este vizibil destinat depozitării de 
material. După ce pun un număr adecvat de bombe, trec la 
următorul, care se arată a fi un atelier uriaş, în mijlocul 
căruia tronează un „Junker 52” pe jumătate desfăcut. Totul 
este bun pentru sabotaj, ceea ce şi fac pe loc. Dar cel mai 
interesant se arată a fi al treilea şi ultimul hangar, în care 
Stirling descoperă alte două avioane „Junker” în perfectă 
stare, şi vreo patruzeci de motoare de avion în lăzi Aşezarea 
bombelor le ia ceva timp şi comandoul e întrerupt cîteva 
momente de un zgomot de cizme venit din exterior: 
schimbarea gărzii. Apoi, o santinelă care îşi făcea rondul 
pătrunde în hangar. Cei trei britanici s-au ascuns în spatele 
lăzilor şi neamțul iese fără să fi văzut ceva. Stirling şi cei doi 
tovarăşi ai săi îşi termină treaba — impresionantă, dacă ne 
gîndim că au mai plasat bombe şi pe singurele două avioane 
staționînd pe pistă, două „Messerschmidt 110”. 

Dar Stirling, mereu grijuliu să plece glorios, se îndreaptă 
spre postul de pază, unde sînt instalaţi cei vreo douăzeci de 
membri ai gărzii împreună cu ofițerul ce-i comandă. Stirling 
dezamorsează o grenadă, deschide brusc uşa şi-şi aruncă 
proiectilul spre un ofițer strigind: 

— Ţine, prinde ! 

— Nein!* urlă celălalt, îngrozit. 

— Ja ! Ja !* spune Stirling închizînd uşa. 

„Ce-i mai rău - va povesti mai tirziu Seekings- e că într- 
adevăr cred că a prins-o”. 

În momentul în care cei trei bărbați încep să fugă, 
explodează primele bombe. Hangarele iau foc. Unul din 
avioanele „Messerschmidt* de pe pistă se dislocă cu totul. Iar 
toate instalațiile aerodromului par să se dezintegreze dintr-o 
dată. 


Sosind la aerodromul de la Berka împreună cu Lilley, 
Warburton şi Storey „Paddy” Mayne este pradă aceloraşi 


* Nu (germ.). 
* Da ! Da ! (germ.). 

necazuri întilnite de Stirling: RAF soseşte să bombardeze. 
Mai mult, aerodromul este înțesat de santinele, iar una 
deschide focul asupra lui Lilley în clipa în care se pregătea să 
aşeze o bombă pe primul avion. Lilley se trinteşte la pămînt 
şi Mayne aruncă o grenadă care îl atinge pe german în plină 
față. Ceilalți soldaţi care păzesc aerodromul încep să tragă 
din toate părțile. Mayne şi oamenii săi ripostează şi reuşesc 
să se replieze, nu înainte de a fi lăsat o bomba pe un mare 
rezervor de carburant. 

În acelaşi timp, pe celălalt aerodrom de la Berka, la patru 
kilometri depărtare, francezii aspirantului Zirnheld reuşesc 
să distrugă unsprezece avioane şi să lovească grav 
detaşamentul de pază. La Barce, Jacquier aruncă în aer 
rezervoarele de carburant. 

Marşul de întoarcere spre creasta care domină cîmpia de 
la Benghazi, unde aşteaptă convoiul LRDG, va fi anevoios. 
După aceste raiduri în „rafală”, toate patrulele germane sînt 
pe picior de război. Grupul lui Mayne este constrîns să se 
risipească, pentru a scăpa de ele. Astfel, Lilley, singur, este 
interpelat de un soldat italian care îl ameninţă cu puşca şi 
ţine să-l facă prizonier. Lilley nu-i de acord. Îi smulge puşca 
şi îl sugrumă înainte să-şi continue drumul. În cele din 
urmă, toți ajung la locul de întîlnire cu LRDG. 

Dar pentru oameni ca Stirling şi Mayne, locul de întilnire 
nu vrea să însemne loc de repaus. Cu atît mai mult cu cît 
Stirling este foarte mîndru că şi-a luat revanşa asupra 
adjunctului său. 

— De data asta focul de artificii e al meu, spune el cu 
răutate. 

— Cite hangare ? întreabă Mayne. 

— Toate. Vrei să vezi ? 

— De ce nu ? Dacă am putea face rost de o maşină să ne 
ducem să ne plimbăm pe drumul spre Benghazi, mi-ar plăcea 
să inspectez ce aţi făcut. Apoi, poate am găsi ceva cu care să 
ne ocupăm pe drum. Mă simt cam frustrat în seara asta... 

Celebrul său „Ford” fiind indisponibil, Stirling trebuie să 
împrumute, dacă vrea să se plimbe, unul din vehiculele 
LRDG şi să negocieze pentru aceasta cu Robin Gurdon, care 

comandă convoiul. Acesta acceptă, dar cu o condiţie. 

— Îmi juraţi să-mi aduceţi înapoi camioneta întreagă. 

— Jurăm, fac ceilalți doi, cu cea mai perfectă rea 
credinţă. 

Imediat, Stirling, „Paddy” Mayne, Lilley, Storey şi, 
bineînțeles, Cooper şi Seekings, se îmbarcă la bordul 
vehiculului. Duc cu ei un evreu german din SIG, Karl Kahn, 
care, cu perfecta sa cunoaştere a limbii şi obiceiurilor 
inamicului, trebuie să-i ajute eventual la trecerea barajelor. 

Talentele sale îşi vor găsi curînd întrebuințarea căci, cu 
puțin înainte de aerodromul de la Benina, micul grup 
întilneşte un baraj al germanilor. Sint vreo douăzeci de 
soldați înarmați pînă-n dinţi, unul din ei ţinînd în mînă o 
grenadă gata să fie aruncată asupra vehiculului care ar 
îndrăzni să treacă. 

Kahn se arată admirabil cu prilejul acesta. Prezentindu- 
se drept un luptător din Afrika Korps ce se întoarce de pe 
front, el insultă imediat paznicii, pe care îi numeşte 
„ambuscațţi”, şi îi somează să-i lase drumul liber pentru că n- 
are timp de pierdut cu nişte neisprăviți ca ei. E un moment 
de şovăială printre germani, dar sergentul comandant al 
postului se apropie totuşi de vehicul. Într-o clipă, britanicii 
înțeleg că vor fi identificaţi. Joacă totul pe o carte. În 
penumbră, fiecare îşi scoate revolverul şi îl ține ostentativ. 
Doar sergentul german poate vedea armele, dar a înțeles pe 
loc: dacă dă alarma e un om mort. Cinci, zece secunde se 
scurg astfel, în tensiunea extremă, dar germanul capitulează. 
Livid, cu privirea aţintită asupra revolverului ținut în mînă de 
„Paddy” Mayne, face semn vehiculului să treacă. 

Mayne, aflat la volan, apasă cu toate forțele pe 
accelerator şi camioneta țişneşte spre Benghazi. Acum faptul 
e cert: subofițerul german nu va îndrăzni niciodată să spună 
subordonațţilor săi că a identificat cît se poate de bine 
uniforme britanice, dar n-a mişcat un deget pentru că se 
temea pentru viața sa. Ar risca prea mult. 

La barajul următor, italian, soldaţii SAS iau mai puţine 
precauțţii. Mayne se aruncă de-a dreptul asupra soldaților 
care încearcă să-i bareze drumul, iar Seekings, instalat în 

spate, deschide focul cu mitraliera „Vickers”. Nu mai opresc 
decît să pună bombe la un rezervor de carburant, o stație de 
pompare şi un parc auto plin cu autocamioane. Mayne 
„frustratul” pare neobosit: se răzbună. Orice soldat care 
apare e îndată „aprins”. Este mitraliat în trecere un 
campament instalat alături de drum, pe care îl părăsesc 
imediat, scurtind peste cîmp în direcţia locului de întîlnire. 
Un vehicul al germanilor încearcă să-i urmărească dar 
pasagerii camionetei îi țin la distanţă cu tiruri regulate de 
mitralieră. În cele din urmă, Mayne, care conduce „în genul 
lui Stirling”, se descotoroseşte de el. 

Totul pare calm, în afara zdruncinăturilor vehiculului 
care înaintează pe terenul accidentat cînd, brusc, Lilley şi 
Seekings strigă împreună: 

— Toată lumea jos, repede ! S-a aprins un detonator ! 

Pasagerii camionetei n-aşteaptă să li se repete. Sar cu 
toții. La timp. Un detonator s-a aprins accidental în mijlocul 
masei de explozibili pe care încă le transportă vehiculul, ce se 
sfărimă pur şi simplu în bucăţi. 

Exploziei camionetei îi urmează o alta: a risului. Stirling, 
îndoit de la briu, nu mai reuşeşte să se îndrepte, iar Paddy” 
Mayne urlă cuprins de ilaritate. 

— Şi i-am promis lui Robin că i-o vom aduce inapoi 
întreagă ! spune primul printre sughițuri de rîs. 

Subordonaţii lor, ţinîndu-se de burtă cu amindouă 
mîinile, nu rid mai puţin. Cu excepţia lui Kahn care, cu un 
aer glacial, spune: 

— Nu văd deloc ce e de ris în povestea asta. 

Ceilalți nu sînt însă în stare să-i explice. 

Drumul îl continuă pe jos. Pînă la o tabără a senoussilor 
care, în continuare dornici să facă rău italienilor, îi primesc 
cu cea mai mare prietenie; în timp ce femeile stau de pază să 
repereze eventualele patrule inamice, bărbaţii se duc să-l 
caute pe Robin Gurdon şi grupul său. Slavă Domnului, 
Gurdon se abține să facă vreo aluzie la o anume promisiune 
nesăbuită făcută de domnii Stirling şi Mayne. Zirnheld şi 
grupul său ajung şi ei la locul de întîlnire şi toată lumea se 
poate întoarce la Siwa. 

Trece un timp pînă să se afle rezultatul raidului executat 
de Bergé şi Jellicoe în Creta. Acesta din urmă este singurul 
care se întoarce, împreună cu interpretul grec Costi. 
Comandoul, debarcat de submarinul Triton, a reuşit să 
distrugă 21 de avioane pe aerodromul Heraklion, unde se 
găseau 60 de avioane „Junkers 52”, şi să se retragă spre sat, 
dar acolo, trădați de un țăran, au fost atacați de importante 
forțe germane. Cu toată rezistența eroică, Berge şi doi din 
oamenii săi au fost făcuți prizonieri. Tînărul - foarte tînăr, 
deoarece se va descoperi că, deşi pretinsese că are 18 ani, 
abia împlinise 16 - paraşutist Leostic a fost ucis, Jellicoe şi 
Consti au scăpat de capcană doar pentru că se duseseră pe 
plajă să pregătească reîmbarcarea. 

În timpul acesta, convoiul a încercat să treacă spre 
Malta, dar din şaptesprezece nave doar două au ajuns la 
destinaţie. Însă garnizoana din Malta va continua să reziste 
pînă la capăt. 

Între timp, marea ofensivă a lui Rommel, pe care 
Auchinleck credea că a oprit-o la Gazala, s-a reluat cu o forță 
şi o amploare fără precedent. La 12 iunie, chiar în ziua în 
care comandourile lui Stirling revin la baza lor de la Siwa, 
germanii cuceresc Tobruk, oraş care fusese în lunile grele din 
1940-41 însuşi simbolul rezistenţei britanice. Cîteva zile mai 
tîrziu ei pătrund în teritoriul egiptean în sectorul defileului de 
la Halfaya şi îşi continuă înaintarea fulger către Mersa- 
Matruh care cade la 29 iunie. La 1 iulie, germanii ajung la El 
Alamein. 

La statui major britanic din Cairo se instalează haosul. 
Niciodată situația n-a părut atît de întunecată, iar cei mai 
pesimişti puteau crede că Egiptul întreg va fi pierdut în scurt 
timp. Statul major a început chiar să-şi ardă masiv arhivele, 
operațiune numită în bătaie de joc de soldații Armatei a VIII- 

a „Miercurea Cenuşii”, deoarece o întreagă parte a oraşului a 
fost acoperită în acea zi de cenuşă fină de hîrtie. RAF îşi 
retrage deja bazele sale de bombardiere în Palestina, Royal 
Navy * îşi goleşte baza de la Alexandria şi numeroase poziţii 
din interiorul țării sînt evacuate în vederea unei reorganizări 
a dispozitivului. Este cazul oazei Siwa, care va fi curind 
ocupată de „cămăşile negre”” trimise de la Roma în vederea 
marii parade ce urma să marcheze intrarea trupelor Axei în 
Cairo — intrare presupusă de italieni ca iminentă. LRDG 
trebuie să-şi transfere baza sa la Koufra. 

Dar Churchill a lansat din Londra ordinul de a apăra 
Egiptul cu orice preț, ** chiar şi pe jos, „ca şi cum ar trebui 
să te baţi pentru Kent sau Sussex”. ** 

Exact aşa înțelege mesajul Stirling, care s-a precipitat la 
Cairo imediat după revenirea sa la Benghazi. El propune 
statului major, care nu are nimic altceva de făcut decît să-l 
asculte, o întreagă serie de operații în care îşi va arunca 
aproape în întregime unitatea. 

Stirling profită şi de bunele intenţii cu care este 
întîmpinat pentru a echipa grupul SAS cu noul tip de vehicul 
american intrat în înzestrarea armatei britanice şi pe care l-a 
considerat imediat ideal pentru raiduri: G P (abreviere de la 
„general purpose vehicule”, vehicul cu utilizare generală) ce 
începe să fie numit curent „jeep”. 

Stirling reuşeşte să obțină 14 asemenea maşini uşoare, 
dar incredibil de robuste şi lesne de mînuit1. Jeep-urile sînt 


* Royal Navy - forțele maritime ale Marii Britanii. 

* Trupele fasciste ale lui Mussolini purtau cămăşi negre. 

”* La 30 mai 1942, generalul Auchinleck a luat măsuri pentru 
definitivarea defensivei în zona E-Alamein, lăsînd la conducerea 
operațională a forțelor britanice din Africa de Nord pe şeful său de stat- 
major, generalul T.W. Corbett, el trecînd la comanda Armatei 8 britanice. 
A doua zi, forțele Axei au încercatsă rupă apărarea armatei britanice şi 
să pătrundă în Egipt. Afrika Korps a reuşit să înfringă Brigada 18 
Indiană, ocupind Deir-el-Shein şi creasta Rouveisat. 

"Kent şi Sussex- comitate din sudul Angliei, lingă Canalul Mînecii. 

1 În timpul operaţiilor, unele dintre ele vor ajunge să transporte pînă 
la opt soldați — deşi nu erau prevăzute decît patru locuri —, cu mitraliere, 
muniții şi rezerve de carburant. 

prevăzute de la plecare să poată fi echipate cu mitraliere de 
30 (7,62 mm) americane, care nu sînt încă disponibile în 
acest moment în Egipt. Stirling decide să-şi înarmeze 
vehiculele cu mitraliere „Vickers K”, din care RAF dispunea 
încă de stocuri abundente. Într-adevăr. „Vickers” era la 
origine o mitralieră de avion ce echipa aparatele de vinătoare 
„Gloster Gladiator”, trecute la reformă. 

Înzestrată cu încărcătoare-tambur, mitraliera poate trage 
într-o cadență de 1 200 lovituri pe minut, iar efectele sînt la 
fel de devastatoare pe cît de insuportabil este zgomotul. Poate 
fi folosită atît singură, cît şi în pereche, particularitate de 
care cei din SAS vor trage cel mai mare profit. Jeep-urile lor 
vor avea adesea două perechi de mitraliere, două în față şi 
două în spate, iar uneori o a cincea montată singură pe o 
latură a vehiculului. Ulterior, Stirling va completa 
armamentul acestor maşini cu mitraliere grele americane 
„Browning 50” (12,7 mm). Jeep-urile SAS devin, în orice caz, 
adevărate cuiburi de mitraliere ambulante, capabile să se 
arunce asupra inamicului cu toată viteza şi pe orice fel de 
teren. Au un echipaj de doi sau trei oameni, restul spaţiului 
fiind de obicei destinat armelor, munițiilor şi canistrelor de 
benzină îngrămădite pe locurile din spate şi chiar legate două 
cîte două pe capotă. Aceasta face, în mod evident, vehiculul 
mai vulnerabil la o eventuală lovitură bine ţintită, dar 
sporeşte considerabil raza sa de acțiune. 

Pentru provizii şi materialul de rezervă, Stirling îşi 
procură camioane de trei tone care însoțesc jeep-urile. Unora 
le va fi însă greu să le urmeze şi vor trebui abandonate, 
adesea doar din pricina înnisipării. 


Punerea la punct a unor noi operaţii continuă cu 
înfrigurare la Cairo, deoarece Stirling, dată fiind situaţia, vrea 
să lovească cît mai repede posibil. El a rechiziționat pentru 
pregătirile sale apartamentul liniştit al fratelui său Peter, pe 
care l-a transformat îndată într-un curios amestec de depozit 
de arme, sală de conferinţe, dormitor, centru de tranzit şi 
popotă a ofițerilor. Cîteva fete frumoase aflate în vizită 
vorbesc despre tenis pe canapele, între două mitraliere 

demontate, în timp ce ofițeri aşezaţi pe burtă pe covor 
studiază hărți cu creionulîn mînă. 

Stirling a hotărît să atace în noaptea de 7 spre 8 iulie 
aerodromurile de la Fouka, Baggush şi El-Daba, toate situate 
între El-Alamein şi Mersa-Matruh, adică aproape imediat în 
spatele liniilor inamice, în timp ce grupul comandat de 
locotenenţii War şi Schott şi ghidat de căpitanul Hunter din 
LRDG va încerca să ajungă pînă la Sidi-Barranii dincolo de 
Mersa-Matruh şi nu departe de frontiera Libiei. 

Pentru aceasta a fost organizată o întîlnire în deşert, cu 
concursul celor de la LRDG, în dreptul lui Bir Chalder, la 
vreo 80 kilometri de verticală, spre sud, de Mersa Matruh. 
Cei din SAS, cu 35 vehicule, jeep-uri şi camioane de trei 
tone, pleacă chiar din tabăra lor de la Kabrit, în zona 
canalului Suez, trec prin Cairo şi Alexandria şi, ghidaţi de 
patrula LRDG comandată de prietenul lor Rubin Gurdon, 
coboară în diagonală spre Marea Depresiune de la Qattara şi 
merg cît mai aproape de ea pentru a trece liniile de luptă la 
aproximativ 70 kilometri sud de El-Alamein. După ce au 
continuat să înainteze în lungul Depresiunii, au urcat pe 
verticală spre locul de întîlnire, unde îi aşteaptă un alt convoi 
LRDG comandat de o altă veche cunoştinţă, căpitanul 
Timpson, venit direct de la Qara, la 230 kilometri sud de 
Mersa-Matruh. 

Trecerea liniilor frontului se face fără piedici şi coloana 
ajunge la timp la întîlnire. Timpson, aflat deja acolo, va nota 
în jurnalul său: 

„După-amiaza am văzut apropiindu-se dinspre est un 
enorm nor de praf... Robin era în frunte, cu patrula sa. Apoi 
au sosit vehicul după vehicul, cei din SAS, mai întîi 
sumedenie de jeep-uri, apoi camioanele de trei tone, şi David 
cu faimosul său «blitz-car», caporalul Cooper, mitraliorul de 
care nu se despărțea, alături de el şi caporalul Seekings în 
spate. Mayne, Fraser, Jellicoe, Mather şi Scratchley erau şi ei 
acolo. Rawnsley purta o pijama uşoară de mătase de un bleu 
pur...” 

Seara şefii grupurilor se reunesc într-o conferință şi 
Stirling îşi expune planul, iar a doua zi dimineață toată 


93 


lumea se îndreaptă spre nord. Stirling şi Mayne, care 
acționează împreună cu trei vehicule şi nouă oameni, sînt 
primii care părăsesc grupul, îndreptindu-se spre nord-est. 
Obiectivul lor este aerodromul de la Baggush. În frunte e 
Stirling la volanul „blitz car”-ului, pe care l-a reechipat cu 
patru mitraliere „Vickers K”. Urmează Mayne, la bordul unui 
jeep la fel echipat. Un camion de trei tone încheie grupul. 
Terenul este foarte greu şi vehiculele sînt constriînse la o 
înaintare lentă, îngreunată de pene şi de probleme ale 
radiatoarelor. Le trebuie trei ore şi jumătate pentru a 
străbate treisprezece kilometri şi este aproape ora 23 cînd 
ajung la drumul de coastă, la vreo cincisprezece kilometri de 
obiectivul lor. Cu Stirling tot în frunte, îşi reiau drumul cu 
viteză. La aproximativ 1 500 metri de aerodrom, vehiculele 
părăsesc drumul şi se opresc în apropiere. 

Mayne, împreună cu cinci oameni, se va ocupa de 
avioane. Grupul său se îndepărtează în noapte împreună cu 
încărcătura de bombe, în timp ce Stirling, Cooper şi 
Seekings, după ce au rostogolit stînci pe drum, pentru a-l 
bloca, stau de pază, cu pistolul-mitralieră în mînă. 

În jurul lor, nimic nu mişcă, şi Seekingsîi strigă lui 
Stirling, după un timp 

— E linişte ca la țară, pe aici, sir. 

— Serviciile noastre de informaţii zic însă că „o intensă 
activitate domneşte acum pe drumul de coastă Benghazi — 
Fouka”, rînjeşte şeful. 

— Bieţii de ei ! suspină Seekings. Mă fac să mă gîndesc la 
tipii ăia de la timpul probabil care o zbircesc mereu. 

Linişte sau nu, anxietatea nu va întirzia să cuprindă 
micul grup. La ora unu dimineața nu fusese perceput încă 
nici un semn sonor al activităţii lui „Paddy” Mayne. 
Comandoul va fi fost interceptat de inamic ? Dar la ora unu 
şi zece se aude prima explozie, urmată, la intervale regulate, 
de alte 21. 

Apoi reîncepe aşteptarea. La fel de plină de îngrijorare, 
deoarece Mayne nu se decide să revină. Apare abia o oră mai 
tîrziu, cu aerul furios în timp ce tovarăşii săi se aşteptau să-l 
vadă mai curind jubilînd. 

— Porcăriile astea de bombe nu vor să funcționeze, 
mormăie el. 

Şi începe să explice că existau 40 de avioane pe 
aerodrom, că a reuşit să aşeze bombe pe toate, fără cea mai 
neînsemnată piedică, dar că numai 22 dintre ele au explodat. 
Celelalte aveau defecte. 

— Ai de ce să turbezi cînd laşi 18 avioane în bună stare 
în urma ta, încheie el. 

Dar Stirling nu-i împărtăşeşte descurajarea. O idee 
diabolică s-a născut sub calota sa craniană celtică. Eşecul 
parțial al bombelor îi va permite şi-şi ofere o repetiție 
generală pentru raidul în jeep, aşa cum l-a proiectat el. 

— Dacă am profita pentru a încerca mitralierele ? 
sugerează el cu o voce prea blindă ca să fie şi onestă. 

E genul de propunere pe care nu trebuie să o faci de 
două ori lui „Paddy” Mayne. 

— Bună idee, bună idee, aprobă el. 

— La o adică, adaugă Stirling, sînt mitraliere de la RAF. 
Au fost făcute să tragă în avioane. 

Planul este rapid pus la punct de cei doi complici: în timp 
ce camionul de trei tone va merge să aştepte la trei kilometri 
de aerodrom, „blitz-car”-ul şi jeep-ul, mergînd cu zece metri 
interval între ele, se vor avinta pe aerodrom şi vor deschide 
focul cu toate mitralierele asupra tuturor avioanelor încă 
intacte. 

Cele două vehicule ajung pe aerodrom fără să întilnească 
vreun obstacol. După raidul lui Mayne, toată paza 
aerodromului s-a retras şi nu se aştepta în mod vizibil la un 
al doilea asalt în aceeaşi noapte. „Ford”-ul şi jeep-ul ţişnesc 
înainte. 

— Aveţi grijă să vizați mai întîi rezervoarele. Foc ! le strigă 
Stirling lui Cooper şi Seekings. 

La bordul jeep-ului, Mayne a dat ordine analoage şi cele 
opt mitraliere „Vickers” intră în acțiune simultan cu un 
zgomot îngrozitor. Citeva avioane par să se dezagregheze sub 
rafale şi flăcări se ridică aproape peste tot. Vehiculele celor 
din SAS trec de două ori prin aerodrom, cu toate mitralierele 
trăgînd din plin, înainte de a se îndepărta în trombă, salutate 

de cîteva obuze ale unui tun uşor, pe care servanții acestuia, 
treziți în sfirşit, au reuşit să-l pună în acțiune. După focarele 
de incendiu, vizibile de departe, Stirling şi Mayne vor putea 
determina mai apoi că o duzină din cele optsprezece avioane 
a putut fi distrusă. Tehnica raidului în jeep pare să-şi fi 
demonstrat primele calități. Cu atît mai mult cu cît operaţia a 
durat cu totul doar cinci minute. 

Dar, în dimineața următoare, în timp ce înaintează pe un 
teren foarte accidentat spre locul de întîlnire, cele trei 
vehicule sînt atacate de trei avioane italiene. Mitralierea este 
intensă şi camionul de trei tone este distrus. „Blitz-car”-ul lui 
Stirling trebuie abandonat. Mai rămîne ca unic mijloc de 
transport doar jepp-ul lui „Paddy” Mayne, dar, din fericire, 
nimeni nu a fost rănit. Grupul reuşeşte să ajungă, foarte 
încet, la locul de întîlnire. 

În orele ce urmează celelalte grupuri li se alătură, 
bineînțeles cu excepţia comandoului expediat spre Sidi 
Barrani. Aerodromul de la Fouka a fost atacat de două 
grupuri separate conduse de Jordan şi francezii săi şi de Bill 
Fraser şi oamenii săi. Francezii au ajuns primii şi au reuşit 
să distrugă opt avioane „Messerschmidt” înainte ca alarma să 
fie dată şi ca toată lumea de pe aerodrom să înceapă să 
tragă. Exact atunci grupul lui Fraser se strecura pe sub 
sîrma ghimpată, la cealaltă extremitate a aerodromului. În 
dezordinea înconjurătoare, Fraser a reuşit să mai distrugă 
alte şase avioane 

În acest timp, Robin Gurdon hotărise „să exerseze” puţin 
şi, împreună cu patrula sa, distrusese vreo treizeci de 
vehicule dintr-un parc auto după ce atacase o popotă a 
inamicului cu grenadele. 

Jellicoe şi Zirnheld au avut mai puţin noroc. Grupurile 
lor n-au reuşit să pătrundă pe aerodromul de la El-Daba şi 
au trebuit să se mulțumească cu distrugerea a trei camioane 
întilnite pe drum şi cu capturarea unui subofițer german şi a 
doi şoferi pe care i-au adus la locul de întîlnire. Sosind toată 
lumea, acesta a fost părăsit către orele 3 dimineața, la 10 
iulie 1942. 

XIV 


Dar cei din SAS n-au plecat la drum să se întoarcă la 
bazele lor din spate. Aflînd de la prizonierii germani că, 
contrar informaţiilor statului major, aerodromul de la El- 
Daba, pe care n-au reuşit să pătrundă Jellicoe şi Zirnheld, 
este considerat vital de către inamic, Stirling, care, la 
plecarea de la Kabrit, şi-a asigurat grupul cu o autonomie de 
aproximativ trei săptămîni în alimente, muniții şi carburant, 
hotărăşte să treacă din nou la atac în noaptea de 12 spre 13 
iulie. 

Trei comandouri sub conducerea lui Mayne, Fraser şi 
Jordan întreprind un nou raid la Fouka, unde distrug 
douăzeci şi două de avioane. În acest timp, alte două grupuri, 
comandate de Jellicoe şi de locotenentul francez Martin — 
care va fi ucis în Bretania în rîndurile SAS, în 1944 — trebuie 
să atace El-Daba. 

Din nou, şansa nu e de partea lor. Cele două grupuri sînt 
atacate separat de aviația inamică pe cînd se îndreaptă spre 
obiectivul lor. Comandoul lui Jellicoe pierde două din cele 
trei jeep-uri ale sale şi trebuie să se înghesuie cu toții în 
ultimul vehicul pentru a ajunge la locul de întilnire, fără să fi 
putut intra în acțiune. 

Pentru grupul lui Martin, situaţia este şi mai rea. Grupul, 
ghidat de patrula lui Robin Gurdon pe drumul cu coastă ce 
duce de la Fouka la El-Daba, este reperat, la vreo zece 
kilometri de obiectiv, cu puţin înainte de căderea nopții, de 
trei avioane de vinătoare italiene, de tipul „Macchi”, care, 
mitraliind, se aruncă în picaj asupra lor. Gurdon este rănit 
mortal cînd încearcă să riposteze. Îşi va da sufletul cîteva ore 
mai tîrziu, „fără să-şi fi pierdut cunoştinţa şi continuînd să 
dea ordine pînă în ultima clipă”. Era cea din urmă misiune a 
sa în cadrul LRDG, deoarece acceptase să devină adjunctul 
direct a lui Stirling, sedus de curajul acestuia şi de calitățile 
sale de comandant, în fruntea SAS. După moartea lui Jock 
Lewes, moartea sa va fi o lovitură dură pentru şeful 

„Detaşamentului L”. 


Lăsînd vreo treizeci de oameni ascunşi în grote, în 
apropierea locului de întîlnire, Stirling decide să se întoarcă 
la Cairo cu două grupuri: unul alcătuit din trei jeep-uri şi 
condus de el însuşi, şi altul comandat de „Paddy” Mayne 
alcătuit din opt camioane goale; scopul este căutarea de 
întăriri şi provizii în vederea unor noi operaţii în spatele 
liniilor inamice. 

Drumul pe care cei din SAS l-au urmat la trecerea liniilor 
frontului, cînd au mers în lungul depresiunii Qattara, este 
acum impracticabil: potrivit informaţiilor primite prin radio, 
germanii hotăriseră să-l închidă. Trebuie deci să taie de-a 
dreptul prin depresiune, cu toate inconvenientele şi pericolele 
pe care aceasta le prezintă. E vorba, în fapt, de a străbate un 
uriaş chott * de vreo două sute douăzeci de kilometri lungime 
în care ruperea crustei de sare sub greutatea vehiculului 
înseamnă înnisiparea certă şi moartea probabilă. La prima 
vedere, depresiunea Qattara pare impracticabilă şi a fost 
multă vreme temută de călătorii europeni. Totuşi, două piste 
posibile au fost descoperite şi oamenii din LRDG i le-au 
indicat lui Stirling. 

Căpitanii Holliman şi Timpson le încercaseră chiar 
personal, cu convoaie întregi pe care reuşiseră să le treacă 
fără pierderi, dar una din piste fusese atît de slăbită de 
această trecere, încît era de acum încolo considerată 
periculoasă. Mayne hotărăşte să pornească pe cealaltă, mai 
lungă, dar socotită aproape sigură, cu condiția să se conducă 
cu precauție. Stirling însă, netemîndu-se de nimic, vrea să 
plece pe primul drum, mai rapid. El are încredere în jeep- 
urile sale uşoare şi este sigur că acestea vor trece acolo unde 
vehiculele LRDG n-au reuşit să înainteze fără să se 
înnisipeze. Acest calcul temerar era exact: jeep-urile trec, iar 
Stirling şi Jellicoe ajung la Cairo într-un timp record — 
ţinîndu-se cont, se înțelege, de împrejurări. 

Lui Mayne, cu camioanele sale, îi este mult mai greu. Mai 


* Lac sărat secat (arabă). 

întîi, la scurt timp de la plecare şi înainte să fi ajuns în 
depresiune, este atacat de aviația inamică, iar aceasta îi 
distruge un vehicul. Apoi, porneşte pe drumul socotit „bun”, 
dar trebuie să înainteze extrem de încet, prudent şi să facă 
halte frecvente. Îşi va atinge totuşi obiectivul fără alte 
pierderi. 


La sosirea la Cairo, Stirling trebuie să negocieze din nou 
cu statul-major pentru a obține proviziile şi materialul nou 
de care are nevoie — mai ales jeep-uri. Dar, din fericire pentru 
el, reputația sa n-a încetat să sporească pe lingă 
comandament — mai ales după ce germanii înşişi îi 
menţionează numele în comunicatele lor. Numele şi porecla 
ce vor forma de acum înainte pereche: „Maiorul fantomă”. 

Deci, cu douăzeci de jeep-uri noi, echipate cu mitraliere 
„Vickers”, şi mai multe camioane de trei tone, el se poate 
alătura, opt zile mai tirziu, soldaţilor lăsați în refugiul din 
deşert. Era şi timpul, căci pentru grupul acesta zilele încep 
să fie prea lungi. Proviziile scad şi, oricum, condiţiile de 
existență ale tuturor s-au arătat din ce în ce mai greu de 
suportat. 

Instalati în grupuri în mai multe grote în care suferă 
alternativ rigorile căldurii diurne şi ale frigului nocturn, 
hărțuiţi de roiuri de muşte deosebit de tenace, oamenii se 
străduie să-şi omoare cum pot timpul, dormind cît mai mult 
posibil — dar nu se poate dormi la nesfirşit — pălăvrăgind, 
cîntînd în cor sau citind şi recitind cele cîteva cărți pe care le 
au cu ei- şi îndeosebi Cei şapte stilpi ai înţelepciunii de T.E. 
Lawrence”, o alegere ce pare cam stranie pentru evadare şi 
dezrădăcinare. Temindu-să nu fie reperațţi de aviația 
inamicului, nu ies din paşteri decît pentru unele misiuni 
rapide de recunoaştere. 

Sosirea lui Stirling este, de aceea, salutată ca o eliberare. 
În afara faptului că şeful aduce ceai, alcool, tutun, conserve 


* Thomas Edward Lawrence (1888-1935), ofiţer şi scriitor britanic, 
născut în Ţara Galilor, agent britanic în țările arabe din Orientul 
Apropiat, a căror revoltă a animat-oîn 1916-1918. Este autorul unei 
cărți care a înconjurat lumea — Cei şapte stilpi ai înțelepciunii (1926). 

şi, o, ce lux suprem, apă de colonie, întoarcerea sa înseamnă 
că îşi vor putea dezmorțţi în sfirşit picioarele. 

Privire asupra lucrurilor ce se arată exactă: cu Stirling n- 
au fost niciodată dezamăgiți din acest punct de vedere. 
Acesta soseşte de la Cairo cu un proiect de operaţie ce îi este 
deosebit de drag, întrucît este vorba, pur şi simplu, de primul 
raid de mare anvergură cu jeep-uri înarmate. 


Obiectivul pe care l-a ales este aerodromul de la Sidi- 
Haneish, în sectorul Fouka, care este considerat de serviciile 
de informaţii drept o bază esenţială de transport aerian 
pentru forțele germane. 

Stirling are în vedere să atace cu optsprezece jeep-uri 
potrivit unui dispozitiv pe care l-a pus deja la punct la Cairo 
şi pe care îl va experimenta încă în noaptea reîntoarcerii sale 
în deşert. După ce au călătorit în coloană normală pînă în 
apropierea obiectivului, jeep-urile trebuie să se aşeze la 
sosirea aici în linie, în lungul aerodromului, şi să deschidă 
focul, toate deodată, cu gloanţa trasoare, pentru a-l 
înspăiminta pe inamic şi a-l ţintui momentan la sol. Stirling 
mizează mult pe această intrare în scenă de genul 
„apocalipsul pe rotile”. 

Apoi, la semnalul dat prin lansarea unei rachete verzi, 
vehiculele trebuie să intre în formația definitivă de atac, pe 
două coloane regulate şi paralele de cîte şapte jeep-uri 
fiecare, avind în centrul lor şi uşor în față pe cel al lui Stirling 
încadrat de alte două vehicule ceva mai retrase, iar în spatele 
acestor trei elemente din frunte, în mijlocul celor două 
coloane, jeep-ul navigatorului Mike Sadler. 

Odată adoptată această formaţie, cele optsprezece 
vehicule trebuie să-şi înceapă „treaba serioasă”. Adică să 
pătrundă în viteză pe aerodrom şi să treacă printre şirurile 
de avioane deschizind focul cu toate mitralierele: cîte patru 
„Vickers K” de vehicul, repartizate în două perechi. Fiecare 
din cele două coloane trebuie, se înțelege, să execute foc 
lateral spre exteriorul formaţiei, iar cele trei vehicule din față 
să tragă înainte, pentru a-i neutraliza, de e posibil, pe 
apărătorii aerodromului. Deci un adevărat „arici de foc” 

trebuie să circule pe aerodrom distrugind totul în trecerea sa, 
datorită acțiunii simultane a şaizeci şi opt de mitraliere 
„Vickers”, ale căror efecte devastatoare sînt deja bine 
cunoscute. 

Se înţelege că această tehnică de atac presupune din 
partea şoferilor şi trăgătorilor o anume parte de acrobație — şi 
un sînge rece în stare să reziste la orice. Intervalele de luptă 
prevăzute între vehicule nu sînt decît de cinci metri şi, la 
bordul fiecărui jeep, şoferul trebuie să continue să conducă 
cu două perechi de mitraliere ce trag concomitent, una 
alături de el, cealaltă în spatele său. Mai trebuie ca trăgătorii 
să nu „aprindă” din greşeală un jeep propriu ieşit pentru o 
clipă din formaţie — şi să nu-şi ucidă şoferul. Orice mişcare 
greşită a unora sau altora poate fi fatală. 

— Cum mă găseam în poziție de şofer la capătul coloanei 
din stinga, povesteşte unul din cei interesaţi, Carol Mather, 
perechea din fața mea trăgea lateral prin fața mea, iar 
perechea din spate exact din coadă. Era important, de aceea, 
să rămiîi foarte liniştit pe scaunul tău, să nu te apleci nici în 
față, nici în spate. 

„Important”, într-un asemenea caz, este, fără nici o 
îndoială un „understatement” (adevăr spus doar pe 
jumătate). 

Stirling organizează deci, îndată ce cade noaptea, o 
repetiție generală în deşert. Repetiţie ce se desfăşoară 
excepțional de bine, poate şi datorită explicaţiilor detaliate pe 
care le-a dat oamenilor săi, cu planuri şi crochiuri la 
îndemiînă. Toată lumea reuşeşte să se aşeze la locul ei la 
semnalul dat şi nimeni nu trage asupra celuilalt. Maestrul 
acestui balet este mulțumit de elevii săi. Cu atit mai mult cu 
cît cortina se va ridica de-a binelea a doua zi, 26 iulie, pe 
înserate. 

Atacul este prevăzut pentru 27 iulie, la ora 1, pentru a 
beneficia pe deplin de luna plină, dar Sidi-Haneish găsindu- 
se la vreo şaizeci şi cinci de kilometri nord-vest de Bir- 
Chalder şi de refugiu, cortegiul se pune în mişcare încă de la 
căderea nopții, pe 26, ghidat de Mike Sadler, concentrat cât 
se poate asupra conducerii uneori dificile. Tot atît de dificilă 

pe cît terenul aspru, care provoacă mai multe opriri şi o 
mulțime de pene. 

Apoi brusc, după patru ore şi jumătate de parcurs adesea 
în stare să-i învingă şi pe cei mai tenaci, Sadler dă semnalul 
de oprire. 

— Am ajuns, îi spune el lui Stirling. Dacă sînt exacte 
calculele mele, aerodromul trebuie să fie în fața noastră la 
aproximativ un kilometru şi jumătate. 

Aparent, peisajul haotic nu s-a schimbat şi nu poate fi 
perceput nici un semn de activitate. Dar Mike Sadler nu-i 
omul să se avinte uşuratic. Stirling îşi desfăşoară deci cele 
optsprezece jeep-uri în linie şi dă ordinul de înaintare. Drept 
în fața sa. S-ar crede că o vorbă de transpunerea 
monstruoasă a şarjelor de cavalerie de altădată. Sforțindu-se 
să mențină alinierea cu toate asperităţile terenului, jeep-urile 
înaintează clătinîndu-se şi zgilțiindu-se. 

Deodată, în spatele unei ondulaţii a terenului, dau de o 
iluminație puternică. Acolo este aerodromul, şi se pare că 
toate proiectoarele au fost aprinse, scăldind într-o lumină 
violentă pista pe care se disting formele avioanelor. Într- 
adevăr, multe avioane. 

În faţa acestei orgii neobişnuite de lumină, Stirling se 
întreabă o clipă dacă inamicul nu-i aşteaptă, dar adevărata 
explicație apare foarte repede: un bombardier este pe cale să 
aterizeze 

Linia jeep-urilor înarmate îşi reia înaintarea, se aliniază 
pe marginea aerodromului şi, la semnal, deschide focul într- 
un vacarm infernal. Jeep-urile tresaltă în timp ce toate patru 
mitralierele trag deodată, iar gloanţele trasoare desenează 
deasupra pistei arabescuri luminoase ce par să se 
încrucişeze. Încă de la primele rafale, proiectoarele din față s- 
au stins, dar aerodromul continuă să fie luminat, atît de luna 
plină, cât şi de tirurile mitralierelor care trag toate într-o 
cadență de 1 200 lovituri pe minut. Pe pistă se disting acum 
cit se poate de clar şirurile de avioane de toate tipurile: 
„Junkers”, „Stukas”, „Messerschmidt”, „Heinkel!”. 

Ridicîndu-se în picioare în jeep-ul său şi ținînd volanul, 
cu Cooper şi Seekings ca mitraliori, Stirling îşi învirte 

deasupra capului pistolul „Very”. Cu un pocnet surd, țişneşte 
o rachetă verde: schimbare de formație ! Jeepurile se aşază 
imediat în coloană dublă şi se avintă pe aerodrom. Cele 
şaizeci şi opt de mitraliere continuă să tragă fără întrerupere 
şi, foarte curînd, ravagiile produse sînt îngrozitoare. Sub 
rafalele ce le străpung în tăcere, avioanele iau foc şi se 
dislocă. Unele dintre ele par să se dezagregheze complet. 
Rezervoarele explodează. Pe pistă, pe lingă zgomotul care 
sparge timpanele, căldura a devenit de nesuportat. Unii din 
oamenii lui Stirling vor constata pe urmă că au sprincenele 
arse. Cît a durat acest circuit ucigaş ? Nimeni, pentru 
moment, n-ar putea spune. 

Reacţia survine din faţă. Între două rafale, se aude 
deodată un mortier şi un obuz explodează între cele două 
coloane de jeep-uri. Apoi intră în acțiune un tun „Breda” de 
20 mm, una din armele cele mai de temut fabricate de 
italieni. 

— Fă-l să tacă, îi strigă Sandy Scratchley mitraliorului 
său din față. 

Nici un răspuns. Ridicînd o mînă de pe volan, Scratchley 
atinge umărul mitraliorului care alunecă uşor în față, cu 
fruntea pe cele două încărcătoare circulare ale armelor sale. 
A fost omorît pe loc de o schijă de mortier. 

Steve Hastings crede pentru o clipă că i-a sosit ceasul. 
Un şoc îi scutură jeep-ul şi el e orbit de un lichid cald care îi 
acoperă fața. Dar, de fapt, el şi mitraliorul său din față au 
fost doar acoperiţi de ulei. În mod miraculos, jeep-ul 
continuă să meargă. Vor trebui totuşi să-l abandoneze, la 
sfirşitul operaţiei, după ce l-au sabotat, şi transformat în 
capcană. 

Cîteva clipe mai apoi este atins şi jeep-ul lui Stirling. Nici 
unul din cei trei ocupanțţi nu este rănit, dar vehiculul este 
scos din funcțiune. Cele două coloane se opresc imediat. 

— Faceţi să tacă „Breda” ! strigă Stirling urcînd în alt 
jeep. Concentraţi-vă focul pe el şi faceți-l să tacă ! 

Tunul este în sfîrşit neutralizat. În clipa aceasta, Stirling 
cere ca motoarele tuturor vehiculelor să fie oprite pentru a-şi 
putea completa, foarte calm, instrucţiunile, în vederea unei a 

doua treceri menite să încheie treaba. Se pleacă din nou şi, 
după liniştea stranie ce se abătuse brusc peste aerodrom, 
dezlănțuirea reîncepe. Un întreg grup de avioane „Junkers 
52” este distrus — ultimul dintre ele de Paddy” Mayne care, 
dus fără îndoială de vechile sale obiceiuri, îşi părăseşte jeep- 
ul şi aleargă să pună o bombă. 

Vor afla mai tirziu că cincisprezece avioane au fost 
distruse în cursul acestui raid şi o duzină grav avariate. În 
ce-i priveşte, cei din SAS au avut trei jeep-uri distruse şi alte 
şase avariate. N-au avut decît un ucis — mitraliorul lui Sandy 
Scratchley — chiar în timpul raidului, dar un altul va muri pe 
drumul de întoarcere: aspirantul francez Zirnheld care făcea 
echipă cu compatriotul său Martin, va fi rănit mortal în 
timpul unui atac în plin deşert al avioanelor „Stukas” şi va 
sucomba pe loc. 

Regrupîndu-se şi stabilindu-şi planurile cît se poate de 
repede, la oarecare distanță de aerodromul pe care l-au 
devastat, Stirling şi oamenii săi se împart în grupuri de două 
pînă la patru jeep-uri, fiecare trebuind să ajungă separat la 
locul de întîlnire, conducînd noaptea şi ascunzîndu-se ziua, 
conform metodei lor obişnuite. Celor mai multe grupuri le 
trebuie cam două zile să ajungă la grotele familiare de-acum. 
Cu toate neîntreruptele patrule aeriene şi terestre trimise de 
germani în urma raidului pe aerodrom, n-au fost atacate 
decît cele două jeep-uri ale lui Martin şi Zirnheld. 

Cei doi morţi înregistraţi în operație au fost îngropați pe 
drum. Pentru mitraliorul lui Scratchley aceasta s-a petrecut 
la prima haltă a grupului de patru jeep-uri conduse de 
Stirling, Jellicoe, Hastings şi Scratchley. Doi bărbați au săpat 
cu discreție groapa, în timp ce camarazii lor încălzeau apa 
pentru ceai. Şi-au dat seama atunci că nimeni n-avea vreo 
Biblie să citească vreun verset şi, ofițeri şi soldați, s-au 
mulțumit să păstreze un minut de tăcere în jurul gropii 
pentru care aranjaseră şi o cruce dintr-un baston şi o 
scîndură smulsă dintr-o ladă pentru conserve. Martin a făcut 
la fel pentru Zirnheld, bătînd în cuie două scîndurele şi 
scriind deasupra numele şi gradul camaradului său cu 
menţiunea: „Mort pentru Franța”. 

În timp ce grosul forțelor lui Stirling ataca Sidi-Haneish 
în jeep-uri, un detaşament SAS şi LRDG comandat de 
locotenentul Wilder organiza un raid „clasic” pe aerodromul 
de la Baggush şi distrugea cincisprezece avioane. A doua zi, 
ciocnindu-se cu forțe terestre germane care se deplasau în 
camioane, acest detaşament reuşea să distrugă patru 
vehicule ale inamicului şi să-i pună pe ceilalți pe fugă. Dar 
aventura lor cea mai ciudată va urma ceva mai tirziu, cînd 
un mic avion german „Fiesler Storch” a aterizat chiar sub 
nasul lor. Din el au ieşit doi bărbaţi care au început să 
inspecteze cu un aer grav împrejurimile fără să-i zărească pe 
britanici, instalați la mai puţin de o sută de metri. Aceştia au 
deschis focul asupra avionului, pe care l-au scos din uz şi 
abia în clipa aceasta cei doi „vizitatori”, vizibil consternațţi, 
ridică braţele strigînd: 

— Nu trageţi ! Nu trageţi ! 

Unul din ei agita o brasardă cu crucea roşie. Era într- 
adevăr vorba de un medic militar german, baronul von 
Lutteroti, venit să examineze ținutul în compania unuia din 
piloții personali ai lui Rommel. Amîndoi au fost făcuți 
prizonieri şi duşi la refugiu, unde au fost daţi în paza dr. 
Malcolm Pleydell, medicul SAS, şi sergentului Bennett. Au 
urmat un schimb de amabilități şi discuții mondene, dar 
toate acestea nu i-au împiedicat pe cei doi germani, pe care 
nimeni nu se sinchisea să-i supravegheze mai îndeaproape, 
să evadeze după cîteva zile. O anume dezinvoltură în modul 
de a-şi păzi prizonierii a fost, de altfel, cum remarcă şi Philip 
Warner, unul din reproşurile făcute în general 
detaşamentului SAS, cel puţin în această perioadă. 


Una din primele griji ale lui Stirling, cînd toată lumea s-a 
întors la adăpost, este să-şi schimbe refugiul. Urmele lăsate 
de plecările şi venirile vehiculelor sînt atît de profunde încât 
riscă să aducă acolo patrulele motorizate germane. Refugiul 
este de aceea transferat în alte grote, la vreo cincizeci de 
kilometri mai departe. 

După ce a luat această precauţie elementară, Stirling 

organizează o întrunire generală în care critică în toată 
regula operaţia abia încheiată. Aceasta poate apărea ca o 
reuşită foarte strălucită, dar, pentru Stirling, numeroase 
detalii lasă încă de dorit, şi nu ascunde asta oamenilor săi. 
După el, tirurile au fost prea dezordonate, prost ţintite şi 
excesive: mai multe echipaje şi-au epuizat complet muniţiile, 
ceea ce pare o gravă greşeală, pentru că trebuie să prevezi şi 
„accidente de parcurs” pe drumul de întoarcere. În plus, 
citeva vehicule n-au reuşit să-şi menţină alinierea în tot 
timpul operației. Trebuie cu orice preț să acționeze mai bine 
în viitor. 

Stirling se arată cu atît mai înverşunat în criticile sale cu 
cît unii din oamenii săi sînt cît pe ce să le găsească nedrepte, 
acum cînd văd că raidul în jeep-uri înarmate se va substitui 
vechilor metode de acțiune. El doreşte să atingă cît mai 
repede posibil un fel de perfecțiune în acest gen de exercițiu. 

Stirling s-a implantat acum aproape permanent în 
spatele liniilor inamice pentru că, înaintea plecării din Cairo, 
a aranjat ca RAF să-i paraşuteze în apropierea refugiului 
proviziile, munițiile şi materialul. Totul este cît se poate de 
bine. Se vor putea „amuza” şi vor putea organiza o hărţuire 
sistematică a forțelor din spate ale lui Afrika Korps, fără să 
mai străbată, ca în operaţiile precedente, nesfirşite trasee. 

Dar un mesaj al statului-major pune brusc capăt acestor 
proiecte seducătoare: Stirling trebuie să-şi ducă de urgență 
detaşamentul la Kabrit, în vederea unei operaţii importante. 

— Ce operaţie ? strigă Stirling, furios. Ca şi cum idioții 
ăştia din statul-major ar şti ce-i aia o operație ? 

Dar nu poate face altfel decât să se supună. 


XV 


Stirling are dreptate să nu aibă încredere şi, îndată ce 
statul-major îi dezvăluie planurile, neîncrederea aceasta se 
transformă într-o aversiune declarată şi marcată. El 
consideră că a fost violată, de către comandament, regula 

jocului instaurată încă de la început, prin care i se lăsa lui, 
maiorului Stirling, grija să decidă asupra operaţiilor sale şi să 
le organizeze. Cît despre cea care i se propune, el n-ar fi 
conceput-o niciodată şi nici n-ar fi organizat-o în acest fel. 
Mai mult, ea se înscrie într-un ansamblu cuprinzind 
elemente „străine”, lucru de care şeful SAS are o oroare 
destul de justificată. 

Este vorba pur şi simplu de o serie de raiduri de mare 
anvergură asupra mai multor localitaţi-cheie deţinute de 
inamic în scopul de a „ţine ocupat” Afrika Korps şi de a-l 
împiedica să treacă la ofensivă în timpul verii. 
Comandamentul britanic estimează că nu poate avea în 
vedere să atace înaintea toamnei şi ține să-şi păstreze pînă 
atunci pozițiile. Trebuie, de aceea, să i se dea lui Rommel 
suficiente subiecte de preocupare, încît să nu fie tentat să 
răstoarne din nou situația. 

Pe de altă parte, în această lună august 1942 se va opera 
o remaniere decisivă în comandamentul forțelor britanice din 
Orientul Mijlociu. Churchill a hotărît să-l înlocuiască pe 
Auchinleck cu generalul Alexander” în postul de comandant 
şef, decizie care, cu toate precauţiunile retorice, este 
resimțită drept ceea ce este: o dizgrație, încheind o lungă 
suită de divergențe care au dus la o totală incompatibilitate. 

Auchinleck este un soldat remarcabil şi a desfăşurat, 
după părerea unanimă, o muncă formidabilă în postul său 
de comandant, dar este deosebit de nenorocos în relaţiile sale 
cu lumea politică în general şi cu primul ministru în special. 

Acesta n-a înghițit francheţea aspră a lui Auchinleck care 
n-a ezitat să sublinieze lipsurile armatei sale — mai ales în 
blindate - şi a refuzat, cu tot spiritul său ofensiv recunoscut, 
să se lanseze în unele aventuri. Churchill adoră să facă pe 
comandantul suprem - ceea ce reuşeşte, de altfel, cu un 
talent incontestabil — dar, în ce priveşte Orientul Apropiat şi 
Mijlociu, s-a lovit de multe ori de realismul lui Auchinleck. 
Pînă într-atit încît a ajuns la exasperare, aşa cum se 


* Numirea are loc la 8 august 1942. În aceeaşi zi, generalul 
Auchinleck devine şefal sectorului operațional Irak - Iran. 

surprinde că e adus la exasperare şi de omul însuşi. Un 
simplu dialog ce se desfăşoară în Egipt, cu puţin înaintea 
concedierii „onorabile” a lui Auchinleck, spune mult. 

Cînd generalul declară că, nebînd şi culcîndu-se 
devreme, se simte mereu „în formă sută la sută”, Churchill 
răspunde pe un ton uşor arțăgos: 

— Eu beau coniac toată noaptea şi mă simt în formă 
două sute la sută. 

În acest moment, decizia primului ministru este deja 
luată. El a sosit la Cairo la 3 august 1942, pe un drum ce 
trebuia să-l conducă la Moscova, unde îl va întilni pe Stalin, 
cu planul în buzunar. La început de tot, proiectul constă în a 
desființa comandamentul forțelor britanice din Orientul 
Mijlociu, care acoperea Egiptul, Palestina, Siria, Iran şi Irak, 
pentru a crea un comandament al Orientului Mijlociu, la 
Cairo, încredințat lui Alexander, în timp ce Auchinleck va 
merge la Bagdad să se ocupe numai de Iran şi Irak. 

Bineînţeles, schimbarea nu poate fi acceptată de 
Auchinleck, care se retrage pur şi simplu, cedînd locul lui 
Alexander. Pe acesta îl vrea Churchill în vederea marii 
ofensive prevăzute pentru toamna următoare. Ofensiva 
aceasta va fi victorioasă, dar n-ar fi fost ea astfel şi cu 
Auchinleck în frunte ? 

Acesta ar fi beneficiat, aşa cum au făcut Alexander şi 
Montgomery, de uzura lui Afrika Korps, slăbit de blocada 
mediteraneană şi ratîndu-şi marea ocazie din iunie şi iulie 
1942, la capătul acelei ofensive ce l-a dus pină la El-Alamein, 
gata să amenințe Cairo. 

De fapt, se poate considera că în acest moment Rommel 
este deja virtual bătut şi că Auchinleck este cel care l-a pus 
în această situație. 

În legătură cu acest subiect, unul din apropiații săi, 
generalul Dorman Smith, va scrie în corespondența sa 
personală: „Cu toată judecata complet greşită pe care o avea 


1 Despre această uzură a lui Afrika Korps pot fi consultate pur şi 
simplu memoriile mareşalului Rommel, Războiul fără ură. 

despre Ritchie 1, «Auk» a fost acela care ne-a salvat cu 
adevărat. Britanicii nu şi-au imaginat niciodată abisul ce se 
căsca în fața aliaţilor, în iunie-iulie 1942 şi nu l-au apreciat 
niciodată cum ar fi trebuit pe omul care i-a împiedicat să 
alunece în el. Nimănui nu-i place să creadă că a existat cu 
adevărat o asemenea situaţie”. 

Dar fapt este că, încă de la marea întrunire a statului- 
major pe care Churchill a prezidat-o la 5 august, problema e 
încheiată: fiecare ştie că generalul Alexander, venit din Marea 
Britanie cu primul ministru, îl va înlocui pe Auchinleck. La 
13 august, şi Ritchie va fi înlocuit de la comanda Armatei a 
VIII-a de un nou venit precedat deja de o robustă reputaţie 
de original: generalul Bernard Montgomery." 

În timp ce se desfăşoară această remaniere, punctată de 
şedinţe cu atmosfera încărcată, Stirling cunoaşte alte 
reuniuni unde atmosfera nu-i deloc mai destinsă: cele în 
cursul cărora sînt discutate raidurile hotărîte de statul- 
major. 

Acestea sînt în număr de patru: unul la Benghazi, 
organizat de Stirling şi cei din SAS, un altul la Tobruk - de o 
forță amfibie sub ordinele colonelului Haselden, un al treilea 
pe aerodromul de la Barce — de către LRDG şi ultimul la Jalo 
— de către trupele sudanze. 

Din aceste patru operaţiuni, cea mai importantă atit prin 
natura obiectivului, cît şi prin mijloacele angajate, este cea de 
la Tobruk. Colonelul Haselden trebuie să atace oraşul pe cale 
terestră cu optzeci de oameni din forțele de comando, 
transportaţi de trei camioane, travestiți în prizonieri de război 
şi încadrați de cîțiva evrei germani în uniforme aparținind lui 


1 Desemnarea de către Auchinleck a generalului Ritchie ca şefal 
Armatei a VIII-a fusese aspru criticată de o parte a statului său major, 
care îl considera pe Ritchie „lipsit de maturitate” 

* Sir Bernard Law Montgomery, mareşal britanic (1887-1970), 
comandant al diviziei din Franţa, în 1939-1940, reuşeşte să-şi îmbarce 
divizia după dezastrul de la Dunkerque. În 1942 este numit în fruntea 
Armatei 8 britanice din Egipt, calitate în care îl învinge pe Rommel la El- 
Alamein. Participă la campaniile din Sicilia şi Italia, apoi este chemat la 
Londra, în 1944, şi preia comanda forțelor terestre de debarcare în 
Normandia. Ajunge, în 1946, şefal Statului Major Imperial britanic. 

Afrika Korps şi trecînd drept gardieni. Proiectul său constă în 
a ajunge într-un punct numit Mersa Sciausc, la est de port, 
unde i se vor alătura o sută de oameni aflați sub ordinele 
căpitanului McFie, veniți din Alexandria la bordul unor 
vedete lansatoare de torpile şi dotați cu bărci pneumatice. 
Cele două forţe (a lui Haselden, desemnată cu litera B, şi a 
lui McFie, desemnată cu litera C) trebuie apoi să se unească, 
să înainteze împreună spre vest şi să neutralizeze bateriile de 
coastă, în aşa fel încît să permită debarcarea, la orele patru 
şi jumătate dimineața, a forței A, alcătuită din 382 de soldați 
din Royal Marines, comandați de locotenent-colonelul Unwin 
şi transportați cu distrugătoarele Sikh şi Zulu. 

Cele trei forțe combinate au apoi ca misiune să 
înconjoare complet oraşul, în vreme ce vedetele lansatoare de 
torpile venite din Alexandria vor scufunda vasele aflate în 
port. 

Operaţiunea se va numi „Daffodil” (narcisă galbenă). 

Raidul pe care Stirling trebuie să-l organizeze la Benghazi 
poartă un nume la fel de botanic şi încîntător: „Snowdrop” 
(ghiocel). Pentru a-l duce la îndeplinire, va dispune de două 
sute douăzeci de oameni, patruzeci de jeep-uri înarmate şi 
patruzeci de camioane, care vor trebui să pătrundă în oraş, 
să ajungă în port şi să distrugă tot ce întilnesc acolo. 

Raidul lui Sudan Defence Force *, plecată din Koufra cu 
două patrule ale LRDG spre Jalo, se cheamă „Iulip” 
(laleaua), iar cel al forțelor LRDG spre Barce se numeşte 
„Hyacinth” (zambila). 

Acest buchet de flori îi pare extrem de otrăvitor lui 
Stirling, care detectează dintr-o privire imperfecțiunile 
planului: 

Partea ce i s-a rezervat îl nemulțumeşte în mod deosebit. 
După părerea sa, un raid-surpriză cu două sute douăzeci de 
oameni şi optzeci de vehicule este o erezie, iar operaţia ce îi 
este propusă reprezintă exact ce condamna el în memoriul 
care a precedat formarea forțelor SAS. 

— Ansamblul planului, va scrie el mai apoi, păcătuia față 


* Forța de apărare a Sudanului (engl.). 

de toate principiile pe care se alcătuise Special Air Service. 

Dar proiectul raidului spre Tobruk i se pare încă şi mai 
delirant. Experiența îl învățase că în acest domeniu să te 
complici însemna să adaugi un factor de eşec deosebit de 
redutabil, iar proiectul lui Haselden — adevăratul inspirator al 
ansamblului planului suferă de bizantinism, cerînd o 
coordonare, un respect al orarului şi o perfecțiune în 
transmisii fără de care, la cel mai mic contratimp, totul se 
prăbuşeşte în orice clipă. 

Haselden -— a cărui inițiativă va fi ulterior blamată de 
mulți din tovarăşii săi cei mai apropiați — este un ofițer de 
informaţii strălucitor, un distins vorbitor de arabă, care a 
îndeplinit remarcabile misiuni individuale deghizat în localnic 
în spatele liniilorinamice, dar n-are nici o experienţă de 
comando pe terenul de luptă 1. Cu toate acestea observă 
Stirling repede, el este ascultat cu atenție de statul-major. 

Astfel, în cursul acestor întruniri, protestele şi criticile 
şefului SAS, oricît de argumentate ar fi, sînt respinse cu 
hotărîre. În mai multe rînduri, cu tot obişnuitul său sînge 
rece şi cu urbanitatea sa, Stirling e pe cale să explodeze. 

Cu atît mai mult cu cît, uneori, provocări personale 
înveninează în plus dezacordul pur militar. Este cazul unei 
întruniri a statului-major în care un vice-mareşal al RAF-ului 
intervine în discuție, spunînd că după părerea sa raidul spre 
Benghazi ar trebui încredințat unor „trupe serioase” şi nu 
unui grup de „individualişti pitoreşti.” Ca apoi să descrie SAS 
drept o trupă curajoasă, dar nedisciplinată, care cultivă o 
tendinţă de „a-şi exagera succesele”. 

La aceste cuvinte, Stirling, palid, pune mîna pe o 
călimară. Vecinul îi prinde brațul. La timp să-l salveze pe cel 
de la RAF de un bombardament cu totul neprevăzut de el. 

Mai tirziu, prietenii încearcă să explice şefului SAS 
arțagul aparte al vice-mareşalului. Generalul Marriot îi 
sugerase acestuia puțin mai înainte să-i confere lui Stirling 


1 Una din cele mai frumoase isprăvi ale lui Haselden în calitate de 
age nt secret a constat în a explora toate instalaţiile unui aerodrom inamic 
mînînd, deghizat în păstor arab, o turmă de oi pe aerodrom, cu toate 
urletele santinelelor. 

„Distinguished Flying Cross”, decorație rezervată celor din 
RAF. 

— De ce ? a răspuns el. Tipul acesta nu face parte din 
aviație. 

— A distrus două sute cincizeci de avioane inamice, 
răspunsese Marriot. E un scor cu care nu se poate lăuda nici 
o escadrilă RAF. 

— Ridicol ! a şuierat vice-amiralul, furios. 

Totuşi, presat de statul-major şi conştient de faptul că 
însuşi viitorul forțelor SAS ar putea fi compromis în caz de 
refuz, Stirling cedează. Trebuie să înceapă pregătirea 
raidului, o sarcină importantă, căci, potrivit planului, forțele 
SAS trebuie să plece din Koufra. Va trebui deci să aducă 
oameni şi vehicule de la Kabrit la Koufra, ceea ce înseamnă 
un traseu de aproape 1 300 kilometri, ca apoi să parcurgă 
aceeaşi distanță pentru a ajunge la Benghazi. În acelaşi timp, 
cei o sută de novici pe care Stirling a trebuit să-i recruteze 
pentru această operație au de îndurat un antrenament 
accelerat. 

Ca adjunct în aceste munci de organizare, Stirling îl 
recuperează pe Fitzroy McLean care, ieşit din spital la 1 iulie, 
se bronzează pe plajele din Alexandria învățind greaca 
modernă cu domnişoare binevoitoare. Cei doi complici se pun 
de îndată pe lucru -— dar găsesc şi timpul să aibă un contact 
politic foarte important. 

Amindoi se numără printre invitații ambasadorului 
britanic la Cairo, Sir Michael Lampson, la un dineu pe care îl 
prezidează însuşi primul ministru, Winston Churchill, întors 
în Egipt, după călătoria sa în Rusia. Generalul Alexander, pe 
cale să-şi ia în primire noua funcție, şi generalul sud-african 
Smuts, şeful statului-major imperial, asistă şi ei la acest 
dineu. 

Churchill începe prin a-l tachina pe McLean pentru 
măruntele sale stratageme parlamentare, prezentindu-l 
generalului Smuts în următorii termeni: 

— lată un tînăr care s-a servit de mama Parlamentelor ca 
de casele de distracții publice. 

Dar, foarte bine dispus după ce a început — şi a cîştigat — 

cu acelaşi Smuts un concurs de citate din Shakespeare 
recitate din memorie 1, Churchill îi interoghează îndelung pe 
Stirling şi însoțitorul său în legătură cu forțele SAS şi le 
ascultă atent răspunsurile. L-a auzit deja, bineînţeles, 
vorbind despre unitate pe fiul său Randolph şi este vizibil că 
personalitatea şefului acesteia îl intrigă. 

Contrastul între manierele alese ale lui Stirling şi brutala 
îndrăzneală a acțiunii sale îl fascinează vizibil — aşa cum a 
fascinat pe mulţi alţii înaintea lui. Într-adevăr, încât nu poate 
rezista, după plecarea şefului SAS, tentaţiei de a-l gratifica pe 
Smuts cu un ultim citat, extras din Don Juan de Byron: „Era 
omul cel mai rafinat care a scufundat vreodată o navă sau 
tăiat gâtul cuiva”. 

De altfel, a doua zi, el îl convoacă personal pe Stirling la o 
întrunire mult mai puțin mondenă, în care interlocutorul său 
poate expune pe îndelete toate problemele pe care le are 
unitatea sa. Churchill ascultă fără să spună nimic, 
mulțumindu-se să dea adesea din cap, dar această întîlnire 
va avea roadele sale. 


Între timp, continuă pregătirea operaţiei „Snowdrop”, 
prevăzută pentru 13 septembrie, încît nu-i vreme de pierdut. 
Pe cînd Stirling stăruie în disputele cu statul-major, 
recrutează, antrenează şi aleargă după materiale, Fitzroy 
McLean se precipită la Fayoum, unde LRDG şi-a stabilit noul 
cartier general, pentru a discuta cu Kennedy Shaw, apoi la 
Alexandria, pentru a studia din nou o machetă a oraşului 
Benghazi. 

În această perioadă începe McLean să aibă o destul de 
proastă impresie în legătură cu secretul în care se desfăşoară 
operaţia. „Pentru motive evidente — scrie el în această privință 
— secretul era vital, şi doar un mic număr dintre cei care 
trebuiau să ia parte la operaţii fuseseră informați asupra 
destinaţiei. Dar, chiar înainte să fim gata de a intra în 


1 După spusele celor prezenți, victoria lui Churchill a fost cu atît mai 
strălucită cu cît elinventa de-a dreptul jumătate din citate, făcînd pe față 
cu ochiul vecinilor săi. 


113 


acțiune, reieşi că prea mulți oameni ştiau prea multe. La 
Alexandria, un puşcaş marin beat se lăuda într-o bodegă cu 
faptul că o să plece spre Tobruk. Un ofițer al Forțelor 
franceze libere a cules la Beirut cîteva informații 
surprinzătoare. Unul din barmanii hotelului, care trecea în 
general drept agent inamic, părea mult prea bine informat. 
Încă şi mai rău, potrivit anumitor indicii, se părea că 
inamicul se aştepta la raiduri şi lua deja contramăsuri”. 

Cu toate acestea, la 7 septembrie, Stirling şi McLean 
ajung, la bordul unui bombardier „Hudson”, în oaza Koufra, 
unde se găseşte adunat deja grosul trupelor. A doua zi, 
grupul de vehicule pleacă la drum, sub ordinele lui „Paddy” 
Mayne şi McLean. Împreună cu jeep-urile înarmate şi 
camioanele „Ford” de trei tone, pleacă şi două tancuri uşoare 
împrumutate de Regimentul 10 husari, dar acestea vor trebui 
abandonate, complet înnisipate, după vreo cîteva zeci de 
kilometri. 

Alte două grupuri, ultimul fiind condus de Stirling în 
persoană, pleacă ceva mai tirziu. 

„Forţa B” a lui Haselden, care a fost condusă la Koufra de 
LRDG, a plecat în direcția Tobruk la 6 septembrie, patrulele 
G I şi T I din LRDG, sub comanda lui Easonsmith, sint deja 
în drum spre Barce, iar unităţile din Sudan Defence Force, 
care trebuie în principiu să cucerească Jalo, vor părăsi 
Koufra la 11 septembrie. 

În ce îl priveşte, la 31 august, Rommela trecut din nou la 
atac la El-Alamein. 


XVI 


În afara lungimii, drumul de la Koufra la Benghazi se 
arată, curînd atât dificil, cît şi înşelător. Cuprinde, în mod 
deosebit, traversarea Mării de Nisip, „o întindere de nisip fin 
şi sfărimicios, de mărimea Irlandei, marcată de lungi dune 
paralele de mai multe zeci de metri înălțime, care se aliniază 
monoton, ca valurile unui ocean”. 


114 


După ce s-a consultat cu specialiştii din LRDG, Stirling a 
hotărît să-şi treacă vehiculele prin Zighen, un fel de gîtuire 
unde Marea de Nisip nu este mai lată de treizeci de kilometri. 
Dar aceşti treizeci de kilometri par interminabili. Nu trec 
cinci minute să nu se înnisipească vreun vehicul şi să fie 
scoase în mare grabă scindurile de nisip, lopeţile şi 
odgoanele. 

Îi vor trebui trei zile bune grupului din frunte, pe care îl 
comandă Mayne şi McLean, să ajungă la djebelul din 
apropierea oraşului Benghazi, unde se ascunde printre 
nomazi prieteni ofițerul de informaţii belgian Bob Melot. Între 
timp, unul din camioanele convoiului a trecut peste o mină şi 
a fost abandonat după ce încărcătura a fost repartizată 
celorlalte vehicule. 

Dintru început, Melot îl informează pe McLean că au 
putut fi remarcate semnele unei agitații suspecte în 
garnizoana de la Benghazi unde, în plus, pare că întăriri au 
sosit recent. Faptul îi confirmă lui McLean presentimentul 
sumbru şi, după o lungă întrevedere cu Melot şi doi şefi 
arabi, el se hotărăşte să trimită un spion să examineze mai 
îndeaproape situația. 

Acest spion este un arab din Benghazi, dezertor din 
armata italiană, care pleacă imediat la drum spre oraşul aflat 
la vreo treizeci de kilometri. O zi şi o noapte mai tîrziu, el 
reapare cu cele mai rele precizări. Potrivit lui, toată lumea 
din oraş este la curent cu atacul ce va veni — şi se 
menționează chiar data exactă, cum a putut verifica pe loc 
McLean. Mai mult, au sosit întăriri din infanteria italiană, 
precum şi o unitate de mitraliori germani, iar cîmpuri de 
mine au fost instalate în jurul oraşului. În mod vizibil, cei din 
SAS sînt aşteptaţi. 

Cînd soseşte Stirling, după o traversare în care a pierdut 
un jeep cu pasagerii săi, ucişi de o mină, McLean îl pune la 
curent cu informaţiile deloc încurajatoare pe care le obținuse. 
După o reflecţie, se decide trimiterea unui mesaj la Cairo 
pentru a se întreba dacă nu trebuie modificat planul 
prevăzut. Răspunsul, care soseşte trei ore mai tirziu este că 
trebuie „ignorate zvonurile de bazar” şi acționat după cum s- 

a stabilit. Nu le rămîne decît să se încline. 

În după-amiaza zilei de 13 septembrie se pregătesc cu 
toții. De data aceasta, membrii comandoului au fost dotați, în 
plus față de echipamentul lor obişnuit, cu o „trusă de 
evadare” pentru cazul în care s-ar afla în dificultate: o hartă 
de stat-major pe mătase, disimulată în dublura hainelor de 
luptă, o busolă în miniatură ascunsă într-un simplu nasture, 
un bidon special repliabil, comprimate de benzedrină etc. 

Primul grup care pleacă la drum, comandat de Chris 
Bailey şi ghidat de Bob Melot, trebuie să se ocupe, înainte de 
a ajunge la Benghazi, de un fort italian care adăposteşte o 
stație de radio. Apoi, la căderea nopţii, se pune în mişcare şi 
grosul trupei, sub ordinele lui Stirling. Un bombardament de 
diversiune al RAF a fost prevăzut între orele 22 şi 23,59. Cei 
din SAS trebuie deci să intre în acțiune începînd cu miezul 
nopții. 

Prima parte a parcursului se arată însă dificilă. Melot a 
lăsat drept ghid un spion arab, care greşeşte uedul şi obligă 
coloana să piardă timp considerabil. După mai multe halte şi 
schimbări de itinerar, aceasta se regăseşte în sfirşit pe 
drumul principal, pe care continuă înaintarea cu viteză, 
pentru a recupera întîrzierea. În depărtare, cerul este 
luminat şi se aud exploziile surde ale bombelor pe care le 
aruncă RAF peste Benghazi, conform planului prevăzut. 

Apoi, la ceva distanţă în față, Stirling zăreşte o barieră 
de-a latul drumului, cu sîrmă ghimpată de o parte şi de alta. 
De ambele părți ale drumului pămîntul pare să fi fost răscolit 
de curînd: ca şi cum ar fi fost minat. 

Bill Cumper, specialist în problemă, sare din maşină şi se 
apropie să vadă mai bine. Ajunge la barieră, pipăie un timp, 
găseşte sistemul de deschidere şi face să pivoteze întreg 
ansamblul proclamînd pe un ton teatral: 

— Şi acum să înceapă lupta ! 

N-ar fi putut spune mai bine. Exact în acel moment se 
dezlănțuie infernul. O duzină de mitraliere şi cel puţin două 
tunuri „Breda” de 20 mm, instalate de cealaltă parte a 
barierei, au deschis laolaltă focul asupra coloanei. Curînd, li 
se alătură şi mortiere. 

Jeep-uldin față, condus de sergentul Almonds, fost în 
Coldstream Guards, țişneşte înainte cu cele patru mitraliere 
în acțiune. După vreo sută de metri, un glonte îi atinge 
rezervorul de benzină şi vehiculul ia foc instantaneu. Al 
doilea jeep are aceeaşi soartă. 

Celelalte vehicule se dispun de o parte şi de alta a 
drumului şi-şi dezlănțuie focul asupra adversarului, a cărui 
ardoare scade după un timp. Dar este vizibil că raidul a 
eşuat înainte de a începe. Este clar că orice şansă de 
surpriză - dacă existase vreodată - a dispărut acum. Nu le 
rămîne decit să se replieze. 

La ivirea zorilor, coloana se regăseşte la poalele unei 
pante abrupte ce duce la locul de refugiu din munte. În acel 
moment este reperată de o duzină de avioane ale inamicului 
care se aruncă asupra ei, bombardînd şi mitraliind. Un 
camion încărcat cu muniții este atins în plin şi se 
volatilizează. Un al doilea nu întirzie să explodeze, spulberind 
toate lucrurile personale ale lui Fitzroy McLean, care se 
găseau la bordul său. „Echipamentul meu, povesteşte 
McLean, era acum redus la un pistol automat, un compas 
prismatic şi o linguriţă de ceai din argint. Eram mai uşor la 
drum”. 

Hărțuiala aeriană continuă toată ziua, doar cu un scurt 
moment de răgaz la prînz. Un camion cu soldați SAS francezi 
reuşeşte totuşi, într-o încercare îndrăzneață, să deschidă 
focul cu toate mitralierele sale asupra unui avion care-l ataca 
şi să-l doboare în flăcări. 

Noaptea următoare, scăpat de avioane, grupul reuşeşte 
în sfirşit să ajungă la locul de întîlnire. A pierdut opt 
vehicule, dar n-are să deplingă decit trei sau patru răniți. 

Comandoul condus de Chris Bailey şi Bob Melot se află 
deja acolo. Şi-a îndeplinit cu succes misiunea, distrugînd 
stația de radio şi ucigînd sau capturind italienii ce o păzeau, 
dar au trebuit să plătească prețul. Melot a fost grav rănit la 
picioare de o grenadă, Bailey are un glonte în plămîni şi 
caporalul Laird un braț complet ciopîrțit. Medicul care a 
rămas în uedul-refugiu îi ia de îndată în grijă, în timp ce 
ceilalți, după ce au înghițit mai multe guri de ceai fierbinte, 

se întind să doarmă în sfirşit cîteva ore. 

În ued camuflajul vehiculelor este excelent, într-atât încât, 
în dimineața următoare, un avion de recunoaştere al 
inamicului survolează refugiul la joasă înălțime fără să 
zărească ceva. Dar o manevră nechibzuită din timpul zilei va 
repune totul în discuție. Un jeep venit din uedul vecin unde 
se rătăcise se îndreaptă direct spre refugiu, pe față şi ridicînd 
în urmă o coloană de praf ce nu poate scăpa aviaţiei 
inamicului. Ghidîndu-se, într-adevăr, după drumul 
vehiculului, aceasta nu întîrzie să atace refugiul. Între 
douăzeci şi treizeci de avioane bombardează intens fundul 
uedului. Din relativ calmă, ziua a devenit de coşmar. 

La căderea nopții, cînd avioanele sînt constrinse să se 
întoarcă, se constată că douăzeci şi cinci de camioane şi 
optsprezece jeep-uri au fost distruse. Sînt mai mulți morți şi 
răniți. 

De-data aceasta situația a devenit de-a dreptul 
îngrijorătoare. Aproape şase sute cincizeci de kilometri 
separă grupul de oaza de la Jalo care, dacă totul a mers bine, 
trebuie să se afle în miîini prietene; iar pe lingă dispariția a 
jumătate din vehicule, a dispărut şi o mare cantitate de 
alimente, apă, muniții şi carburant. 

O altă problemă: cea a răniților. Unii, precum Bob Melot, 
sînt transportabili, dar alții în mod vizibil nu pot fi duşi. Să-i 
iei cu tine în această epuizantă călătorie ar însemna să-i 
condamni la o moarte sigură. Este mai ales cazul lui Chris 
Bailey, atins la plămîni. După lungi ezitări, se decide să fie 
lăsați în mîinile unui infirmier care, însoțit de un prizonier 
italian folosit ca interpret, îi va conduce la Benghazi la bordul 
unui vehicul arborind drapelul Crucii Roşii. Se va afla mai 
tirziu că au ajuns cu toții la spitalul din Benghazi, dar au 
sucombat acolo. 

După aceasta, coloana se scindează din nou în trei 
grupuri, primul comandat de McLean şi Sandy Scratchley, 
fost jockeu cu o stranie barbă roşie, al doilea condus de 
Mayne şi al treilea aflat sub ordinele directe ale lui Stirling, 
care va pleca ultimul pentru a-i putea culege pe eventualii 
rătăciți. 

Ţinînd cont de numărul vehiculelor distruse, camioanele 
transportă cîte douăzeci de oameni şi jeep-urile cîte şapte 
sau opt. 

La 18 septembrie seara, cînd echipa McLean - Scratchley 
soseşte în apropiere de Jalo, nu mai are decit foarte puţină 
benzină şi provizii doar pentru o singură masă. Soarta ei 
depinde de ce va găsi la Jalo, întrucît Koufra este la o 
depărtare de alți şase sute cincizeci de kilometri. 

Grupul se aşează la pîndă, să observe cel mai mic semn 
care să-i indice în ale cui miîini se află în prezent oaza. 
Curînd rămîn şi mai perplecşi că tiruri de artilerie sînt 
îndreptate împotriva ei. De cine şi împotriva cui ? Apare în 
sfîrşit un arab bătrîn care e întrebat dacă britanicii sînt 
acolo. 

— Britanicii ? răspunde el. Au încercat să vină acum 
cîteva zile şi acum încearcă din nou. 

Se găseşte explicaţia tirurilor de artilerie, iar grupul 
trebuie să reziste pînă în clipa cînd se vor putea alătura 
forțelor atacatoare. Mulțumită arabului, McLean reuşeşte să 
găsească apă şi cumpără cu o mie de lire — n-avea bancnote 
mai mici la el — ceva verde despre care crede că e dovleac. 
Dar Sandy Scratchley, examinînd obiectul cu o privire 
disprețuitoare, proclamă că e vorba în mod vizibil de un 
castravete. 

— Castraveţii n-ajung la asemenea dimensiuni, răspunde 
McLean, vexat. 

— Oricine se pricepe cîtuşi de puțin la vegetale poate 
vedea că e vorba de un castravete tropical, ripostează 
Scratchley, din ce în ce mai disprețuitor. 

— Oricine se pricepe cîtuşi de puţin la orice poate vedea 
că eşti o buruiană de oraş necunoscînd din ce e la țară decît 
terenurile de curse pe care le frecventezi în mod obişnuit 
pentru pariuri, face McLean. 

Trebuie să găsească un arbitru şi-l cheamă în ajutor pe 
Seekings, fiul unui fermier din Cambridgeshire, dar acesta se 
umple de ruşine crezînd că recunoaşte un bostan, ceea ce 
stîrneşte ilaritatea disprețuitoare a celorlalți doi. În cele din 
urmă, toată lumea mănîncă - şi toată lumea e bolnavă 

noaptea următoare. 

A doua zi, McLean şi Seekings, plecaţi în recunoaştere, 
reuşesc în sfirşit să captureze o patrulă din Sudan Defence 
Force, al cărei şef le istoriseşte cum, venind să atace Jalo, el 
şi camarazii săi i-au găsit pe italieni, vizibil preveniţi, bine 
camuflați în spatele unui cîmp de mine. Sudanezii au atacat 
totuşi şi au reuşit să pătrundă în fort, dar au fost apoi 
respinşi cu mari pierderi. Acum, ei se pregătesc de un nou 
asalt la care cei din SAS sînt cordial invitați să se alăture. 

McLean şi Seekings merg să caute restul trupei — 
ducîndu-i mai întîi corned-beef” şi biscuiţi furnizaţi cu 
amabilitate de Sudan Defence Force. Dar, cînd se strînge 
toată lumea, ofițerii SDF anunţă o schimbare de program: 
primiseră prin radio ordinul imperativ de a renunţa să atace 
Jalo. 

Celor din SAS, care primesc de la SDF benzină şi provizii, 
nu le rămîne decit să se îndrepte spre Koufra, unde ajung 
după trei zile. În orele care urmează, văd succesiv grupul lui 
Mayne, care a reuşit să călătorească fără vreun accident 
notabil, şi cel al lui Stirling, care a cules o duzină de 
„absenţi” înainte de a părăsi regiunea Benghazi. 

Acest raid „la ordin” s-a arătat a fi cel mai mare eşecal 
SAS de la operaţia aeropurtată din noiembrie 1941. Dar 
răspunderea poate fi cu greu atribuită lui Stirling care a 
dezaprobat tot timpul planul ce îi era impus şi l-a combătut 
pînă la capăt. 


XVII 


Dacă „Snowdrop” se arată a fi un eşec, „Daffodil”, raidul 
lui John Haselden asupra Tobrukului, va înclina spre o 
adevărată catastrofă. În dimineaţa lui 6 septembrie, cele 
patru camioane „germane” care-i transportă pe Haselden şi 
cu cei optzeci de oameni ai săi ajung la ultima lor etapă, la 


* Conserve de carne de vacă sărată (engl.). 

şaizeci şi cinci kilometri de Tobruk. Au fost aduşi pînă acolo 
de o patrulă a LRDG, din şase vehicule, sub ordinele lui 
David Lloyd-Owen. 

Încă de la început, oamenii din LRDG, războinici 
experimentați, au avut o proastă impresie, la fel ca Stirling şi 
ofițerii săi. 

„Privind comandoul cum pleacă, va povesti unul dintre ei, 
ne întrebam cîți din membrii săi vor vedea zorii următoarei 
zile”. 

Pentru a complica şi mai mult lucrurile, adjunctul lui 
Haselden, maiorul Colin Campbell, suferă de o dizenterie 
îngrozitoare şi în mod normal ar trebui să se găsească pe un 
pat de spital. El nu merge decit cu preţul unor eforturi eroice. 

Funestele presentimente ale lui Lloyd-Owen şi ale 
oamenilor săi vor fi curînd întărite de un incident ce se 
produce pe drumul de întoarcere, după ce s-au despărțit de 
comandoul lui Haselden şi au pornit spre deşert. Reperînd o 
patrulă motorizată italiană care pare să observe drumul, 
patrula LRDG trece la atac şi o nimiceşte, ucigînd o parte din 
inamici şi făcînd restul prizonieri 

Interogînd captivii, Lloyd-Owen află că aceştia fac parte 
dintr-o divizie italiană care abia a sosit ca întărire la Tobruk, 
împreună cu mai multe unități germane. Lloyd-Owen 
încearcă de îndată să-l găsească pe Haselden prin radio 
pentru a-l avertiza, dar nu reuşeşte. 

Chiar în acel moment, Haselden îşi continuă fără piedici 
drumul spre Tobruk. Micul său convoi s-a întîlnit deja cu 
mai multe vehicule germane şi a trecut de un baraj, fără să fi 
fost întrebat ceva. Unul din camioane a avut chiar o ciocnire 
cu o maşină de stat-major, dar căpitanul Bray, deghizat în 
ofițer german, a aranjat verbal afacerea fără să trezească în 
vreun fel suspiciune. 

La căderea nopţii, obiectivul poate fi zărit şi, în timpul 
unei halte, soldații deghizați pînă atunci în germani îşi 
schimbă uniformele cu cele britanice. La orele 21,30, cum 
era prevăzut, RAF începe un bombardament de diversiune 
asupra Tobruk-ului. Comandoul îşi continuă înaintarea, apoi 
se împarte în mai multe grupuri. Unul din ele, chiar sub 

ordinele lui Haselden, pune stăpinire pe o vilă şi face mai 
mulți prizonieri italieni. Alte două grupuri trebuie să se 
ocupe imediat de un număr de tunuri, deja reperate. 

Primul care pleacă este grupul lui Campbell căruia, 
datorită slăbiciunii sale, i s-a alăturat locotenentul Langton, 
cu sarcina primă de a intra în contact prin semnale optice cu 
vedetele lansatoare de torpile. Apoi porneşte la drum grupul 
lui Graham Taylor, care găseşte pustie o poziţie de artilerie, 
dar neutralizează, cu grenade, piesele şi servanții din a doua. 
S-a făcut miezul nopții. 

În acest timp, grupul Campbell-Langton n-a reuşit să 
găsească obiective demne de interes. Ţinînd cont de oră, 
Langton trebuie acum să alerteze vedetele. El părăseşte 
grupul lui Campbell şi, pentru că îşi lăsase lampa „Aldis” la 
vila unde se găseşte Haselden, se hotărăşte să folosească 
lanterna sa electrică pentru semnalele convenite. Dar 
lanterna nu-i atît de puternică şi echipajele vedetelor nu 
disting nimic. La orele 3 dimineața, situația n-a evoluat 
deloc. Iar acum operaţia este virtual ratată ca urmare a 
defecțiunilor unui sistem de transmisii prea aleatoriu; 
Langton a pierdut deja prea mult timp să-l escorteze pe 
Cambpell. A fost luat prin surprindere şi foarte complexa 
construcție a lui Haselden începe să se prăbuşească. 

Fără să fi perceput cel mai mic semnal, două vedete se 
decid în cele din urmă să se apropie de țărm. Doar pentru a 
fi luate în fascicolele de lumină de proiectoare şi mitraliate. 

Între timp, distrugătoarele Sikh şi Zulu au sosit şi ele, cu 
cei din Royal Marines la bord, dar marea este zbuciumată, 
punctul de debarcare n-a putut fi reperat corect şi, la orele 5 
dimineața, doar şaptezeci de oameni au fost debarcați. 
Aceştia sînt imediat blocaţi şi, cu toată rezistența îndirjită, 
nu se vor împotrivi multă vreme. 

Cum în tot acest timp cele două distrugătoare s-au 
apropiat prea mult de țărm, sînt prinse sub focul bateriilor 
inamicului. Amîndouă primesc loviturile în plin şi cîrma lui 
Sikh este scoasă din uz. Zulu încearcă să-l remorcheze, dar 
trebuie să renunțe şi să se îndepărteze. Sikh sfirşeşte prin a 
se saborda, după care echipajul şi compania lui Royal 

Marines pe care o transporta trebuie să se predea. 

Îndată ce se ivesc zorii, avioanele se alătură bateriilor de 
coastă la hărţuirea lui Zulu care, avariat, se îndepărtează cu 
viteză mică. Un alt distrugător, care încerca să-i acorde 
ajutor, este scufundat. Drama se derulează. Încolţirea 
vinatului. Patru vedete lansatoare de torpile au fost, de 
asemenea, trimise pe fundul mării. 


În acest timp, Haselden şi ce-a mai rămas din oamenii lui 
sînt încercuiți în vilă. Puțin după ivirea zorilor, ei încearcă o 
primă ieşire. Haselden e în frunte, cu pistolul-mitralieră în 
mînă. Lovit de un glonte, el cade cu fața la pămînt. Unul 
după altul, trei din oamenii săi încearcă să-l salveze. Înainte 
de a primi ajutorul este ucis pe loc de explozia unei grenade. 

O mînă de oameni rezistă încă în vilă, împotriva unor 
forțe germane şi italiene din ce în ce mai numeroase, 
împotriva unor arme din ce în ce mai puternice. Sînt aduse 
mitraliere grele şi mortiere. Aproape lipsiți de muniții, ei 
încearcă o a doua ieşire, pentru a cădea în mîinile unor forțe 
inamice atit de numeroase, încît nu există altă alegere decit 
să se predea. 

Grupurile risipite prin oraş continuă să joace cu 
adversarul o tragică partidă de-a v-aţi ascunselea. La căderea 
serii, nu mai sînt la Tobruk decît zece combatanți britanici vii 
şi liberi. Din aceşti zece oameni, doar cinci vor reuşi să 
ajungă în liniile proprii: locotenentul Langton cu trei soldați, 
care se vor întoarce la 13 noiembrie, şi locotenentul Lanark, 
care va fi găsit la 18 noiembrie rătăcind în deşert, scheletic, 
nebun de foame şi de sete. 

„Daffodil” este o floare ce n-ar fi trebuit cultivată 
niciodată. 


Dar dezastrul acesta confirmă în mod amar toate ideile 
enunțate de Stirling în primul său memoriu -— într-atit încât le 
oferă un accent de-adreptul profetic: „Scara la care aceste 
raiduri de comando au fost concepute, atît în ce priveşte 
efectivele angajate, cît şi importanța materialului, exclude 
surpriza. Mai mult, colaborarea pe care Marina ar oferi-o 

pentru transportul forțelor atacatoare constituie un risc 
pentru unități navale de o valoare cu mult mai mare decît 
rezultatele scontate din operațiune”. 

La Tobruk, pentru un rezultat nul, „Daffodil”, a dus la 
distrugerea a două distrugătoare şi patru vedete lansatoare 
de torpile aparținînd lui Royal Navy, cît şi la pierdereaa 
aproape trei sute de oameni, ucişi sau luaţi prizonieri, din 
comandourile marinei. 

Altă confirmare a teoriilor lui Stirling: singura floare care 
nu se ofileşte instantaneu din tot buchetul otrăvitor oferit de 
statul-major în septembrie 1942 este „Hyacinth”, operaţia 
întreprinsă pe aerodromul de la Barce de către LRDG, după 
principiile sale cele mai „clasice”. 


Convoiul aflat sub ordinele lui Easonsmith cuprinde 
optsprezece vehicule, jeep-uri şi camioane de trei tone, 
împărțite în două patrule GI — Gărzile - comandată de 
căpitanul Timpson, şi T I — neozeelandezii — condusă de 
căpitanul Nick Wilder. Easonsmith şi-a luat ca adjunct pe 
maiorul Peniakoff, mai cunoscut sub porecla de „Popski”, 
mare specialist în „munca” pe lingă arabii din spatele liniilor 
inamicului. Haselden îi ceruse prietenului şi confratelui său 
„Popski” să i se alăture la raidul spre Tobruk, dar acesta a 
refuzat cu înțelepciune, considerînd proiectul dement, după 
cum a avut mai apoi prilejul să scrie. 

Sosit fără probleme la cîțiva kilometri de Barce, convoiul 
se loveşte de mai multe baraje italiene, pe care cei din LRDG, 
ca soldați cu experienţă, le tratează cît se poate de expeditiv: 
o santinelă este învelită într-o cuvertură şi aruncată la 
bordul unui camion fără să fi putut scoate un strigăt; un 
ofițer, atras afară din postul său de apeluri în arabă, este 
doboriît de o lovitură de revolver de către Easonsmith. Ceva 
mai departe, întîlnesc două tancuri italiene pe marginea 
drumului: echipajele lor sînt mitraliate înainte să poată 
reacționa. 

Sosite la Barce, cele două patrule se separă: neo- 
zeelandezii se însărcinează cu aerodromul, în timp ce 
cantonamentele militare vor fi atacate de cei din gardă. 

Primii, cu căpitanul Wilder în frunte, se avintă pe 
neaşteptate pe aerodrom, atacînd avioanele cu mitralierele şi 
grenade. Distrug sau avariază astfel vreo treizeci de aparate. 
Italienii deschid focul şi fac apel chiar la blindate, dar neo- 
zeelandezii n-au decît trei răniți. Wilder, un moment prins 
sub jeep-ul său răsturnat, reuşeşte să scape şi mica trupă se 
repliază cu efectivul complet. 

Între timp, cei din gardă au mitraliat copios 
cantonamentele, făcînd numeroase victime. Căpitanul 
Timpson a fost rănit, dar sergentul Dennis a luat îndată 
comanda. Cînd cele două patrule se reunesc şi se alătură 
grupului de aşteptare al lui Easonsmith - care, în ce-l 
priveşte, a atacat cu mitralierele şi grenadele vehiculele 
inamicului aflate pe drum -— se constată că în operația 
propriu-zisă n-au fost pierdute decît două jeep-uri. Sint mai 
mulți răniți, dar nici un ucis. 

Cîţiva kilometri mai departe, convoiul, format din nou, 
cade într-o ambuscadă a italienilor. Urmează o dezlănțuire de 
infern, în care mai mulți soldați sînt răniţi, iar trei camioane 
sînt avariate, trebuind să fie abandonate ceva mai tirziu. Sînt 
aruncate în aer, pentru a nu fi recuperate de inamic. 

Apoi, în plină zi, coloana este reperată de un avion de 
recunoaştere şi bombardierele nu întîrzie să apară. Şi acum 
Easonsmith pierde vehicule, dar nu oameni. Cînd ajunge la 
liniile britanice, bilanțul total este atît de puțin defavorabil, 
încât el primeşte „Distinguished Service Order”*; şi la fel 
Wilder. 

Cel puţin „Hyacinth” este o floare care a înflorit. 


* Ordinul pentru servicii deosebite (engl.). 

În „orașe“ şi în afara lor, „Chevrolet“-urile fără moarte 
ale LRDG 

Atenţia nu slăbește nici o 
clipă: șoferii au grijă să nu 
derapeze, șefii de mașină și 
mitraliorii - să nu fie atacați 
prin surprindere 


Mijloace improvizate im 
confruntarea cu deşertul : 
„Schiuri“ pentru maşinile 
LRDG, „măşti“ pentru pa- 
trulele motorizate din 
Afrika Korps 

Stirling a făcut din această mașină un cuib de mitraliere pe 
roți. Pe „jeep“-ul din fotografie sînt montate o mitralieră grea 
„Browning 50“ (12,7 mm) şi două mitraliere jumelate „Vickers K“ 


O armă cu „state vechi“ în luptele din deşert : mitraliera „Vickers 
303“ (7,62 mm), cu răcire cu apă 

„Chevrolet“ al LRDG, pe care sînt montate o mitralieră 
„Vickers 303“ şi o mitralieră „Lewis“ cu încărcător cir- 
cular 


O imagine tipică a comandourilor britanice ale deșertului. 
În spatele mitralierei „Vickers K“, soldatul cu barbă şi 
turban 

„Jeep“-urile lui Stirling 
în acţiune. Echipajul 
locotenentului McDo- 
nald (la volan) pleacă 
în misiune de patrulare 


Doi soldați britanici la 
pîndă în spatele unor 
tufe uscate, bătute de 
vînturile deşertului... 


133 


Obiectivul nu e departe, iar tentația e mare: o mulțime de 
avioane germane la sol... 

Partea ocupată de inamic (fotografie din avion). Obiectivul apare 
între şosea şi mare 


Artilerişti din Afrika Korps la pîndă, gata de 
luptă. Raid sau alarmă falsă ? 

Pînda durează uneori zile 

întregi — atît pentru ger- 

manii din Afrika Korps, 

cît și pentru britanicii 
din LRDG 


Bub soarele torid, grupul de comando este așteptat la punctul 
de adunare. O fi reușit operaţia ? De ce întirzie atît ? 


Mitralierele sînt la post: un soldat din LRDG, „scorpionul“ cu 
beretă, surîde gîndindu-se cine ştie la ce... 

Ziua, cel mai mare pericol e reprezentat de un astfel de avion, 
care poate repera în mijlocul întinderilor de nisip punctele ne- 
gre şi mobile ale mașinilor 


La sol, bateriile mobile inamice nu sint nici ele de neglijat 

Lucrurile pot lua o întorsătură proastă, cum s-a întîmplat cu 
acest grup capturat de germani 


Fotografie „de familie“ în perioada de glorie a SAS. Mai mulţi 
poartă celebra beretă albă care a stîrnit mînia Marelui Stat 
Major 


O mică diferenţă : Stirling 
într-o scurtă de molton, 
stîind de vorbă cu McDo- 
nald, care poartă şort şi 
turban. Scoţienii au tot- 
deauna multe să-și spună. 


Mayne, cu cravată, 
insignă şi baretă cu 
decoraţii. Ultima va 
deveni una din cele 
mai importante din 
armata britanică 


140 


David Stirling la 25 de 
ani şi la 60 de ani. Trece- 
rea anilor nu pare să fi 
lăsat urme prea vizibile... 

După perioada întunecată prin care a trecut, o veste 
bună îl aşteaptă pe Stirling la întoarcerea la Cairo: 
comandamentul a decis să dea în mod oficial grupului SAS 
statutul de regiment. Stirling însuşi este numit locotenent- 
colonel, iar „Paddy” Mayne devine maior. S-a terminat cu 
tracasările administrative şi contestările dreptului de 
autonomie al unităţii. 

Cum scrie foarte just Virginia Cowles: „Faptul că un 
sublocotenent de 25 de ani a reuşit, în doar ceva mai mult de 
un an, să adauge un nou regiment armatei britanice era în 
sine o ispravă deloc măruntă. Era vorba de primul regiment 
inițiat de un singur om de după «Lovat Scouts», creat de 
unchiul lui David (Stirling) în timpul războiului burilor, cu 
aproape o jumătate de secol mai devreme”. 

Stirling bănuieşte pe bună dreptate că întrevederea sa cu 
Churchill nu e cu totul străină de această victorie. Dar rămîn 
de stabilit relaţii la fel de fructuoase cu noul comandament 
Alexander-Montgomery, acum instalat pe deplin şi ale cărui 
principale personaje îi sînt lui Stirling aproape necunoscute." 

Faptul este cu atît mai important cu cît Montgomery 


* 23 octombrie 1942. Ora 20,00. Generalul Montgomery declară: 
„Cînd am luat comanda Armatei 8, am afirmat că misiunea noastră este 
de a-l zdrobi pe Rommel şi că o vom face cînd vom fi gata. Acum sîntem 
gata. Bătălia care va avea loc este o bătălie decisivă, dintre acelea care vor 
intra în istorie. Noi avem arme şi materiale de primă calitate, tancuri de 
asalt puternice şi sîntem protejaţi de cea mai bună aviaţie din lume”. Ora 
21,40. După o puternică pregătire a 1 200 guri de foc de artilerie, se 
declanşează pe un front de 38 de mile ofensiva britanică de la El-Alamein. 
A doua zi, generalul Rommel, aflat în Austria, primeşte ordin să revină în 
Africa de Nord. Pe 25 octombrie, generalul Montgomery mută efortul 
operațional la nord, realizindo mare surpriză pentru comandamentul 
Axei. O săptămînă mai tirziu, generalul britanic dezlănțuie ofensiva 
codificată „Supercharge”. În aceeaşi zi, 2 noiembrie, generalul Rommel 
ordonă retragerea lui Afrika Korps, dar în 24 de ore Hitler opreşte 
retragerea, pentru ca Rommelsă o reia la 4 noiembrie. Trupele Axei 
suferă o înfrîngere grea în fața ofensivei britanice. 

tocmai a creat în sînul statului-major un nou serviciu numit 
„Forţa G”, însărcinat cu „coordonarea raidurilor”. Este 
evident că activitățile SAS vor depinde de acest serviciu, 
încredințat colonelului Shan Hackett, ofițer bine cunoscut 
deja pentru calitățile sale de combatant. 

Stirling are drept primă grijă să-l întilnească pe Hackett 
şi şansa face ca primul contact dintre cei doi oameni să fie 
extrem de pozitiv. Hackett se arată gata să ajute SAS fără să 
încalce prerogativele lui Stirling şi, foarte repede, temele 
centrale ale discuţiei devin ofensiva pe care o pregăteşte 
Armata a VIII-a şi rolul pe care îl va putea juca în aceasta 
noul regiment. Pentru Stirling aceasta înseamnă să intervină 
din nou în spatele liniilorinamicului pentru a semăna derută 
şi a sabota comunicațiile. Hackett aprobă şi organizează 
curînd o întrevedere cu Montgomery. 

Această întîlnire are loc la punctul de comandă 
operațional al noului şef al Armatei a VIII-a, instalat nu 
departe de El-Alamein, adică la cîțiva kilometri de linia 
frontului. Stirling soseşte acolo plin de curiozitate, dată fiind 
reputația acestui general „altfel decât ceilalți”, căruia 
admiratorii îi atribuie un excepțional talent militar, iar 
detractorii săi, incomparabile daruri de comediant. 
Montgomery este deja şi va rămîne pînă la sfîrşit un personaj 
extrem de controversat şi este cert că arta sa de a-şi crea o 
imagine aparte — aceea de om neglijind ținuta fermecătoare şi 
umblînd mereu într-un pulovăr vechi şi o eternă bască 
neagră- a contribuit mult la desemnarea sa în fruntea 
Armatei a VIII-a, Churchill gîndindu-se că va întări în felul 
acesta moralul combatanțţilor. 

Contactul cu Stirling n-a fost deloc idilic. Prima cerere pe 
care i-o prezintă tinărul locotenent-colonel nu are norocul să 
placă generalului. Stirling cere 150 ofițeri, subofițeri şi 
soldați pentru a-şi întări regimentul şi, întrucît situaţia este 
presantă, ar dori să-i recruteze printre combatanții deja 
experimentați ai Armatei a VIII-a. 

— Dacă înţeleg bine, tinere, spune atunci Montgomery, 
îmi ceri să ti-i fac cadou pentru unitatea dumitale pe cei mai 
buni oameni ai mei. Trebuie să înțeleg că îi vei folosi mai bine 

decît mine ? 

Stirling suspină în el însuşi, explică din nou, cu răbdare 
şi urbanitate, că, dacă trebuie să intre în acțiune foarte 
repede, nu va avea timpul să-i antreneze cum trebuie pe 
recruții prea lipsiți de experienţă. De aceea are nevoie de 
oameni obişnuiţi deja cu războiul. 

Tonul discuţiei nu va întirzia să devină, din acest 
moment, dulce-amar. Ironia protectoare a micului general cu 
nasul lung şi ochi de un albastru sfredelitor începe să-l calce 
pe nervi pe Stirling, aşa cum, în mod vizibil, acest tînăr înalt, 
sigur pe el, încăpăţinat şi politicos îl enervează pe 
Montgomery. 

— Cît timp vă trebuie să-i antrenați convenabil pe 
recruții lipsiți de experiență? întreabă generalul. 

— Aproximativ două luni, răspunde Stirling. Dar n-ar fi 
nevoie decit de trei săptămîni, cel mult o lună, pentru oameni 
cu experiență. 

Surisul lui Montgomery devine sardonic. 

— În orice caz, spune el, eu atac în două săptămîni. Deci 
nu veți avea timp. Dacă-i păstrez pe soldaţii mei buni, îi pot 
folosi. Dacă ţi-i dau, nu vor fi pregătiți. 

— Dacă nu sînt pregătiți pentru această ofensivă, 
răspunde Stirling, la capătul exasperării, vor fi cel puţin 
pregătiți pentru următoarea. 

— Nu va fi o următoarea, proclamă ferm Montgomery. 
Ofensiva aceasta va fi ultima. 

Afirmația aduce un uşor suris pe buzele lui Stirling, care 
nu-i scapă lui Montgomery. 

— De ce surizi, tinere ? întreabă el, agasat. 

— De nimic, doar că vorbele acestea le-am auzit spuse şi 
de predecesorul dv. Şi la fel şi de predecesorul predecesorului 
dv. 

În clipa aceasta dezbaterea este încheiată. Montgomery 
refuză oficial cererea lui Stirling, strecoară o aluzie 
răutăcioasă la eşecul de la Benghazi- fără să menţioneze 
succesele anterioare ale SAS — şi-i pofteşte afară pe cei doi 
vizitatori, invitindu-i să dejuneze pe contul său la popota 
ofițerilor. 

Ducîndu-se într-acolo, Stirling, jignit, rumegă proiecte de 
răzbunare. Sosit la popotă, se aşează împreună cu Hachett la 
o masă la care erau deja alți trei ofițeri şi strigă spre 
bucătărie: 

— Dejunul e în contul generalului. Daţi-ne ce e mai bun 
şi mai ales aduceţi-ne lista cu vinuri şi spirtoase. 

Despre Montgomery se ştie că nu bea nici o picătură de 
lichid alcoolizat. Stirling cere — tot în contul generalului — 
eşantioane din toate mărcile de alcool figurînd pe listă. 

— Dacă bem în locul lui — şi pe cheltuiala lui — asta îl va 
face poate mai uman, spune el într-o doară. 

După acest dejun memorabil, se produce un mic incident 
deloc de neglijat. Tot în compania lui Hackett, îl întilneşte pe 
generalul Guingand, devenit şeful de stat-major al lui 
Montgomery, şi nu rezistă tentaţiei de a-i adresa cîteva 
sarcasme în legătură cu siguranța arătată de superiorul său. 
Şi adaugă în glumă: 

— După părerea mea, singura şansă ca să-l zdrobiți pe 
Rommel este ca americanii să deschidă un al doilea front în 
Africa de Nord. 

La aceste cuvinte, Guingand păleşte. Stirling înțelege pe 
loc. 

— Ia te uită ! face el. Deci asta se pregăteşte ? 

— Tăceţi, vă rog, tăceți. 

Dar de data asta Stirling este foarte hotărît să se amuze. 

— Spune-mi, Freddy, sugerează el, şi dacă acum aş 
şantaja puţin ? Sau îl convingi pe generalul dumitale să-mi 
dea oamenii pe care i-i cer — şi pe care el îi refuză — sau 
răspîndesc peste tot povestea asta cu americanii. Spunînd, 
bineînţeles, că o ştiu de la dumneata...! 

Dar gluma nu rezolvă problema. Stirling ştie deja că dacă 
vrea oameni va trebui să se mulțumească cu recruți din 
rezervele infanteriei. Pe care îi aşteaptă un antrenament 
complet de două luni... 

Dacă vrea să acționeze mai înainte, nu există decit o 


1 Convorbirea aceasta a avut loc, trebuie să reamintim, în octombrie 
1942. Debarcarea americană în Africa de Nord va surveni la 8 noiembrie. 

soluție: să-şi împartă regimentul SAS în două escadroane 2. 
Unul operaţional, compus din „bătrîni”, şi altul de 
antrenament, cu recruți. Escadronul A, operaţional, care 
cuprinde optzeci de oameni, este încredințat lui „Paddy” 
Mayne. Acesta pleacă de îndată la Koufra cu treizeci şi cinci 
de vehicule pentru a începe, imediat ce va fi posibil, acțiuni 
de sabotaj în spatele liniilor inamicului. Stirling se instalează 
în tabăra de la Kabrit cu escadronul B şi începe un program 
de instrucție accelerată. N-a păstrat cu el decit doi ofițeri 
„pătrîni”, pe locotenentul Mather şi pe locotenentul francez 
Martin. 

În acelaşi timp, el trebuie să se despartă de unul din 
companionii săi cei mai buni, Fitzroy McLean, trimis în 
misiune specială în Iran, unde se va remarca mai ales prin 
răpirea unui general şi prin formarea, cu ajutorul îndepărtat 
al şefului şi prietenului său, a unei unități speciale alipite lui 
SAS, „Detaşamentul M”L. 


XIX 


La 7 octombrie, adică cu două săptămîni înaintea 
declanşării ofensivei britanice la El-Alamein, escadronul A, 
comandat de „Paddy” Mayne, va pleca din Koufra cu toate 
forțele. Se îndreaptă spre baza sa operaţională de dincolo de 
Marea de Nisip, la peste trei sute de Kilometri în spatele 
liniilor inamicului. 

Acolo, escadronul se instalează şi practic se îngroapă. 
Vehiculele, foarte bine camuflate, sînt concentrate într-o 
depresiune destul de vastă, la adăpost de a fi reperate din 
aer. Concomitent încep operaţiile. Comandourile motorizate 


2 Termenul de „escadron” rezervat în Franţa cavaleriei este folosit 
aici ca traducere literală a cuvîntului englez squadron, folosit de Stirling. 
Structura subunității este în mare aceea a unei companii de paraşutişti. 

1 Pentru povestea completă şi pitorească a aventurilor lui 
McLean în Iran, a se vedea cartea acestuia Eastern Approaches, deja 
citată. 

pleacă, săptămînă după săptămînă, în operaţiuni de sabotaj 
şi de distrugere a liniilor de comunicație ale inamicului, 
îndeosebi ale căilor ferate, esenţiale pentru trimiterea de 
întăriri lui Rommel în timpul marii bătălii ce urma să se 
declanşeze. Şinele sînt minate, trenuri sar în aer, chiar gări 
sînt atacate şi distruse. Vreme de aproape o lună şi jumătate, 
înaintea, în timpul şi după bătălia decisivă de la El-Alamein, 
„Paddy” Mayne şi oamenii săi vor efectua o muncă uriaşă. 

Perioada aceasta va fi de asemenea bogată în isprăvi 
vitejeşti individuale, uneori supraomeneşti. Astfel, un simplu 
soldat pe nume David Sillito — care va deveni mai tirziu ofițer 
şi va inspira un roman de război în Marea Britanie — va reuşi 
un periplu solitar aproape eclipsindu-i pe vechii membri ai 
unităţii sale. Separat de grupul său, nu departe de Tobruk, 
refuzind să se predea inamicului, el se găseşte singur, doar 
cu revolverul, busola, un simplu bidon cu apă şi avind în față 
trei sute de kilometri de parcurs. Totuşi, îşi încearcă şansa. 

Va fi regăsit după opt zile de o patrulă britanică în albia 
unui ued secat, scheletic, epuizat, dar viu. Povestea sa 
personală rămîne mai elocventă în desfăşurarea ei decit toate 
limbuțţiile lirice: 

„În prima noapte — povesteşte el - am mers cît am putut 
de mult, fără să fi mîncat sau băut ceva. Uneori dădeam 
peste grămezi de bidoane goale de benzină pe care se 
depusese rouă. Reuşeam să-mi umezesc limba, dar numai 
foarte puţin. 

Apoi am găsit într-un tanc distrus o cutie de carne 
conservată, dar cînd am deschis-o şi am încercat să-i mănînc 
conținutul, mi-am dat seama că nu puteam, pentru că limba 
mi se uscase într-atit încît nu puteam mesteca. Am aruncat 
carnea, dar am păstrat cutia. În ea mi-am strîns urina, pe 
care am băut-o. Mă împiedica să mă deshidratez complet. 
Bineînţeles, nu era o băutură plăcută, dar era mai bine decît 
să mor de sete. Am dus-o astfel şapte zile, mergînd cît 
puteam de mult”. 

La 23 octombrie, Montgomery trece la ofensivă în sectorul 
El-Alamein. Începe o luptă gigantică în care germanii sînt 
curînd dați peste cap. Rommel este constrins să se retragă, 

după ce a suferit pierderi îngrozitoare în oameni şi material. 
El pierde succesiv, în primele zile ale lui noiembrie, Mersa- 
Matruh, Sidi Barrani, Fort Capuzzo. Cad la rînd Tobruk, 
Derna şi Benghazi. Rommel se retrage în cele din urmă la El- 
Agheila, unde frontul se va stabiliza pînă în decembrie 1942. 

Stabilizarea aceasta va face cel puţin un om fericit: David 
Stirling, care munceşte la Kabrit fără întrerupere cu noii 
recruți şi care astfel are certitudinea că va putea participa 
personal la următorul asalt împotriva trupelor Axei. 

Cu atît mai mult cu cît poziția sa militară s-a întărit 
considerabil, în ciuda entuziasmului redus arătat de 
Montgomery. Acum el are în mod oficial sub ordine primul 
regiment SAS - vechiul „Detaşament L” — cu un efectiv 
teoretic de 50 de ofițeri şi 450 de soldaţi şi un efectiv real, 
pentru moment, de 40 ofițeri şi 350 de soldați, batalionul 
SAS francez cuprinzind 14 ofițeri şi 80 soldaţi, „Batalionul 
sacru” grecesc cu 14 ofițeri şi 100 de soldați şi, recuperată 
definitiv, Special Boat Section, cu 15 ofițeri şi 40 de soldați. 

Prevăzător şi îndrăzneţ în continuare, Stirling se gîndeşte 
de acum la alcătuirea unei brigăzi SAS cu două-trei 
regimente pornind de la elementele de care dispune deja. Cu 
atît mai mult cu cît, la începutul lui 1943, un al doilea 
regiment SAS a fost creat în cadrul Armatei I britanică, în 
Africa de Nord, avindu-l în frunte pe locotenent-colonelul 
William Stirling, chiar fratele lui David, venit şi el, ca orice 
Stirling ce se respectă, din Garda scoțiană. Ceea ce îl face pe 
un ofițer să spună: 

— Ştiu acum ce înseamnă SAS — „Stirling and Stirling”. 

Este cert că simpatia personală a lui Churchill nu-i 
străină de toate aceste atribuții şi promovări. 

În noiembrie 1942, planul de operaţii al lui Stirling, 
supus lui Hackett şi Montgomery, constă în a trimite 
escadronul B, cu antrenamentul încheiat, să se alăture 
escadronului A al lui „Paddy” Mayne în spatele liniilor 
inamicului. Punctul de întîlnire ales este Bir Zalten, un ued 
situat la două sute de kilometri sud de El-Agheila. Stirling 
intenționează să intre în acțiune de acolo cu comandourile, 
principalul obiectiv fiind marele drum de coastă spre Tripoli, 

vital pentru mişcările trupelor lui Rommel. 

Studiind planul, Montgomery îl aprobă şi chiar va spune: 

— Tinărul Stirling e nebun. Complet nebun. Dar războiul 
e adesea un domeniu în care nebunii pot străluci. 

Stirling pleacă din Kabrit la 20 noiembrie cu o sută de 
oameni, 30 jeep-uri şi 12 camioane. La 29 noiembrie, el se 
alătură la Bir Zalten escadronului A al lui „Paddy” Mayne, 
instalat de acum în grotele calcaroase care străjuiesc fundul 
uedului secat. 

În aceeaşi seară, într-una din peşteri îşi împart drumul 
de coastă. Escadronul A al lui „Paddy” Mayne se insărcinează 
cu partea cuprinsă între El-Agheila şi Bouerat — adică zona 
mai apropiată de bază —, iar escadronul B, a cărui comandă e 
încredințată maiorului Vivian Street, un nou venit recrutat 
de Stirling la statul-major din Cairo, se va ocupa de partea 
cuprinsă între Bouerat şi o localitate situată la vreo sută de 
kilometri vest de Tripoli. 

La capătul acestei întruniri soseşte prin radio faimosul 
mesaj al lui Hackett cu prima încurajare directă a lui 
Montgomery: „Generalul comandant al armatei crede că 
acțiunea voastră poate avea consecinţe decisive asupra 
desfăşurării luptelor”. 

La care Stilling, rînjind sub capişonul său, cere să se 
răspundă: 

— Vă rog să-l felicitaţi pe generalul comandant al armatei 
pentru perspicacitatea sa. 

Pentru a supraveghea drumul de coastă şi a repera 
obiectivele, o patrulă LRDG sub ordinele căpitanului 
Timpson a fost trimisă din Koufra. Din nefericire, ea a avut 
pe drum o ciocnire cu blindate ale inamicului şi a pierdut 
jumătate din efectiv. Totuşi, cu zece oameni şi trei vehicule, 
ea continuă activitatea de recunoaştere timp de cincisprezece 
zile ca apoi să revină la bază la 13 decembrie. 

Chiar în acea zi, escadronul B al SAS, împărțit, ca şi 
escadronul A, în opt grupe separate de cîte trei jeep-uri 
înarmate fiecare, ajunge în zona sa de operaţii dincolo de 
Bouerat. Escadronul A a intrat deja în acțiune în sectorul ce 
i-a fost dat. Fiecare escadron are o porțiune de drum de vreo 

350 kilometri pentru „a se amuza” şi s-a stabilit ca operaţiile 
să fie lansate în mod sistematic tot la trei zile. 

Chemat de Hackett, Stirling a trebuit, spre marele său 
regret, să se întoarcă la Kabrit, după ce a pregătit escadronul 
B pentru acțiune. Înainte de plecare, el şi-a oferit totuşi o 
„plimbare higienică”, în timpul căreia a distrus trei vehicule 
ale inamicului cu mitraliera, a deschis focul asupra unui 
campament, a pus cîteva mine şi a doborit un număr de 
stilpi de telegraf. Nervii trebuie să se destindă. 

„În timp ce majoritatea oamenilor considerau raidurile o 
muncă serioasă şi periculoasă -— scrie foarte just Virginia 
Cowles - David Stirling părea să le socotească o simplă 
distracție. 

Raidurile încep curînd, dar la fel de curînd inamicul este 
în aşteptare. După cîteva acțiuni de sabotaj reuşite pe deplin, 
munca devine mult mai dificilă, căci inamicul începe să 
trimită în permanență patrule aeriene şi patrule terestre cu 
vehicule blindate în fața cărora jeep-urile sînt extrem de 
vulnerabile. 

La 23 decembrie, Rommel scrie, relatind o inspecţie 
făcută în regiunea El-Fascia: „Am început să găsim curînd 
urmele lăsate de oamenii lui Stirling care ne hărțuie liniile de 
comunicaţie”. 

Activitatea inamicului este atît de intensă, încît numărul 
raidurilor scade considerabil. La 25 decembrie, Vivian Street, 
încercuit după ce are o pană de benzină, trebuie să se predea 
italienilor împreună cu echipajul său. 

Dar Street va reuşi o extraordinară evadare. Adus în 
Europa împreună cu alți prizonieri britanici, la bordul unui 
submarin italian, el va supraviețui naufragiului vasului, 
scufundat de Royal Navy, şi va fi cules împreună cu şase din 
tovarăşii săi de o navă prietenă. 

Celălalt ofițer cu gradul cel mai mare din escadronul B, 
maiorul Peter Oldfield, este şi el făcut prizonier. Se vorbeşte 
chiar de împuşcarea sa, căci Hitler a ordonat o asemenea 
măsură pentru membrii comandourilor ce operează în 
spatele liniilor, dar Oldfield este rănit şi un medic militar 
german îl ascunde într-un spital din Tripoli. În fapt, Rommel 

şi Afrika Korps refuză să aplice ordinele Berlinului privind 
executarea membrilor comandourilor. 

În cele din urmă, doar trei ofițeri din escadronul B, 
Gordon Alston, Wilfred Thesiger şi locotenentul francez 
Martin, rămîn în acțiune la începutul lui ianuarie 1943. 
Hore-Ruthven a fost ucis, iar restul sînt prizonieri. 

Dar supraviețuitorii îşi continuă operaţiile. Pînă în 
momentul în care, la 5 ianuarie, semnalează prin radio că nu 
mai au carburant. Primesc atunci ordinul lui Stilling de a se 
îndrepta spre un nou punct de întîlnire şi de a aştepta acolo 
sosirea şefului lor. Punctul fixat se afla lîngă Bir Guedaffia, la 
65 kilometri în spatele liniilor germane. 

În ce priveşte escadronul A al lui „Paddy” Mayne, acesta 
n-a avut prilejul să acționeze prea mult timp, căci sectorul 
său a intrat curînd în zona de ofensivă a Armatei a VIII-a şi 
statul-major din Cairo a cerut suspendarea oricărei operații 
de sabotaj. 

Revenind la rezultatele obținute de escadronul B, trebuie 
să remarcăm că, dacă loviturile date inamicului — drumuri şi 
căi ferate minate, vehicule distruse, linii telefonice şi 
telegrafice sabotate etc. — sînt cît se poate de apreciabile, 
pierderile de partea britanică sînt deosebit de ridicate. Chiar 
prea ridicate vor spune unii, ținînd seama de mulțimea 
ofițerilor, subofițerilor şi soldaţilor dispăruți. 

Alcătuind bilanţul acestei suite de operațiuni, Stirling va 
scrie: 

„În practică, operaţia s-a desfăşurat cu mult succes în 
regiunea Bouerat şi la est de acest oraş. La nord de uedul 
Zem-Zem, lucrurile s-au arătat a fi mult mai dificile, ca 
urmare a densității populaţiei, şi patrulele SAS, deşi au 
marcat numeroase puncte la început, au fost în cea mai 
mare parte respinse sau capturate după trei săptămîni. 
Totuşi, incontestabil am reuşit să oprim transporturile 
inamicului, pe timp de noapte, o perioadă considerabilă, 
constringînd astfel adversarul să acționeze ziua şi să 
furnizeze celor din RAF obiective excelente”. 

O altă explicaţie evidentă pentru pierderile suferite de 
eseadronul B rezidă în faptul că era alcătuit, cum s-a văzut, 

în mare majoritate din recruți. Se poate remarca, de altfel, că 
din cei trei ofițeri supraviețuitori, doi — Alston şi Martin -— fac 
parte dintre veterani. Pe de altă parte, singurul scăpat teafăr 
din patrula lui Hore-Ruthven este vechea noastră cunoştinţă 
caporalul Seekings, devenit între timp sergent, care a reuşit 
să ajungă la liniile britanice pe jos, traversind deşertul. 

Ultimul factor ce poate fi evidenţiat este absenţa lui 
Stirling însuşi, chemat de statul-major împotriva voinței sale. 
Acesta este îndeosebi punctul de vedere al lui Arthur 
Swinson, care subliniază cît de mult au lipsit pe terenul de 
acțiune „geniul” locotenent-colonelului, imaginaţia sa, 
curajul şi simțul său de improvizație. 

Armata a VIII-a britanică şi-a continuat înaintarea 
ajungînd, la 25 decembrie, la Sirta. Noul său asalt, destinat 
să cucerească Bouerat, apoi să se îndrepte spre Tripoli şi mai 
departe spre Tunisia, este prevăzut pentru 15 ianuarie. 
Scopul este de a zdrobi definitiv Afrika Korps a lui Rommel 
efectuind joncțiunea cu forțele anglo-americane care 
acționează în Africa de Nord franceză de la debarcarea din 8 
noiembrie şi mai ales cu Armata I britanică. În cadrul 
acesteia figurează şi Regimentul 2 SAS, comandat de William 
Stirling, fratele lui David. Una din cele patru operațiuni 
prevăzute de acesta din urmă aproape dobîndea aspectul 
unei întilniri de familie. 

Cele patru operațiuni sînt următoarele: 

— un grup va organiza un raid de diversiune la vest de 
Tripoli în timp ce Armata VIII va mărşălui spre oraş, în 
scopul împiedicării la maximum a evacuării oraşului de către 
forțele inamice; 

— un grup se va îndrepta spre marele drum de coastă 
tunisian, între Gabes şi Sfax, pentru a-l mina şi a 
compromite circulația pe axa de aprovizionare esențială 
pentru Afrika Korps; 

— un al treilea grup se va aşeza în imediata apropiere a 
liniei „Mareth”, linie de apărare pe care Rommel contează să 
o utilizeze la sud de Gabes, şi să efectueze o muncă de 
recunoaştere urgentă; 

— un al patrulea grup, comandat de Stirling însuşi, va 
încerca să ocolească linia „Mareth”, să urce apoi spre nordul 
Tunisiei şi să fie prima unitate din Armata VIII care să facă 
joncțiunea cu Armata I. 

Stirling n-a ascuns niciodată că, acționind în acest fel, 
avea ginduri tăinuite foarte precise. Acum, cînd există două 
regimente SAS, scopul său este să formeze în mod oficial o 
brigadă SAS, încît consideră că întîlnirea celor două 
regimente în Tunisia poate grăbi considerabil procesul. 

El pleacă de la Kabrit la 10 ianuarie, spre locul de 
întîlnire de la Bir Guedaffia, unde îl aşteaptă Alton, Martin şi 
Thesiger, precum şi trei patrule franceze sub ordinele 
căpitanului Jordan. Acest grup se va ocupa cu raidurile de 
sabotaj dintre Gabès şi Sfax. 

Stirling, care a venit împreună cu navigatorul său Mike 
Sadler, inevitabilul sergent Cooper — Seekings încă nu s-a 
întors la bază — şi un tînăr şi strălucit ofițer irlandez pe nume 
McDermott, alipeşte grupului său patrula locotenentului 
Martin. Formaţia sa şi cea a lui Jordan trebuie să ajungă, pe 
căi separate, la un punct de întîlnire din Tunisia, numit Bir 
Soltane, situat între Medenine şi Kebili, la vreo cincizeci de 
kilometri de linia „Mareth”. 

Acolo, grupurile se vor împărți în trei, Jordan 
îndreptîndu-se spre drumul de coastă, grupul Alston — 
Thesiger urmînd să facă recunoaşteri ale lucrărilor de 
fortificaţii la linia „Mareth”, iar echipa lui Stirling să urce 
spre nord. 

Pentru a ajunge la Bir Soltane, cele două grupuri de 
vehicule se îndreaptă mai întîi spre vest, spre Ghadames, 
fără să întilnească cel mai neînsemnat obstacol, apoi, de la 
Ghadames, urcă direct spre nord, în linie dreaptă, către Bir 
Soltane. Aici însă lucrurile se complică, deoarece itinerarul 
elaborat de Sadler îi constringe să traverseze marginea estică 
a Marelui Erg Saharian, teren pe care Stirling îl găseşte chiar 

mai anevoios decît Marea Mare de Nisip. 

Între timp sosesc ştirile: Armata VIII a cucerit Tripoli şi 
forțele americane din Tunisia au ajuns la Gafsa. E vremea să 
se grăbească. 

Pentru a ajunge în nord plecînd de la Bir Soltane, LRDG 
a stabilit două itinerarii posibile. Primul, foarte lung, dar 
aproape sigur, ocoleşte pe la sud Chott El Djerid, trece prin 
Tozeur şi urcă din nou spre Gafsa. Celălalt, perfect drept, dar 
extrem de riscant, trece de-a dreptul între Gabès şi El- 
Hamma. 

Întrucât timpul presează, primul itinerar pare absolut 
exclus. Trebuie acceptat riscul celui de-al doilea itinerar, cu 
toate pericolele pe care le prezintă, începînd cu acela de a 
trece la cîțiva kilometri de concentrările inamice. 

Primul pleacă Jordan, împreună cu patrulele conduse de 
Martin şi Klein, adică în total nouă jeep-uri. Stirling îl 
urmează după douăzeci şi patru de ore, cu cinci jeep-uri şi 
patrusprezece oameni, între care un soldat francez din 
patrula lui Jordan, pe nume Taxis, pe care şi-l alătură 
datorită bunelor sale cunoştinţe de arabă. Alston şi Thesiger 
rămîn la Bir Soltane să ducă la bun sfirşit misiunea lor de 
observare. Este 22 ianuarie 1943. 


Încă de la început călătoria lui Jordan se arată agitată şi 
tragică. Spre orele trei şi jumătate dimineața, în timpul celei 
de-a doua nopți de înaintare, jeep-urile ajung brusc în fața a 
trei automitraliere germane postate în lungul drumului. În 
fața absenței unei reacţii inițiale a echipajelor inamice, 
Jordan se gîndeşte un moment să treacă fără necazuri, dar, 
ca şi cum germanii s-ar fi trezit brusc din somnolenţă, 
ultimul jeep este luat în vizor de blindate şi distrus. 

Celorlalte nu le rămîne decit să accelereze şi să dispară. 
Dar în felul acesta patrula lui Martin va fi separată de grosul 
trupei şi-i va fi imposibil să restabilească un contact. 

O oră mai tirziu, în apropiere de El-Hamma - şi deci cam 
în dreptul lui Gabès — se produce o a doua încleştare, cu trei 
camioane ale inamicului înarmate cu automitraliere. Cele trei 
camioane sînt distruse, dar un jeep avariat de tirurile 

adverse trebuie abandonat, iar altele două se pierd de ceilalți. 
Jordan rămîne cu trei vehicule. În zori însă ela trecut de 
partea cea mai periculoasă a traseului şi are în față drumul 
Gabes-Gafsa. 

După ce s-au adăpostit toată ziua şi s-au jucat de-a v-aţi 
ascunselea cu inamicul în timpul nopții, Jordan şi oamenii 
săi reuşesc să mineze, în noaptea de 25 spre 26 ianuarie 
calea forată Sfax-Gabes în douăsprezece locuri, scoțind-o 
complet din uz. Spre sfirşitul nopţii, pe cînd comandoul 
trecea la atacarea unor camioane staționate, se ciocneşte de 
blindate germane. Nu sînt răniți; dar cele trei jeepuri sînt 
dispersate. 

Jordan îşi continuă drumul la bordul jeepului său, cu cei 
doi oameni rămaşi. În seara lui 28 ianuarie, pe cînd încerca 
să se refugieze într-un ued secat, este încercuit de o 
companie italiană înarmată pînă-n dinți şi trebuie să se 
predea. Se va afla mai tirziu că echipajele celorlalte două 
jeep-uri au avut aceeaşi soartă. 

Martin şi patrula sa s-au descurcat mai bine. După ce au 
fost despărțiți de Jordan în urma ciocnirii cu automitralierele 
germane, ei au reuşit să-şi continue misiunea, făcînd să sară 
în aer o cale ferată şi minînd un drum. A doua zi, denunțațţi 
de arabi, au fost încercuiți de germani dar, în cinci, au reuşit 
să fugă pe jos şi să ajungă la liniile americane din apropiere 
de Gafsa. 

Grupul lui Stirling a urmat la douăsprezece ore distanță 
de grupul lui Jordan în trecerea dintre Gabes şi El-Hamma. 
Acolo va fi, la căderea nopții, survolat şi reperat de două 
avioane de recunoaştere germane. Stirling hotărăşte atunci 
să conducă toată noaptea, pentru a încerca să iasă din zona 
periculoasă pînă în zori. Cu toată lipsa somnului şi în ciuda 
greutăților unui drum aproape constant întrerupt de albii de 
ueduri uscate, operațiunea reuşeşte şi, puţin după ivirea 
zorilor, micul convoi se găseşte în margimea drumului 
Gabes-Gafsa, pe care circulă vehicule ale inamicului. O 
acalmie îi permite să străbată acest drum un scurt moment 
şi să ajungă la treizeci de kilometri mai la nord. Acolo Stirling 
şi oamenii săi vor descoperi un fund adînc de ued înconjurat 

de grote ce par a fi un adăpost ideal. 

Comandoul se instalează aici şi Stirling hotărăşte ca a 
doua zi să încerce să profite de surpriză pentru a organiza un 
raid-fulger asupra instalaţiilor inamicului de la Sousse. Pînă 
atunci trebuie să doarmă. Toată lumea este epuizată şi ziua 
următoare riscă să fie foarte încărcată. 

În timp ce Stirling şi McDermott se culcă alături într-una 
din peşteri, Cooper şi Taxis se instalează în sacii lor de 
dormit nu departe de intrarea în rîpă. Curînd toată lumea 
cade într-un somn greu. 

Către orele cinci după-amiază, Sadler şi Cooper se trezesc 
brusc din somn la zgomotul unor cizme. Se ridică în picioare. 
Pentru a da nas în nas cu doi soldați germani cu arma pe 
umăr. Aceştia le fac semne să rămînă pe loc şi se 
îndepărtează. Îndată ce soldaţii au întors spatele, Sadler, 
Cooper şi Taxis îşi părăsesc sacii de dormit, escaladează cît 
pot de repede flancul uedului şi dau peste o strungă mică în 
care se ascund, cu inima bătindu-le. Sadler distruge în grabă 
un cod pe care-l păstrase asupra sa; începe o aşteptare plină 
de nelinişte. Germanii trec de mai multe ori prin apropiere, 
examinînd fundul uedului, trăgînd din cînd în cînd cîte un 
foc sau lansînd cîte o grenadă. La căderea nopții se decid să 
plece, cu coada între picioare. 

Atunci, fără provizii, fără apă, fără arme şi busolă, cei trei 
bărbaţi încep un lung marş care va dura patru zile. 

Marşul acesta va fi marcat de mai multe întilniri cu arabi 
cu atitudini foarte diferite. Primii peste care dau caută să-i 
jupoaie de puţinul pe care-l mai au şi să-i lapideze, rănindu-l 
pe Cooper la frunte. Alţii, în schimb, le dau apă şi curmale 
care să le ajungă pînă la un oraş ocupat de trupele franceze. 
De acolo, ei sînt conduşi la Gafsa, unde americanii, după ce 
i-au primit cu cele mai vii bănuieli, sfirşesc prin a-i identifica 
drept elemente autentice din Armata VIII britanică. Aceeaşi 
aventură s-a petrecut şi cu Martin şi oamenii săi, bănuiţi de 
americani la început de a fi italieni deghizați. 

În peştera lor, Stirling şi McDermott au, din nefericire, 
mai puţin noroc. Cînd s-au trezit, aveau un revolver „Lüger” 
îndreptat spre ei de un mic ofițer neamt cu aerul foarte 

agitat. Vor şti mai tirziu că era ofițer dentist care dăduse 
întîmplător peste această remarcabilă pradă. 

leşind din peşteră, tot sub amenințarea pistolului, cei doi 
britanici constată că rîpa este complet încercuită de 
numeroşi soldați, cu mitraliera gata să tragă. Pentru 
moment, cel puţin, nu-i nimic de făcut. 

Stirling şi McDermott sînt perchiziționați minuțios, dar 
germanii nu găsesc nici busola ascunsă în nasturele vestei, 
nici harta pe mătase cusută în căptuşeală. În timp ce 
compania — este vorba de o subunitate anticomando special 
venită din Germania, care se antrena în ued — caută de zor în 
ripă, Stirling şi McDermott aşteaptă, păziți îndeaproape. 

După vreo două ore, sînt urcați într-un camion care-i 
duce într-un fel de depozit transformat în local militar. 

Acolo, după cîteva busculade, unul din paznicii lor îi 
anunță amabil că vor fi împuşcaţi ca sabotori „pentru a da 
un exemplu”. Dar Stirling ştie prea bine atitudinea celor din 
Afrika Korps în această privinţă pentru a fi într-adevăr 
neliniştit. 

Noaptea şi ziua următoare trec fără cea mai mică 
posibilitate de evadare: în permanenţă, zece paznici înarmați 
îi supraveghează pe cei doi prizonieri, aşezaţi pe păturile lor 
pe cimentul depozitului. Cînd cer să-şi satisfacă nevoile 
fireşti, fiecare este escortat afară de trei paznici, cu puşca în 
mînă. Stirling consideră că este, totuşi, singurul prilej de 
care ar putea profita. 

Discutînd pe şoptite cu McDermott, el îşi pune la punct 
planul. Cînd noaptea va cădea de-a binelea, el se va cere 
afară. Odată acolo, va încerca să-şi păcălească paznicii şi să 
fugă în întuneric scoțind un strigăt. La acest semnal, 
McDermott, care va sta lîngă uşă, va încerca şi el să fugă. 

Oricât de nebunesc ar părea, planul funcționează. Dus 
afară în noapte, Stirling cere un foc paznicului cel mai 
apropiat, care îşi trece un moment arma dintr-o mînă în 
cealaltă, să caute chibriturile. Şeful SAS o ia atunci la fugă — 
scoțind un urlet menit să-l anunţe pe tovarăşul său. Se trage 
asupra sa, dar nu este atins. În timpul acesta, McDermott 
reuşeşte şi el să fugă. Cei doi nu se vor mai regăsi. 

Stirling merge toată noaptea, încercînd să ajungă la Bir 
Soltane, la vreo 75 de kilometri de acolo, după estimările 
sale. Pînă în zori, el parcurge peste douăzeci de kilometri. 

Apoi, el reuşeşte să facă o haltă într-o fermă arabă, al 
cărei proprietar vorbeşte, printr-un noroc, engleza, îi detestă 
pe germani şi a mai avut prilejul să ajute aviatori aliați. 
Stirling se poate restabili cum trebuie, dormind toată ziua 
într-un hambar. 

Cînd se lasă noaptea, pleacă la drum, dar fermierul arab 
i-a spus că un aerodrom german se găseşte în apropiere şi 
şeful SAS nu rezistă tentației de a merge într-acolo să arunce 
o privire în vederea unui eventual raid. Pierde în felul acesta 
o oră bună de drum. Merge totuşi toată noaptea şi, în zori, se 
instalează să doarmă într-o mică rîpă. Este trezit după- 
amiaza de un tînăr arab care îi propune să-l conducă la un 
izvor. Stirling îl urmează — pentru a se găsi subit înconjurat 
de soldați italieni înarmaţi. Se aflau în jurul lui cam cît ar fi 
încăput în cinci camioane. Nici o şansă să poată scăpa. 
Stirling are doar consolarea de a-l fi doborit în treacăt pe 
arabul care l-a predat pentru recompensa oferită de italieni 
oricui predă un prizonier aliat. 

De această dată, spre deosebire de precedenta, paznicii 
săi nu riscă nimic. Stirling este dus la El-Hamma, apoi la 
statul major şi în cele din urmă urcat într-un avion cu 
destinația Italia. 

Trimis într-un lagăr italian, el va evada de patru ori, dar 
de fiecare dată va fi prins, trădat de înălțimea sa. 
Încăpăţinarea cu care îşi caută libertate va face să fie 
expediat în celebra fortăreață germană de la Colditz, unde 
sînt duşi prizonierii aliați consideraţi foarte periculoşi. 

Aflind că Stirling a fost făcut prizonier, Rommel notase în 
jurnalul său: 

„Britanicii pierd astfel pe atit de remarcabilul şi 
inteligentul şef al comandoului deşertului care ne-a făcut mai 
mult rău decit oricare altă unitate de o forță egală”. 

XXI 


Prinderea lui Stirling înseamnă incontestabil o lovitură 
teribilă pentru cei din SAS, dar operațiunile în curs continuă: 
raidul la Tripoli, sabotaje diverse ale liniilor de comunicaţie şi 
mai ales ale căilor ferate. Pină şi statul-major al Armatei VIII 
are uneori surprize. Deoarece înaintarea britanică se 
desfăşoară fără probleme, amintitul stat-major trimite într-o 
zi unui comando SAS ordinul să înceteze orice distrugere a 
căii ferate Tobruk - Tripoli — Tunisia, întrucît va putea servi 
foarte curînd chiar propriilor forțe. Răspunsul este 
următorul: „Dezolaţi. Calea ferată distrusă în trei locuri. N- 
am putut rezista”. 

LRDG nu este nici el inactiv. În lunile ianuarie şi 
februarie 1943, are grijă să exploreze deşertul sud-tunisian 
pentru a repera şi a pregăti itinerarii permanente în vederea 
ocolirii şi depăşirii liniei „Mareth”. Iar la 19 martie, acest 
grup ghidează divizia neo-zeelandeză care serveşte de virf de 
lance al operației prin care Rommel este constrîns să 
abandoneze linia sa de apărare, apoi după cîteva zile, să 
evacueze Gabes şi să se retragă spre nord. LRDG este chemat 
atunci în Egipt: îşi îndeplinise ultima misiune. Luptele se vor 
desfăşura de acum înainte în „Tunisia fertilă” şi războiul 
deşertului se încheiase. „Armata particulară” a lui Bagnold, 
Prendergast şi Kennedy Shaw, aliata şi complicea veşnică a 
SAS, va intra în umbră, cu îndatorirea îndeplinită. 

Montgomery îi scrie lui Guy Prendergast: 

„Dragul meu Prendergast, 

Aş vrea să ştii cît de mult apreciez excelenta muncă 
făcută de patrulele dv şi de Special Air Service în 
recunoaşterea teritoriului de la sud de Gabès... Transmiteți 
mulțumirile mele tuturor celor interesați, cît şi urările cele 
mai bune Armatei VIII”. 

La 13 mai 1943 este sfirşitul oficial al campaniei din 
Tunisia. Forțele Axei au fost definitiv respinse din Africa de 
Nord. Regimentul Il SAS, la comanda căruia a trecut în mod 
firesc, după prinderea lui Stirling, „Paddy” Mayne, se 

desființează, la ordinele statuiui-major. Soldaţii francezi din 
SAS sînt retraşi pentru a se constitui în nuclee ale noilor 
regimente în formare. „Batalionul sacru” grec pleacă şi el, iar 
Special Boat Section redevine independent sub ordinele lui 
Jellicoe. Cît despre soldații SAS britanici „de origine”, aceştia 
vor constitui Special Raiding Squadron *, din 250 oameni, în 
continuare sub comanda lui „Paddy” Mayne. 

Dar, înainte de sfîrşitul anului, regimentul I SAS va 
revedea lumina zilei, cu Mayne drept colonel. La sfirşitul 
războiului vor exista patru regimente SAS angajate în luptă — 
două britanice şi două franceze — cât şi un batalion belgian. 
Regimentul va termina luptele sub ordinele lui Mayne. 
William Stirling va renunţa la comanda Regimentului 2 în 
urma unor divergențe de opinii cu statul-major — în mod clar 
o caracteristică a familiei — şi va fi în cele din urmă înlocuit 
de Brian Franks. 


În 1945, după încheierea războiului în Extremul Orient, 
unitățile SAS sînt desfințate în Marea Britanie. Vor renaşte 
mai întîi sub forma unei unităţi teritoriale, apoi, în 1952, sub 
cea a unei unități active. Acum în Marea Britanie există un 
regiment SAS activ şi două în rezervă. Regimentul activ al lui 
Special Air Service este în principiu pregătit să intervină în 
orice moment în orice punct al lumii — şi efectiv a intervenit, 
după 1952, în Borneo, în Arabia de Sud şi mai recent în 
Irlanda de Nord. 


* Escadromul special pentru razii (engl.). 

1 Mayne va sfirşi războiul în fruntea regimentului, cu „Distinguished 
Service Order” cu trei barete, fapt excepțional. Va muri într-un accident 
de automobil, după război. 

ANEXE 


ALCĂTUIREA LUI SPECIAL AIR SERVICE (SAS) SUB COMANDA 
LUI DAVID STIRLING 


Iulie 1941 
„Detaşamentul L”; şase ofițeri şi şaizeci de subofițeri şi soldați. 
Comandant: căpitanul David Stirling. Adjunct: locotenent Lewes. 


Ianuarie 1942 

Unsprezece ofițeri şi o sută de subofițeri şi soldați. 
Comandant: maiorul David Stirling. Adjunct: căpitanul Mayne. 
Efe ctive sporite aproape imediat cu cincizeci de paraşutişti francezi 
sub ordinele căpitanului Berge. 


August 1942 

Douăzeci de ofițeri şi două sute cincizeci de subofițeri şi 
soldați. 

Comandame nt neschimbat. 


Septembrie 1942 

Regimentul 1 SAS. Efectiv teoretic: 50 ofițeri, 450 subofițeri şi 
soldați. Efectivreal: 40 ofițeri şi 350 subofițeri şi soldați. Divizat în 
două escadroane, A şi B. 

Comandant: locotenent-colonel David Stirling. Adjunct: maior 
Mayne. 

Unităţi alipite: 

— Batalionul SAS francez: 14 ofițeri şi 80 soldați. 

— „Batalionul sacru” grec: 14 ofițeri şi 100 soldați. 

— Special Boat Section: 15 ofițeri şi 40 soldați. 


A PRINCIPALELE OPERAŢII ALE SPECIAL AIR SERVICE 
IN TIMPUL CAMPANIILOR DIN EGIPT, DIN LIBIA ŞI DIN TUNISIA 


17 noiembrie 1941 

Tentativă de raid aeropurtat pe cinci aerodromuri din sectorul 
Tmimi - Gazala. Eşec datorat condiţiilor atmosferice, un vînt 
violent dispersînd echipele în timpul paraşutării şi împiedicînd 
regruparea la sol. 

21 — 24 decembrie 1941 

Raiduri aproape simultane pe aerodromurile de la Sirta, Tamit, 
El Agheila şi Agedabia. Primele mari succese ale SAS: dacă Stirling 
eşuează la Sirta, Mayne distruge douăzeci şi şapte de avioane la 
Tamit, Lewes un întreg parc auto lîngă El-Agheila, iar Fraser 
treizeci şi şapte de avioane la Agedabia. 


24 — 25 decembrie 1941 

Noi raiduri la Sirta, unde Stirling distruge vehicule ale 
inamicului, la Tamit, unde Mayne nimiceşte toate avioanele aduse 
pentru a le înlocui pe cele scoase din uz mai înainte. Fraser nu 
găseşte nimic de distrus la Marble Arch, iar Lewes este ucis pe 
drumul spre Nofilia. 


17 — 25 ianuarie 1942 
Raid la Bouerat. Distrugerea unor foarte importante depozite 
de carburant, a unor vehicule şi a stației de radio. 


Martie 1942 

Prima recunoaştere făcută de Stirling la Benghazi. Raid al lui 
Mayne pe aerodromul din Derna, unde distruge cincisprezece 
avioane şi un stoc de torpile. 


15-21 mai 1942 
A doua recunoaştere la Benghazi. 


6 — 13 iunie 1942 

Tentativă a francezilor condusă de locotenentul Jordan pe 
două aerodromuri de la Derna şi pe cel de la Martuba. Eşec în 
urma unei trădări. În acest timp, Stirling distruge cinci avioane, 
hangarele şi vreo patruzeci de motoare pe aerodromul de la 
Benida. Pe unul din aerodromurile de la Berka, Mayne aruncăîn 
aer un rezervor de carburant, iar aspirantul francez Zirnheld 
distruge unsprezece avioane pe celălalt aerodrom. La Barce, 
francezul Jacquier aruncă în aer rezervele de carburant. 


Iunie 1942 

Raid dus de Berge şi Jellicoe în Creta. Comandoul, debarcat de 
un submarin, distruge douăzeci şi unu de avioane pe aerodromul 
de la Heraclion, dar, trădat, este capturat de inamic; nu scapă 

decît două persoane. 


7 — 8 iulie 1942 

Raid al lui Stirling şi Mayne pe aerodromul de la Baggush: 
treizeci şi patru de avioane sînt distruse cu bombe incendiare, apoi 
cu mitralierele. Raid al lui Jordan şi Fraser pe aerodromul de la 
Fouka: patrusprezece avioane nimicite. Treizeci şi trei de camioane 
sînt de asemenea distruse în acea noapte. 


27 iulie 1942 
Raid în jeep-uri pe aerodromul de la Fouka: cincisprezece 
avioane distruse cu mitraliera şi douăsprezece avariate. 


13 septembrie 1942 
Operațiunea „Snowdrop” la Benghazi, impusă de statul-major 
cu toată împotrivirea lui Stirling. Eşec. 


Octombrie 1942 
Operații ale escadronului A al SAS, aflat sub ordinele lui 
Mayne, în sectorul cuprins între El-Alamein şi Bouerat. 


Noiembrie 1942 — ianuarie 1943 
Operaţiuni ale escadronului B în sectorul de dincolo de 
Bouerat. 


Ianuarie — mai 1943 
Operații în Tunisia. 


TABLOU CRONOLOGIC AL CAMPANIILOR DIN EGIPT, 
DIN LIBIA ŞI DIN TUNISIA ÎN TIMPUL CELUI DE-AL DOILEA 
RĂZBOI MONDIAL 


2 august 1939 

Generalul sir Archibald Wavell preia funcția de comandant şef 
al forțelor terestre britanice din Egipt, Sudan, Palestina, 
Transiordania şi Cipru. 


3 septembrie 1939 
Declaraţie de război. Comandamentul lui Wavell îşi extinde 
competența asupra Somaliei britanice, Aden, Irak şi teritoriile 

Golfului Persic. 


6 septembrie 1939 

Egiptul, teoreticindepe ndent, dar legat de Marea Britanie 
printr-un tratat ce garanta forțelor britanice libera folosire a 
bazelor situate pe solul său, rupe relaţiile cu Germania. 


10 mai 1940 

Începutul ofensivei germane care va duce la căderea Franţei, 
Belgiei şi Olandei. În Marea Britanie, Winston Churchill devine 
prim-ministru, înlocuindu-l pe Neville Chamberlain, şi formează 
un guvern de coaliție, „cabinetul de război”. 


7 iunie 1940 

Generalul Richard O'Connor este numit, la Cairo, comandant 
al „Armatei deşertului occidental”, cu misiunea de a proteja 
Egiptul. 


10 iunie 1940 
Italia, care ocupă Libia, vecină cu Egiptul, declară război 
Franţei şi Marii Britanii. 


Iunie — iulie 1940 
Ciocniri între forțele britanice şi italiene în lungul frontierei 
egipteano-libiană. 


3 august 1940 
Italia invadează Somalia britanică 


13 septembrie 1940 
Se declanşează ofensiva armatei italiene comandată de 
mare şalul Graziani, care pătrunde în Egipt. 


18 septembrie 1940 
Italienii ocupă Sidi-Barrani, dar înaintarea lor este oprită. 


9 decembrie 1940 

Operația „Compass”. Se declanşează, sub comanda generalului 
Wavell, o contraofensivă britanică, în urma căreia sînt recucerite 
Sidi-Barranila 11 decembrie şi Solloum la 17 decembrie; italienii 
sînt alungați din Egipt. 

22 ianuarie 1941 
Cucerirea Tobrukului, port-cheie al Libiei, de către britanici. 


30 ianuarie 1941 
Britanicii cuceresc Derna. 


6 februarie 1941 
Britanicii cuceresc Benghazi. 


10 februarie 1941 
În fața dezastrului italian, Mussolini accepta oferta lui 
Hitler de a trimite o divizie blindată germană în Libia. 


12 februarie 1941 
Generalul Erwin Rommel, virtuoz al „blitz-krieg”-ului, 
promovat la comanda lui Afrika Korps, soseşte la Tripoli. 


14 februarie 1941 

Debarcarea în Libia a primelor elemente din Afrika Korps. 1 
martie 1941 

Detaşamentul Forţelor franceze libere, comandat de Leclerc, 
cucereşte Koufra, în sudul Libiei. 


24 martie 1941 
Prima ofensivă fulger a lui Afrika Korps, care cucereşte El- 
Agheila. 


31 martie 1941 


Trupele lui Rommel străpung pozițiile britanice de la Mersa 
Brega. 


4 aprilie 1941 
Germanii cuceresc Be nghazi. 


7 aprilie 1941 
Generalul O'Connor este făcut prizonier. 


8 aprilie 1941 
Afrika Korps cucereşte Derna. 

15 aprilie 1941 

Germanii pătrund în teritoriul egiptean prin defileul Halfaya. 
În spatele lor, garnizoana de la Tobruk, asediată, continuă să 
reziste. 


28 aprilie 1941 
Trupele lui Rommel cuceresc Solloum, în Egipt. 


15 mai 1941 
Wavell lansează operaţia „Brevity”, recucereşte Solloum şi îi 
respinge pe germani, pină la frontieră. 


27 mai 1941 
Rommel ocupă din nou defileul Halfaya. 


14 iunie 1941 
Wavell lansează operaţia „Battleaxe”, vizind să degajeze 
Tobruk-ul, în continuare asediat, dar ofensiva este curînd oprită. 


21 iunie 1941 
Înlocuirea lui Wavell cu Auchinleck în calitate de comandant 
şef al forțelor britanice din Orientul Mijlociu. 


18 noiembrie 1941 
Ofensiva britanică „Crusader”, tot în direcția Tobruk. 


25 noiembrie 1941 
Coloana britanică a generalului Reid cucereşte oaza de la Jalo. 


7 Decembrie 1941 
Trupele lui Rommel sînt respinse pe linia Gazala. Atacul de la 
Pearl-Harbor. 


11 decembrie 1941 
Germania şi Italia, le gale de Japonia, declară război Stantelor 
Unite. 


16- 17 decembrie 1941 
Trupele lui Rommel se repliază la Agedabia şi El-Agheila. 


21 ianuarie 1942 

Rommel reia ofensiva. 


29 ianuarie 1942 
Afrika Korps recucereşte Benghazi şi îi respinge pe britanici la 
Gazala. 


26 mai 1942 
Noua ofensivă a lui Rommel, un moment blocată la Gazala. 


21 iunie 1942 
Reluarea ofe nsivei lui Afrika Korps care cucereşte Tobruk şi 
pătrunde în Egipt. 


29 iunie 1942 
Trupele lui Rommel cuceresc Mersa-Matruh. Britanicii 
continuă să se retragă. 


1 iulie 1942 
Germanii ajung la El-Alamein, unde frontul se stabilizează. 


August 1942 

Auchinleck este înlocuit cu Alexander la comanda forțelor 
britanice din Orientul Mijlociu, iar Ritchie de către Montgomery, în 
fruntea Armatei VIII britanică. 


31 august 1942 
Trupele lui Rommel trec din nou la atac la El-Alamein, dar nu 
reuşesc să-i copleşească pe britanici. 


23 octombrie 1942 
Ofensiva Armatei VIII britanice sub ordinele lui Montgomery şi 
începutul bătăliei de la El-Alamein. 


29 octombrie 1942 
Montgomery, victorios, decide să lanseze ofensiva 
„Supercharge”. 


4 noiembrie 1942 
Inceputul retragerii lui Afrika Korps. 


8 noiembrie 1942 

Debarcarea americană în Africa de Nord franceză. 


16 noiembrie 1942 
Rommel pierde Tobruk-ul, după Mersa-Matruh şi Sidi-Barrani, 


mai apoi pierde Derna şi Benghazi. 


25 decembrie 1942 
Armata britanică, care şi-a reluat înaintarea, obligă Afrika 


Korps să se retragă şi cucereşte Sirta. 


15 ianuarie 1943 
Noua înaintare britanică în direcția Tripoli, apoi din sudul 
tunisian. 


19 martie 1943 
Depăşirea liniei Mareth, în Tunisia, de elementele înaintate 


britanice. 


13 mai 1943 
Sfirşitul campaniei din Tunisia. 


168 


